দেওবন্দ ও রাজনীতি - Patheo24 দেওবন্দ ও রাজনীতি - Patheo24\nজাতীয়, মতামত, লিড, শিক্ষা, শীর্ষ\nদেওবন্দ ও রাজনীতি\n২৪ মে, ২০২১ ২১:০৪\nসাম্প্রতিক সময়ে কওমি মাদ্রাসায় রাজনীতি নিষিদ্ধকরণের বিষয়ে আলোচনা চলছে। একপক্ষ আবার এর বিরুদ্ধে চরম প্রতিক্রিয়া প্রকাশ করছেন।পরস্পর বিরোধী দুটি পক্ষের কথাই কওমি ছাত্ররা শুনছে। একদিকে বলা হচ্ছে, দেওবন্দি ধারার প্রতিষ্ঠানে রাজনীতি চলতে দেওয়া হলে দারুল উলুম দেওবন্দের প্রতিষ্ঠার মূল যে লক্ষ্য, দ্বীনী ইলমের সংরক্ষণ, তা বাধাগ্রস্ত হবে। তালিম ও তারবিয়াতই এই ধারার প্রতিষ্ঠানগুলোর প্রধান লক্ষ্য। তালিম তারবিয়াত ক্ষতিগ্রস্ত হয় এমন কোনো কিছুর সাথে সম্পৃক্ততা পুরোপুরি পরিত্যাজ্য হওয়াই কাম্য।\nঅপর পক্ষ বলছেন, দেওবন্দ কেবল মাদ্রাসার চার দেওয়ালের নাম নয়। দেওবন্দ একটা বিপ্লব। ১৮৫৭ সালের সিপাহি বিদ্রোহ ব্যর্থ হবার পর বিকল্প হিসেবে দারুল উলুম দেওবন্দ প্রতিষ্ঠিত হয়েছিল। কাজেই দারুল উলুম দেওবন্দের একটি রাজনৈতিক লক্ষ্যও ছিল। দেওবন্দি ধারার প্রতিষ্ঠানগুলোকে এজন্য রাজনীতি মুক্ত করার দাবি গ্রহণযোগ্য নয়।\nকলেজ-ইউনিভার্সিটির মতো মুক্ত রাজনীতির কথা কেউ বলছেন না\nকওমী মাদ্রাসায় রাজনীতির অনুমতি দেওয়া হলে তা কি উন্মুক্ত থাকবে না সংরক্ষিত থাকবে, সেটিও একটি প্রশ্ন। কলেজ-ইউনিভার্সিটির মতো মুক্ত রাজনীতির কথা কেউ বলছেন না। সাধারণত মাদ্রাসার মুহতামিম যে মতাদর্শের হন, সেই মতাদর্শের রাজনীতিতেই সীমাবদ্ধ থাকতে হয় ছাত্রদের। এতে সুস্থ রাজনীতির চর্চা নেই; আছে ব্যক্তিস্বার্থের চর্চা। নিজের দলের স্বার্থে ছাত্রদের ব্যবহার করার অপরাজনীতি। ছাত্ররা বুঝে শুনে কোনো দলে যুক্ত হবার কোনো সুযোগ নেই কোনো রাজনৈতিক নেতৃবৃন্দ সম্বলিত মাদ্রাসায়।\nদেওবন্দি চিন্তা চেতনা বিকশিত হয়েছে তিনটি ধারায়। তাবলিগ, জমিয়ত ও মাদারিসে কাওমিয়্যাহ। দাওয়াত ও তাবলিগ সম্পূর্ণ রাজনীতিমুক্ত। এখানে সব মতাদর্শের লোকদের নিয়ে দ্বীনের দাওয়াতের চিন্তা করা হয়। ইমান আমলের উৎকর্ষ সাধন যার লক্ষ্য। দেওবন্দি ধারার মাদ্রাসাগুলোর কেন্দ্র উম্মুল মাদারিস দারুল উলুম দেওবন্দেও সরাসরি রাজনীতি সম্পূর্ণ নিষিদ্ধ। দেওবন্দি আলেমদের রাজনীতির যে ইতিহাস পাওয়া যায়, তা মূলত দেওবন্দি চিন্তা চেতনা বিকাশের তৃতীয় উইং ‘জমিয়তকে’ কেন্দ্র করে। জমিয়তে উলামায়ে হিন্দের সূচনালগ্ন থেকে রাজনৈতিক কর্মকাণ্ডের ঐতিহাসিক এক ধারাবাহিকতা রয়েছে। একথা অনস্বীকার্য। কিন্তু আবারও সেই কথাটি মাথায় রাখতে হবে। দারুল উলুম দেওবন্দ কেবল চার দেওয়ালের নাম নয়। দেওবন্দের মাদ্রাসার গণ্ডির ভেতরটাই এর কর্মক্ষেত্র নয়। অনেকেই বিষয়টি বুঝতে পারেন না। ঔপনিবেশিক আমলের বাস্তবতা সামনে না রাখলে একথা অনুধাবন করা কঠিন বটে।\n১৮৬৬ সালে যখন দারুল উলুম দেওবন্দ প্রতিষ্ঠিত হয় তখন সেটি ছিল উপমহাদেশের মুসলিমদের একমাত্র আশ্রয়কেন্দ্র। বিভিন্ন মতাদর্শের মুসলিমদের প্রাণকেন্দ্র ছিল দারুল উলুম দেওবন্দ। আজকে যেমন দেওবন্দকে একটি ফেরকা হিসেবে চিহ্নিত করার চেষ্টা দেখা যায়, তখনকার বাস্তবতা ছিল এ থেকে সম্পূর্ণ ভিন্ন। ইসলাম সুরক্ষার একমাত্র দুর্গে পরিণত হয়েছিল দেওবন্দি ধারা। বেরেলভীদের সাথে শুরু থেকেই দেওবন্দের একটা বিরোধের চিত্র পাওয়া যায় সত্য, কিন্তু বিরোধটা বেরেলভী আলেমদের পক্ষ থেকেই সূচিত হয়েছিল। শেষ পর্যন্ত দেওবন্দের আকাবির এ বিরোধ মিটানোর সর্বাত্মক চেষ্টা করেছেন। এবং সত্য হচ্ছে, বেরেলভীদের সেই কঠোরতা এজন্যই বর্তমান বাস্তবতায় বিলুপ্ত প্রায়। এছাড়া ছিল আহলে হাদীসদের সাথেও একটা বিভক্তি রেখা। কিন্তু তাদেরও পারস্পরিক দূরত্ব কখনও সীমা ছাড়িয়ে যায়নি।\nনওল কিশোরদেরকে রাষ্ট্র বা সরকারের মুখোমুখি দাঁড় করানোর একটি দৃষ্টান্তও দেড়শ বছরের ইতিহাস ঘেঁটে দেখানো যাবে না\nএখন প্রশ্ন হচ্ছে, দেওবন্দের রাজনীতি কি ছাত্র কেন্দ্রিক রাজনীতি ছিল? এককথায় উত্তর, না। দেওবন্দের মূল চিন্তকরা বিভিন্ন আঙ্গিকে কাজ করেছেন। তারা এক বড় ধরনের সমাজ বিপ্লবের স্বপ্ন বুকে নিয়ে যাত্রা শুরু করেছিলেন। কিন্তু তারা কখনওই কেবল মাদ্রাসা ছাত্রদের নিয়ে আন্দোলন সংগ্রামের চিন্তা করেননি। নওল কিশোরদেরকে রাষ্ট্র বা সরকারের মুখোমুখি দাঁড় করানোর একটি দৃষ্টান্তও দেড়শ বছরের ইতিহাস ঘেঁটে দেখানো যাবে না। আমাদের সামনে দারুল উলুম দেওবন্দের প্রতিষ্ঠাকালিন মৌল আট নীতি রয়েছে। আছে দস্তুরে আসাসি ও অন্যান্য বহু উপাদান।\nদারুল উলুম দেওবন্দের শুরু থেকেই ইংরেজদের বিরুদ্ধে আন্দোলনের একটি পরিকল্পনা দেখতে পাওয়া যায়। জমিয়ত উলামায়ে হিন্দ প্রতিষ্ঠারও বহু আগে কাসেম নানুতুবি রহ.-এর জীবদ্দশায় ‘ছামারাতুত্তারবিয়া’ নামে একটি সংগঠন করা হয়। এ সংগঠনে ছাত্র তো দূরের কথা, দেওবন্দের সব উস্তাদদেরও সংযুক্ত করা হয়নি। নির্বাচিত কিছু ফুজালা এবং দেওবন্দের কয়েকজন উস্তাদ নিয়ে শুরু হয় এর যাত্রা। কাসেম নানুতুবি রহ.-এর পর শাইখুল হিন্দ মাওলানা মাহমুদ হাসান দেওবন্দি রহ. মূলত ছিলেন দেওবন্দি চিন্তা চেতনার অগ্রপথিক। মাওলানা উবায়দুল্লাহ সিন্ধি রহ., মাওলানা হুসাইন আহমাদ মাদানী রহ. প্রমুখের বিবরণ থেকে বোঝা যায় মাওলানা আনোয়ার শাহ কাশ্মিরি রহ., মাওলানা শিব্বির আহমাদ উসমানী রহ.-এর মত ঘনিষ্ঠজনদেরও শাইখুল হিন্দ তাঁর রাজনীতির সাথে সম্পৃক্ত করেননি।\n১৯০৫ সালে রশিদ আহমাদ গাঙ্গুহি রহ. ইন্তিকাল করেন। এসময়েই বাঙলায় বঙ্গভঙ্গরদ আন্দোলন শুরু হয়। সেসময় বহু হিন্দু নেতা দেওবন্দে শাইখুল হিন্দের সাথে সাক্ষাত করেন। শাইখুল হিন্দ তাদের সাথে বসে ইংরেজ সরকারের বিরুদ্ধে বড় বড় পরিকল্পনা গ্রহণ করেন। এরই ধারাবাহিকতায় প্রথম বিশ্বযুদ্ধের আগে রেশমি রুমাল আন্দোলনের সূচনা হয়।\nএসব ইতিহাস সামনে রাখলে মাদ্রাসায় ছাত্র রাজনীতি বিষয়ে পক্ষে বিপক্ষে যেসব সরল বয়ান দেওয়া হচ্ছে, তার অসারতা প্রবলভাবে ফুটে ওঠে।\nকেবল মাদ্রাসার ছাত্র তো দূরের কথা, কেবল মুসলিমদের নিয়েও তাঁরা তাঁদের পরিকল্পনা সাজাননি\nবাংলাদেশ, ভারত ও পাকিস্তানের সমাজ ব্যবস্থা আরব, মিসর ও তুর্কিদের থেকে ভিন্ন। এমন মিশ্র সংস্কৃতির ভূখণ্ডে কীভাবে দ্বীনি কার্যক্রম পরিচালনা করতে হবে, তা বুঝতে অনেকেরই ভুল হয়। আরবের সাথে আমাদের অনেক পার্থক্য রয়েছে। ইসলামের রাষ্ট্রভাবনা অস্বীকার করা যায় না। কিন্তু খেলাফত বা সিয়াসতের বিষয়টি স্থান-কাল-পাত্র ভেদে বিভিন্ন হতে বাধ্য। আমাদের এখানে ইসলামের সেই প্রথম সময়ের পরিস্থিতির অনুকূল একটি পরিবেশ রয়েছে। মুসলিমদের থাকতে হচ্ছে চলতে হচ্ছে হিন্দু, বৌদ্ধ, খ্রিস্টান, শিখ, পার্সিসহ অসংখ্য জাতি-উপজাতির সাথে। দারুল উলুম দেওবন্দের মূল চিন্তকরা সেই বিষয়টি লক্ষ্য রেখেই তাঁদের কর্মপন্থা নির্ধারণ করেছেন। কেবল মাদ্রাসার ছাত্র তো দূরের কথা, কেবল মুসলিমদের নিয়েও তাঁরা তাঁদের পরিকল্পনা সাজাননি। শুরু থেকেই সমাজের বিভিন্ন স্তরের মানুষদের নিয়ে সামাজিক কার্যক্রমের মাধ্যমে তাঁরা অগ্রসর হয়েছেন।\n১৯০৫ সালে শাইখুল হিন্দ যেভাবে হিন্দু নেতাদের সাথে বৈঠক করতেন আমরা আজ এতদিন পর বাংলাদেশের প্রেক্ষাপটে ভাবতেও পারছি না এধরনের কোনো সাংগঠনিক কার্যক্রমের কথা। এরপর রেশমি রুমাল আন্দোলনে একই সময়ে জাপান, আমেরিকা, জার্মানি, তুরস্ক ও রাশিয়ায় যেসব প্রতিনিধিদল পাঠানো হয়েছিল, সেসব বিবরণ ইতিহাসে স্বর্ণাক্ষরে লেখা আছে।\nএজন্যই ভারতীয় জাতীয় কংগ্রেস প্রতিষ্ঠার পর দারুল উলুম দেওবন্দ থেকে এ দলে অংশগ্রহণের স্বপক্ষে ফতোয়া দেওয়া হয়েছিল\nএককথায়, দেওবন্দের রাজনীতি চর্চা কোনো ক্ষুদ্র স্বার্থসিদ্ধির রাজনীতি নয়। প্রচলিত রাজনীতির বাইরেও কাজের বড় ক্ষেত্র রয়েছে। এই সবগুলো চাহিদাই পূর্ণ করতে হবে আলেমদের। মাওলানা আশরাফ আলি থানভী রহ. সবসময় রাজনীতির বাইরে ছিলেন। তিনি ইংরেজ বিরোধী আন্দোলন পছন্দ করতেন না, তবু তাঁকে দেওবন্দি আকাবিরদের কাতার থেকে কেউ বের করে দেয়নি। দেওবন্দি চিন্তা-চেতনায় সবাইকে সংযুক্ত রাখার একটা মানসিকতা দেখতে পাওয়া যায়। জাতীয় ঐক্য প্রতিষ্ঠার মাধ্যমে দেশ ও জাতির সার্বিক উন্নতি সাধনও দেওবন্দের একটি লক্ষ্য। এজন্যই ভারতীয় জাতীয় কংগ্রেস প্রতিষ্ঠার পর দারুল উলুম দেওবন্দ থেকে এ দলে অংশগ্রহণের স্বপক্ষে ফতোয়া দেওয়া হয়েছিল। পক্ষান্তরে ভারতীয়দের মাঝে বিভক্তি সৃষ্টির লক্ষ্যে প্রতিষ্ঠিত স্যার সৈয়দের ‘মুসলিম মুভমেন্টে’ অংশগ্রহণে নিরুৎসাহিত করা হয়।\nএবার আসি জমিয়তের কথায়। জমিয়তে উলামায়ে হিন্দ প্রতিষ্ঠিত হয় ১৯১৯ সালের নভেম্বরে। এর এক বছর পর শাইখুল হিন্দ মাল্টা থেকে ফিরে এই দলের সভাপতি হন। শাইখুল হিন্দের ছাত্রদের মাধ্যমেই প্রতিষ্ঠিত হয়েছিল জমিয়ত। জমিয়ত অন্য আট-দশটি দলের মত সংকীর্ণ দলান্ধতার শিক্ষা দেয়নি কখনও। জমিয়ত না করলে কেউ মুসলিম থাকবে না এমন কোনো মানসিকতার চর্চা কোনো কালেই হয়নি। জমিয়তের নেতারা প্রতিষ্ঠা লগ্নেই আলী ভ্রাতৃদ্বয়ের সঙ্গে কংগ্রেস ও খেলাফত আন্দোলনেও যুক্ত থেকেছেন। আরও অসংখ্য সংগঠন গড়ে তুলেছেন জমিয়তের ভেতরে-বাইরে দেওবন্দি আলেমগণ।\nতাঁরা সর্বসম্মত হয়ে রাজনীতি থেকে সরে আসার সিদ্ধান্ত গ্রহণ করেন\n১৯৪৭ সালে উপনিবেশ মুক্ত হবার সময় জমিয়তে উলামায়ে হিন্দের প্রধান ছিলেন মাওলানা হুসাইন আহমাদ মাদানী রহ.। সেসময় মুফতী কেফায়েতুল্লাহ, মাওলানা হিফজুর রহমান সিওহারভী, মুফতী আতীকুর রহমান (রহিমাহুমুল্লাহ) সহ বড় বড় নেতৃবৃন্দ ছিলেন জমিয়তে। তাঁরা সর্বসম্মত হয়ে রাজনীতি থেকে সরে আসার সিদ্ধান্ত গ্রহণ করেন।\n[ বর্তমানেও জমিয়তে উলামায়ে হিন্দ সম্পূর্ণ অরাজনৈতিকভাবে সামাজিক সংগঠন হিসাবে কাজ করছে এবং ভারতের মুসলমানদের সবচেয়ে বড় সংগঠনে রূপ নিয়েছে। হ্যাঁ, জমিয়ত সংশ্লিষ্ট অনেক নেতা রাজনীতি করেন বটে, কিন্তু তাঁরা তাঁদের রাজনৈতিক প্ল্যাটফর্ম হিসেবে অরাজনৈতিক জমিয়তকে ব্যবহার করতে পারেন না। তাঁরা মূলধারার রাজনীতি করেই ভারতীয় পার্লামেন্টে যাচ্ছেন। তবে, জমিয়তের অরাজনৈতিক প্রভাবই এতো শক্তিশালী যে, এই নেতৃবৃন্দের জমিয়ত-কেন্দ্রিক পরিচয়টিই প্রধান হয়ে থাকে।\nসম্প্রতি জমিয়ত নেতা মাওলানা সিদ্দিকুল্লাহ চৌধুরী পশ্চিমবঙ্গের বিধানসভা নির্বাচনে ‘তৃণমূল কংগ্রেসের’ হয়ে জয়লাভ করেছেন। এছাড়াও আরেক প্রভাবশালী জমিয়ত নেতা, মাওলানা বদরুদ্দীন আজমল নিজের প্রতিষ্ঠিত রাজনৈতিক দল ‘অল ইন্ডিয়া ইউনাইটেড ডেমোক্রেটিক ফ্রন্ট’ থেকে ভারতের সংসদ সদস্য নির্বাচিত হয়েছেন।\nএর আগে জমিয়ত উলামায়ে হিন্দের জেনারেল সেক্রেটারী, হযরত মাওলানা মাহমুদ মাদানী ‘রাষ্ট্রীয় লোক দল’ এর নমিনেশন নিয়ে ভারতের সংসদ সদস্য নির্বাচিত হয়েছিলেন। তাঁরও আগে জমিয়তে উলামায়ে হিন্দের সভাপতি, হযরত মাওলানা আসআদ মাদানী রহ. ভারতীয় জাতীয় কংগ্রেসের হয়ে দীর্ঘ ১৭ বছর ভারতের সংসদ সদস্য ছিলেন।\nজমিয়তে উলামায়ে হিন্দের নেতা হয়েও তাঁরা অরাজনৈতিক জমিয়তকে রাজনৈতিকভাবে ব্যবহার করেননি। – পাথেয় টোয়েন্টিফোর ডটকম ]\nঅন্যদিকে পাকিস্তানে জমিয়তে উলামায়ে ইসলাম সেখানের রাজনীতিতে অংশগ্রহণ করে। বাংলাদেশ সৃষ্টির পর মাওলানা আসআদ মাদানী রহ. বাহাত্তর সালে ঢাকায় সব মত-পথের আলেমদের নিয়ে বসেন। তিনি তখন বাংলাদেশের আলেমদের পরামর্শ দেন জমিয়তকে রাজনীতি থেকে মুক্ত করে সামাজিক সংগঠন হিসেবে দাঁড় করাতে। আলেমদেরকে সামাজিক আন্দোলনে যুক্ত হতে বলেন। এখন এসে যদি কেউ বলে, কেবল জমিয়তে উলামার একাংশ যারা রাজনীতি করেন এবং মাদ্রাসাকে রাজনীতির ক্ষেত্র নির্ধারণ করেন তারাই কেবল দেওবন্দিয়াতের সাথে আছে, তাহলে সত্যি তা কতটুকু বাস্তবসম্মত তা পাঠক মাত্রই বুঝতে পারবেন।\nঔপনিবেশিক শক্তি এই দেশ ছেড়ে চলে গেছে কিন্তু এখানের সিস্টেম আজও সেই উপনিবেশ কালিন ভিত্তির উপর দাঁড়িয়ে। এখান থেকে রাষ্ট্রব্যবস্থার আমূল পরিবর্তনের জন্য আরও অপেক্ষা করতে হবে। সামগ্রিক পরিবর্তনের জন্য তৃণমূল থেকে কাজ করতে হবে আলেম উলামা ও দ্বীনদার মানুষের।\nস্বাধীনতার পর থেকে পঞ্চাশ বছর যাবৎ ইসলামী রাজনীতির বহু চেহারা আমরা দেখেছি\nব্যক্তি থেকে পরিবার, পরিবার থেকে সমাজ ও রাষ্ট্র এক সুতোয় গাঁথা। এককের সাথে সমষ্টির সম্পর্ক রয়েছে। একক থেকেই সমষ্টির কাছে পৌঁছতে হবে। স্বাধীনতার পর থেকে পঞ্চাশ বছর যাবৎ ইসলামী রাজনীতির বহু চেহারা আমরা দেখেছি। এতদিন পর অদূরদর্শী সরলীকরণ আমাদের অন্তরের সরলতা প্রকাশ করে সত্য, কিন্তু নির্বুদ্ধিতাকেও আমরা লুকোতে পারছি না। মূলত বিভিন্ন প্রয়াসের মধ্য দিয়ে এগিয়ে যেতে হবে ইসলামের প্রসার ও সামাজিক ন্যায় বিচার প্রতিষ্ঠায়। এর মাঝে সর্বাগ্রে খেয়াল রাখতে হবে ইসলামী শিক্ষার মৌলিকত্ব রক্ষা এবং মুসলিম উম্মাহর সার্বিক অগ্রগতি। দেশের অর্থনৈতিক উন্নতিকে খাটো করে দেখার সুযোগ নেই। একসময় এদেশে মানুষ আর কুকুর একই ডাস্টবিন থেকে খাবার কাড়াকাড়ি করে খেয়েছে। সেই অবস্থা থেকে এখনও আমরা পুরোপুরি বের হতে পারিনি। পেটে খাবার না থাকলে ধর্ম কর্ম হয় না বলে মত দিয়েছিলেন শাহ ওয়ালিউল্লাহ রহ.।\nইসলামী রাজনীতির নামে দেশে অরাজক পরিস্থিতি সৃষ্টি না করে গঠনমূলক ইতিবাচক কাজ দিয়েই আমরা সামনের দিকে অগ্রসর হতে পারি। রাজনীতির মাঠের কিছু কাজ আছে সেগুলোর গুরুত্ব অস্বীকার করা আমার লেখার উদ্দেশ্য নয়। ইসলামী রাজনীতির সাথে সম্পৃক্ত আলেম উলামাকে ছোট করে দেখানোও এ লেখার লক্ষ্য নয়। কিন্তু অবশ্যই মাদ্রাসা কেন্দ্রিক বা তালিবুল ইলম কেন্দ্রিক রাজনীতি থেকে বেরোতে না পারলে আমাদের কপালে দুর্গতি আছে। দ্বীন-ধর্ম, দেশ ও জাতির কল্যাণ নিঃসন্দেহে আলেম উলামার সামাজিক কার্যক্রমে অগ্রসর হবার মাঝে নিহিত রয়েছে। রাজনীতি হোক, তবে মূলধারার রাজনীতিতে প্রবেশ করুক আলেম উলামা। কিছু কিছু আলেম যেদিকে এগিয়ে যাচ্ছেন, যা খুবই আশার সঞ্চার করে। সবচেয়ে বড় কথা, বিভক্তির দিকে না গিয়ে বৃহত্তর ঐক্য ও সৌহার্দের ভাবনা হোক আমাদের দেওবন্দি মাদ্রাসাগুলোর প্রাণের কথা। প্রশস্ত উদার চিত্তে ভাবতে শিখুক কওমি ছাত্র-শিক্ষক নতুন প্রজন্ম।


রোহিঙ্গা সংকটের সব দায় সুচির: ডঃ ইউনূস – islami news\nHome / আন্তর্জাতিক / রোহিঙ্গা সংকটের সব দায় সুচির: ডঃ ইউনূস\nরোহিঙ্গা সংকটের সব দায় সুচির: ডঃ ইউনূস\nsuperadmin October 22, 2017\tআন্তর্জাতিক Leaveacomment 181 Views\nআন্তর্জাতিক সম্প্রদায়ের পক্ষ থেকে রাখাইন পরিস্থিতির জন্য মিয়ানমারের সেনাবাহিনীকে দায়ী করা হলেও শান্তিতে নোবেলজয়ী বাংলাদেশি অর্থনীতিবিদ ড. মুহাম্মদ ইউনূস মনে করেন, রোহিঙ্গা সংকটের সব দায় সেখানকার ক্ষমতাসীন ডি-ফ্যাক্টো সরকারের রাষ্ট্রীয় উপদেষ্টা অং সান সু চির। ড. ইউনূস মনে করেন, রাখাইনের সেনা নিপীড়নকে সু চি অনুমোদন ও বৈধতা দিয়েছেন। কাতারভিত্তিক সংবাদমাধ্যম আল জাজিরার সঙ্গে একান্ত সাক্ষাৎকারে ড. ইউনূস মন্তব্য করেন, সু চি যদি সেনাবাহিনীর চাপেই কোনও ভূমিকা নিতে না পারেন, তাহলে তার পদত্যাগ করা উচিত।\nআল জাজিরার ‘আপ ফ্রন্ট’ অনুষ্ঠানে সাংবাদিক মেহেদি হাসানকে দেওয়া একান্ত সাক্ষাৎকার রোহিঙ্গা সংকট এবং তা নিরসনের ব্যাপারে আলোচনা করেছেন ড. ইউনূস। সু চির প্রশ্নে ড. ইউনূস বলেন, ‘তিনি (সু চি) শান্তিতে নোবেল পুরস্কার পেয়েছেন। বিশ্বব্যাপী তিনি তার একটি ইমেজ তৈরি করেছেন, সারা বিশ্ব তাকে সম্মান করে। তবে পুরোপুরি উল্টে গেছেন তিনি। বিশ্ব এখন তার ভিন্ন রূপ দেখছে। সু চি নিজ দেশের মানুষের গণহত্যায় নিজের নাম জড়াচ্ছেন।’\nরোহিঙ্গা নাগরিকত্বের প্রশ্নে ড. ইউনূস বলেন, ‘বাংলাদেশের যে অঞ্চলে রোহিঙ্গা সংকট প্রকট আকার ধারণ করেছে, আমিও সেই চট্টগ্রাম অঞ্চলের মানুষ। এই রোহিঙ্গারা সেখানে জন্মগ্রহণ করেছে, প্রজন্মের পর প্রজন্ম ধরে সেখানে অবস্থান করছে। দেশ যখন স্বাধীন হয়েছে, তখন তারা স্বয়ংক্রিয়ভাবেই দেশটির নাগরিক হয়ে গেছে। তারা দেশটির রাজনীতিতে অংশ নিয়েছে, নিজেদের প্রতিনিধিকে সংসদে পাঠিয়েছে, তাদের প্রতিনিধি মন্ত্রিসভায়ও স্থান পেয়েছে। কিন্তু হঠাৎ করে ১৯৮২ সালে মিয়ানমারের সামরিক শাসকরা বলল, রোহিঙ্গারা মিয়ানমারের নাগরিক নয়। তাদের সব অধিকার কেড়ে নেওয়া হলো।’\nসু চি মিয়ানমারের নির্বাচিত নেত্রী হওয়া সত্ত্বেও দেশটির মূল চালিকা শক্তি এখনো সেনাবাহিনীর হাতেই। সেনাবাহিনীই সব করছে। সু চিকে কতোটুকু দোষ দেওয়া যায়। আলজাজিরার এমন অবস্থানের বিপরীতে ড ইউনূস বলেন, ‘আমি তাকেই (সু চি) শতভাগ দায়ী করব। কারণ তিনিই তো নেত্রী। তিনি বলতে পারেন, সেনাবাহিনী তাকে চাপে রেখেছে, তাহলে তো তার পদত্যাগ করা উচিত। কারণ তিনি পরিস্থিতি সামাল দিতে পারছেন না।’\nসু চিকে সেনাবাহিনীর মদদদাতা আখ্যা দিয়েছেন ড. ইউনূস। বলেছেন, ‘রোহিঙ্গারা তাদের নিজেদের নাগরিক। অথচ তিনি নিজ মুখে রোহিঙ্গাদের ওপর সেনা নির্যাতনের সাফাই গেয়েছেন। তিনি বলেছেন, রোহিঙ্গারা কেন বাংলাদেশে পালিয়ে যাচ্ছেন, সে বিষয়ে তিনি কিছু জানেন না। রোহিঙ্গাদের বিরুদ্ধে গণহত্যাকে অস্বীকার করছেন তিনি, নির্যাতনের অভিযোগকে তিনি মিথ্যা সংবাদ বলছেন। তিনি সব দায় নিজের ঘাড়ে নিয়েছেন। তাই আপনি শুধু সেনাবাহিনীর ওপরই দায় চাপাতে পারেন না। এ দায় সম্পূর্ণই সু চির। এ সমস্যার জন্য সু চি দায়ী। তাকেই এ সমস্যার সমাধান করতে হবে।’\nরোহিঙ্গা ইস্যুতে সু চির কোনও অবস্থান সেনাবাহিনীর বিরুদ্ধে গেলে আবারও সেনাবাহিনী তার বিরুদ্ধে চলে যাবে কিনা, এমন শঙ্কার বিপরীতে ড. ইউনূস বলেন, ‘তিনি নেতা। তার যা বলা উচিত, সেটি যদি তিনি বলতে না পারেন, তাহলে তার পদত্যাগ করা উচিত। নেতাদেরকে তার জনগণের পক্ষে অবস্থান নিতে হবে।’\nসর্বশেষ রোহিঙ্গা সংকট নিয়ে সু চির সাথে এখনও ব্যক্তিগতভাবে আলোচনা হয়নি জানিয়ে ড. ইউনূস বলেন, ‘তার সঙ্গে আমার বিভিন্ন সময় দেখা হয়েছে। মিয়ানমারের সর্বশেষ নির্বাচনের আগেও তার সঙ্গে দেখা হয়েছে। তখন আমি তাকে রোহিঙ্গা সংকট নিয়ে বলেছিলাম। উত্তরে তিনি আমাকে বলেছেন, সেনাবাহিনী নিয়ে আমাকে অনেক সতর্ক থাকতে হবে। আমি তাই কিছু বলতে পারছি না। তবে নির্বাচিত হলে আমি অবশ্যই রোহিঙ্গাদের স্বার্থে পদক্ষেপ নেব’।\nযদি সু চির সাথে সরাসরি কথা হয়, তাহলে তাকে কী বলতেন? এমন প্রশ্নের জবাবে অধ্যাপক ইউনূস বলেন, ‘তাকে বলতাম যে আপনার তো অবস্থান নেওয়া উচিত। বছরের পর বছর ধরে আপনি আপনার যে ভাবমূর্তি তৈরি করেছেন, সেটি রক্ষা করতে হবে। আপনি মানবাধিকার ও গণতন্ত্র রক্ষার একজন নেত্রী হিসেবে নিজের ভাবমূর্তি নির্মাণ করেছেন। আপনি বছরের পর বছর ধরে গৃহবন্দি ছিলেন। অনেক কষ্ট ভোগ করেছেন। আপনার একটা নীতি আছে, একটা মূল্যবোধ আছে। এখন সেসব মূল্যবোধের কী হলো? এটা কী তাইলে ক্ষমতায় থাকার জন্য বাকি সবার থেকে আলাদা হয়ে শুধু সেনাবাহিনীর সাথে থাকা? সেনাবাহিনী আপনাকে কী করবে? আবার গৃহবন্দি করে রাখবে?’ সু চি আসলে নোবেল শান্তি পুরস্কারের যোগ্য কিনা, এ প্রশ্নের উত্তরে ইউনূস বলেন, যদি নোবেল কমিটির সামনে এসব সংবাদ থাকতো, আমি নিশ্চিত তারা শান্তি পুরস্কারের জন্য সু চিকে বিবেচনা করত না।\nড. ইউনূসকে প্রশ্ন করা হয়, বাংলাদেশ কীভাবে এ বিশাল সংখ্যক রোহিঙ্গাদের আশ্রয় দিচ্ছে বা কতদিন এভাবে আশ্রয় দিতে পারবে? উত্তরে তিনি বলেন, ‘এটা শুধু অর্থনৈতিক বিষয় নয়। এটা রাজনৈতিক ও নিরাপত্তার বিষয়ও। ১০ লাখ রোহিঙ্গা এখন বাংলাদেশে অবস্থান করছে। তারা অস্ত্র হাতে তুলে নিচ্ছে। পুরো অঞ্চলটি খুব শিগগিরই সন্ত্রাসবাদের আখড়া হয়ে উঠবে। আন্তর্জাতিক সন্ত্রাসী গোষ্ঠীগুলোর নেটওয়ার্কও এখানে কাজ করা শুরু করবে। ফলে এটা বাংলাদেশের জন্য তো বটেই, পুরো অঞ্চলের জন্যই হবে ভয়াবহ। একসময় সবকিছু মিলিয়ে একটা বিস্ফোরণ হবে। আমি বলতে চাই, এসব ঘটার আগেই এ সমস্যা দ্রুততম সময়ের মধ্যে সমাধান করতে হবে।’\nহেফাজতে ইসলাম রোহিঙ্গা স্রোত ব্যবহার করে মিয়ানমারের বিরুদ্ধে জিহাদের ডাক দিয়েছে উল্লেখ করে আল জাজিজার পক্ষে মেহেদি হাসান হেফাজতে ইসলাম নিয়ে ড. ইউনূসের অবস্থান জানতে চান। জবাবে ইউনূস বলেন, ‘রোহিঙ্গা সংকট শুধু বাংলাদেশ-মিয়ানমারের মধ্যে সীমাবদ্ধ থাকবে না। পুরো অঞ্চলই এতে জড়িয়ে পড়বে। ভারত ও পাকিস্তানও এতে জড়াবে, সব জঙ্গিগোষ্ঠীগুলোও এতে জড়াবে। কত সংখ্যক দেশ এতে জড়াবে, তা শুধু সৃষ্টিকর্তাই বলতে পারবে।’\nআল জাজিরার সাংবাদিক মেহেদী ড. ইউনূসকে প্রশ্ন করেন যে রোহিঙ্গা সংকটে তিনি মিয়ানমার-বাংলাদেশ দুই দেশের মধ্যে যুদ্ধের আশঙ্কা করছেন কিনা? জবাবে ড. ইউনূস বলেন, ‘যে কোনো কিছুই হতে পারে। আমরা কিছু বলতে পারছি না। কারণ, রোহিঙ্গা ইস্যুকে কেন্দ্র করে, বা রোহিঙ্গাদের নাম ব্যবহার করেও কেউ কিছু করতে পারে। এটি যে কোনো দিকেই মোড় নিতে পারে। সন্ত্রাসবাদ জন্ম নিতে পারে হতাশা থেকে। সর্বশেষ রোহিঙ্গা সঙ্কটে অসংখ্য নারী ও শিশু নির্যাতনের হাত থেকে বাঁচতে বাংলাদেশে পালিয়ে এসব শিশুরা বড় হবে। কে তাদের শিক্ষা দেবে? কে তাদের ভবিষ্যৎ নিশ্চিত করবে? তাদের ভবিষ্যৎ কী হবে?’ প্রশ্ন রাখেন ইউনূস। বাংলা ট্রিবিউন।\nPrevious বিএনপির স্থায়ী কমিটির বৈঠক কাল রাতে\nNext রোহিঙ্গারা জন্ম-নিয়ন্ত্রণে আগ্রহী নয়


ইচ্ছে হেঁশেল: March 2017\nমাঝে মাঝে মনে হয় এই যে আশেপাশে যত ব্যাঙের ছাতার মত গজিয়ে ওঠা রেঁস্তোরা আছে, এরা সবাই একই ধরণের খাবার কেন বিক্রী করে কে জানে! মানে "ক" দোকান যা বিক্রী করছে, "খ" নামক দোকানও সেই একই খাবার বিক্রী করছে এবং "গ" নামক দোকানের মেনুকার্ডেও সেই একই খাবার ঠাঁই পায় অন্য নামে। কেন রে বাপু একটু রদবদল করলে মানুষের স্বাদবদলও ঘটে আবার বিক্রীও বাড়ে। যাই হোক আমার না আছে দোকান, না রেঁস্তোরা, আছে শুধু এক ইচ্ছেহেঁশেল। যেখানে আমি আমার ভালোবাসার, কাছের মানুষগুলোর জন্য চিরপরিচিত স্বাদে রদবদল করে স্বাদকোরকের চাহিদা মেটাই। আর সেই খাবারগুলোর রান্নার বিবরণ সবার সাথে ভাগ করে দিই যাতে সবাই সবার ভালোবাসার, মনের কাছের মানুষগুলোকে তাই খাইয়ে স্বাদবদল ঘটাতে পারে।\nতাই আজ অনেকদিন পর ইচ্ছেহেঁশেলের পাতায় চিরপরিচিত হাতের কাছে থাকা টুকটাক উপকরণ দিয়ে তৈরী ভাপা ডিমের পকোড়া।\nডিমঃ ৪+২ = ৬টা\nপিঁয়াজ কুচিঃ ২টো বড়\nরসুন কুচিঃ ৮-১০ কোয়া\nআদা বাটাঃ ১ চামচ (ছোট)\nকাঁচা লঙ্কা কুচিঃ যে যেমন ঝাল খাবেন\nধনে পাতা কুচিঃ ১ চামচ\nবেকিং পাউডারঃ ১ চিমটে\nনুনঃ স্বাদ মতন\nচিনিঃ ১ চিমটে\nকর্ন ফ্লাওয়ারঃ ২ চামচ\nময়দাঃ ২ চামচ\nএকটা বড় বাটিতে চারটে ডিম ফাটিয়ে ভালো করে ফেটিয়ে নিতে হবে। এর মধ্যে পিঁয়াজ কুচি, রসুন কুচি, লঙ্কা কুচি, নুন, চিনি, ধনে পাতা কুচি, বেকিং পাউডার দিয়ে ভালো করে মেশাতে হবে।\nএবার একটা টিফিন কৌটোয় ভালো করে তেল মাখিয়ে, তার মধ্যে ডিমের মিশ্রণটা ঢেলে টিফিন কৌটোর মুখ ভালো করে আটকে দিতে হবে। একটা প্রেসার কুকারে একটু জল দিয়ে টিফিন কৌটোটা বসিয়ে ঢাকনা বন্ধ করে দিতে হবে। খেয়াল রাখতে হবে যেন জলের স্তর টিফিন কৌটোর ঢাকনার ঠিক তলায় থাকে। high flame এ চারটে সিটি উঠলে গ্যাসের আঁচ কমিয়ে ১০-১৫ মিনিট রেখে গ্যাস বন্ধ করে দিতে হবে। যখন প্রেসার কুকারের ঢাকনা নিজে থেকে খুলবে, টিফিন কৌটো বের করে নিতে হবে।\nটিফিন কৌটো থেকে ভাপা ডিম বের করে ছোট ছোট টুকরো করে কেটে নিয়ে একটা একটা করে হালকা ভেজে নিতে হবে। কর্নফ্লাওয়ার, ময়দা আর বাকি ২টো ডিম, টাটকা আধভাজা গোলমরিচ, নুন একসাথে ভালো করে bater তৈরী করে নিতে হবে। এবার এই bater এ ডিমের টুকরোগুলো ডুবিয়ে ছাঁকা তেলে ভেজে নিলেই ডিম ভাপা পকোড়া is ready to serve.\n(i) যে কটা ডিম নেবেন, প্রেসার কুকারে সেই কটাই সিটি দেবেন।\n(ii) প্রেসার কুকার থেকে টিফিন কৌটো বের করার জন্য সাঁড়াশি বা মোটা কোন কাপড়ের সাহায্য নেবেন।\n(iii) কৌটো থেকে ভাপা ডিম বের করার জন্য বেলচা জাতীয় চামচ বা হাতার সাহায্য নেবেন।\n(iv) কৌটো থেকে ডিম যদি মসৃণভাবে নাও বেরোয়, অসুবিধে নেই। টুকরো সমান না হলেও চলবে।\n(v) বেকিং পাউডার চাইলে না-ও দিতে পারেন।\nআজকাল বহু মানুষেরই নানান শারীরিক সমস্যা থাকে, যার কারণে খাওয়ার ওপরে অনেক বিধিনিষেধ চেপে যায়। সুগার, প্রেসার, কোলেস্টেরল, ইউরিক অ্যাসিড, বেশী ওজনের সমস্যা আরও কত কী! কিন্তু সব অসুখের সবচেয়ে বড় ওষুধ হল মনের আনন্দ। তাই সারা সপ্তাহ বা সারা মাস বাঁধা ধরা নিয়মে চলে একদিন নিজের ইচ্ছেমতন যা খুশি খাওয়ার অনুমতি তো ডাক্তারও দিয়ে থাকেন। তাই মন ভালো করতে, স্বাদকোরকের চাহিদা মেটাতে কোন একদিন বা যেকোনদিন বানিয়ে ফেলুন "ডিম ভাপা পকোড়া"।


মহামারি ধর্ষণ রোধে ‘অ্যান্টি রেপ ডিভাইস′ | বিশ্ব | DW | 19.01.2020\nবাংলাদেশে ধর্ষণ ‘মহামারি' আকার ধারণ করায় নারীদের জন্য স্বয়ংক্রিয় ‘অ্যান্টি রেপ ডিভাইস' সহজলভ্য করার নির্দেশ দিয়েছেন হাইকোর্ট৷ এ নিয়ে একটি বিশেষজ্ঞ কমিটি করাসহ ৬০দিনের মধ্যে অগ্রগতি প্রতিবেদন দিতে বলা হয়েছে৷\nবাংলাদেশ লিগ্যাল এইড অ্যান্ড সার্ভিসেস ট্রাস্ট (ব্লাস্ট) ও চিলড্রেন'স চ্যারিটি বাংলাদেশ ফাউন্ডেশনের পক্ষে দায়ের করা এক রিটের শুনানি শেষে রোববার হাইকোর্ট এ আদেশ দেন৷ বিচারপতি এম ইনায়েতুর রহিম ও বিচারপতি মো. মোস্তাফিজুর রহমানের বেঞ্চ এ আদেশ দেয়৷ একইসঙ্গে ধর্ষণ ও যৌন নির্যাতনের হাত থেকে নারীদের রক্ষা করতে পর্যাপ্ত নিরাপত্তামূলক ব্যবস্থা গ্রহণের কেন নির্দেশ দেওয়া হবে না, তা জানতে চেয়েও সরকারের ওপর রুল জারি করেছে আদালত৷\nহাইকোর্টের আদেশে আইসিটি মন্ত্রণালয়ের সচিবের নেতৃত্বে ধর্ষণ প্রতিরোধক যন্ত্র বা ‘অ্যান্টি রেপ ডিভাইস' কমিটিতে কমিটিতে বুয়েটের একজন বিশেষজ্ঞ অধ্যাপককে রাখতে বলা হয়েছে৷ আরো থাকবেন পুলিশের আইজি ও সরকারের তথ্য প্রযুক্তি বিভাগের মহাপরিচালক৷ আর এই ডিভাইসটি পুলিশের ৯৯৯ নাম্বারের সাথে কিভাবে যুক্ত করা যায় সে ব্যাপারেও মতামত দিতে বলা হয়েছে৷\nসরকারের মাধ্যমে এলে সচেতনতা বাড়বে: হালিম\nরিটের পক্ষে আইনজীবী ব্যারিস্টার আব্দুল হালিম বলেন, ‘‘অ্যান্টি রেপ ডিভাইস এমন একটি ডিভাইস যা ছোট ঘড়ির মত বা অন্য কোনো আকারের৷ এটা অনলাইন ও টেলিফোন নেটওয়ার্কে চিপস বা সিমের মাধ্যমে যুক্ত থাকে৷ কোনো নারী আক্রান্ত হলে বা যৌন সহিংসতার শিকার হলে ডিভাইসটি স্বয়ংক্রিয়ভাবে অ্যালার্ম দেয়৷ ফলে লোকজন এগিয়ে আসতে পারেন৷ আবার এটা ঘটনান্থলের ভিডিও, অডিও, ছবি বা তথ্য সংগ্রহে রাখে৷ ফলে আলামত পাওয়া সহজ হয়৷''\nতিনি বলেন, ‘‘আমরা এটাার সঙ্গে পুলিশের হেল্পলাইন নাম্বার ৯৯৯ সংযুক্ত করার কথা বলেছি৷ আদালতও সম্মতি দিয়েছেন৷ ওই কমিটি এখন ৬০ দিনের মধ্যে সুপারিশ করবে, এটা কিভাবে করা সম্ভব৷ এই ডিভাইস আলিবাবাসহ অনলাইন মার্কেটপ্লেসে কিনতে পাওয় যায়৷ বিশ্বের উন্নত দেশে এই ডিভাইস নারীরা ব্যবহারও করেন৷ দামও বেশি না৷ আমরা চাচ্ছি এটা বাংলাদেশে সহজলভ্য করা হোক৷ বাংলাদেশে এটা ব্যবহারে বাধা নেই৷ তবে সেটা সরকারের মাধ্যমে আসুক৷ এতে সচেতনতাও বাড়বে৷ নারীদের সাথে একটা সিকিউরিটি ডিভাইস থাকবে৷ ৯৯৯ এ যুক্ত হলে স্বয়ংক্রিভাবে ডিভাইস সহায়তা চাইবে৷''\nতিনি বলেন, ‘‘বাংলাদেশে ধর্ষণ মহামারি আকার ধারণ করেছে৷ এক বছরের ব্যবধানে দ্বিগুণ হয়েছে৷ এর প্রধান কারণ বিচার হয়না৷ মাত্র তিনভাগ মামলায় অপরাধীর শাস্তি হয়৷ এই সিকিউরিটি ডিভাইসটা এখানে ব্যবহার হলে নারীরা শুধু ধর্ষণ নয়, যৌন হয়রানী, ইভটিজিংসহ আরো অনেক নিরাপত্তাহীনতা থেকে রক্ষায় সাহসী হবেন৷''\nঅনেক নারী শুরুতে ভয়েই দুর্বল হয়ে যান: ইসরাত\nরিটটি করা হয়েছিল গত ১২ জানুয়ারি৷ রিটের পক্ষে আরেক আইনজীবী ও মানবাধিকার কর্মী অ্যাডভোকেট ইশরাত হাসান বলেন, ‘‘এই ডিভাইসটি আমাদের দেশে সহজলভ্য নয়৷ তবে মালয়েশিয়াসহ এশিয়ার অনেক দেশে ব্যবহার করা হয়৷ আমরা চাইছি বিশেষজ্ঞদের মতামত নিয়ে ডিভাইসটি আমাদের দেশের উপযোগী করে বাজারজাত করা হোক৷ আর পুলিশের ৯৯৯-এর সহায়তা আমরা যুক্ত করতে চাইছি৷ এটার যাতে অপব্যহার না হয় সেইভাবে করতে হবে৷ এই ডিভাইসটি নানা আকারের ও নানা কৌশলের হয়৷ এমনকি শরীরের সেনসেটেভ স্থানেও স্থাপন করা হয়৷''\nতিনি বলেন, ‘‘এটা নারীর মধ্যে নিরাপত্তাবোধ বাড়াবে৷ আর যেহেতু এটা ঘটনার সময়সহ অনেক কিছু রেকর্ড করতে পারে তাই আলামতও সংরক্ষণ করবে৷ মামলায় ঘটনা প্রমাণে সহায়ক হবে৷''\nতিনি আরো বলেন, ‘‘বাংলাদেশের নারীদের মধ্যে নিরাপত্তা ডিভাইস ও আত্মরক্ষার ডিভাইস ব্যবহারের আগ্রহ আছে৷ কোনো কোনো নারী শারীরিক কসরতও শেখেন৷ এটা নিয়ে নীতিমালা করে সরকার এগিয়ে এলে নারীদের মধ্যে ভয় কমবে৷ অনেক নারী শুরুতে ভয়েই দুর্বল হয়ে যান৷ ফলে দুর্বৃত্তরা সহজেই তাদের ওপর যৌন সহিংসতা চালায়৷''\nএদিকে, রোববার হাইকোর্টের আরেকটি বেঞ্চ সারাদেশে ধর্ষণ প্রতিরোধে একটি কমিশন গঠনের নির্দেশ দিয়েছে৷ আগামী ৩০ দিনের মধ্যে এই কমিশন গঠনের নির্দেশ দেয়া হয়েছে৷ একইসঙ্গে ওই কমিটিকে পরবর্তী ৬ মাসের মধ্যে ধর্ষণ প্রতিরোধে করণীয় সম্পর্কে একটি সুপারিশমালা তৈরি করে আদালতে প্রতিবেদন আকারে জমা দেয়ারও নির্দেশ দিয়েছে বিচারপতি এফআরএম নাজমুল আহাসান ও বিচারপতি কেএম কামরুল কাদেরের বেঞ্চ৷\nগ্রেপ্তার যুবককে শনাক্ত করেছেন ঢাবি ছাত্রী\nকুর্মিটোলায় ঢাকা বিশ্ববিদ্যালয়ের ছাত্রী ধর্ষণের ঘটনায় র‌্যাব গাজীপুর থেকে এক যুবককে গ্রেপ্তার করেছে৷ র‌্যাবের দাবি, ওই ছাত্রী গ্রেপ্তার যুবককে ধর্ষণকারী হিসেবে শনাক্ত করেছেন৷ (08.01.2020)\nবাংলাদেশে ধর্ষণের শিকার নারীর জীবনে ধর্ষণ কখনো শেষ হয় না৷ নানা প্রক্রিয়ার মধ্যে সে পরোক্ষ ধর্ষণেরই শিকার হতে থাকে৷ মামলা, তদন্ত, সাক্ষ্য গ্রহণ, বিচার প্রত্যেকটি পর্যায়েই যেন পরোক্ষ ‘ধর্ষণের শিকার হয়' নারী৷ (08.01.2020)\nকি-ওয়ার্ডস বাংলাদেশ, ধর্ষণ, মহামারি, হাইকোর্ট, অ্যান্টি রেপ ডিভাইস, সহজলভ্য, নারী, ধর্ষক, রিট, আদালত\nওসির মধ্যস্থতায় ধর্ষকের সঙ্গে বিয়ে! 10.09.2019


ল্যাপটপ পানিতে ভিজে গেলে কি করবেন সহজ উপায় - eMakerBD\nAuthor September 24, 2021 Laptop Tablet No Comments\nআপনার ল্যাপটপের ওপর পানি পড়লে বা কোনোভাবে ল্যাপটপ পানিতে ভিজে গেলে আপনার আতঙ্কিত হওয়া স্বাভাবিক। আপনি যদি এমন পরিস্থিতির সামনাসামনি হন তাহলে ভইয় পাবেন না, কারণ আজকে আমরা আপনাকে জানাব কিভাবে এরকম পরিস্থিতির মোকাবেলা করতে হয়।\nসৌভাগ্যক্রমে, ল্যাপটপের পানিজনিত ক্ষতি মেরামতের জন্য কিছু সহজ উপায় রয়েছে। যদি আপনি খুব দেরি না করে সঠিক পদক্ষেপ নেন, তাহলে আপনার মূল্যবান ছবি, মেসেজ, মুভি কিংবা মিম উদ্ধার করা যাবে!\nপানি ঢুকে গেলেই আপনার ল্যাপটপ শেষ হয়ে গেল তা কিন্তু নয়। এই পদক্ষেপগুলি অনুসরণ করে আপনার ডেটা পুনরুদ্ধার করা যাবে!\nপ্রথম কাজ ল্যাপটপ বন্ধ করা\nআপনার ল্যাপটপ থেকে বিচ্ছিন্নযোগ্য আইটেমগুলি সরান\nসাবধানে পানির সংস্পর্শে আসা জায়গাগুলি শুকিয়ে ফেলুন\nল্যাপটপটিকে উল্টো করে রাখুন\nপানির সংস্পর্শে আসার সঙ্গে সঙ্গে আপনার ল্যাপটপ টি বন্ধ করুন। কোনভাবেই পানি যেন বিদ্যুতের সংস্পর্শে না আসে তা নিশ্চিত করুন। পানি ঢোকার কারনে ল্যাপটপের যে ক্ষতি হয় তা মেরামতের ঝুঁকি মোটামুটি কম কিন্তু বিদ্যুতের সংস্পর্শে পানি আসা মারাত্মক ঝুঁকি তৈরি করবে। সঙ্গে সঙ্গে ল্যাপটপ বন্ধ করে সম্ভাব্য আরও ক্ষতি এবং বিপদ থেকে বাঁচুন।\n***অতি গুরুত্বপূর্ণ সতর্কবাণী!!!! পরবর্তী পদক্ষেপগুলি অনুসরণ করার আগে আপনার ল্যাপটপটি আবার চালু করবেন না! এটি আরও ক্ষতি করতে পারে এবং সার্কিট জ্বালিয়ে দিয়ে আপনার ফাইল এবং হার্ডওয়্যারকে ঝুঁকিতে ফেলতে পারে।\nআপনার ল্যাপটপ বন্ধ করার পরের ধাপটি হল ডিভাইসের সাথে সংযুক্ত সমস্ত সম্ভাব্য বিচ্ছিন্নযোগ্য আইটেমগুলি সরিয়ে ফেলা। এই ধরনের জিনিসগুলির মধ্যে রয়েছে মাউস, কীবোর্ড, প্রিন্টার এবং সবচেয়ে গুরুত্বপূর্ণ ব্যাটারি। পানি, চা, কফি ইত্যাদি তরল বস্তু দ্বারা সবচেয়ে বেশি ক্ষতি হয় ব্যাটারির। তাই সবার আগে যে জিনিষটি বিচ্ছিন্ন করবেন সেটি হল ব্যাটারি। ল্যাপটপ থেকে নিরাপদে ব্যাটারি সরিয়ে এবং এটি একটি শুষ্ক জায়গায় রাখুন। ব্যাটারি একটি সংবেদনশীল জিনিস। এটির আশেপাশে পানি বা তরল পদার্থ রাখা যাবে না।\nসুতরাং ঝুঁকি নেবেন না, ল্যাপটপের ওয়াটার ড্যামেজ সারাতে শাট ডাউনের সাথে সাথেই\nনিরাপদে ব্যাটারি বের করে ফেলুন।\nএবার আপনি ল্যাপটপটি আস্তে আস্তে কাপড় ছুইয়ে ছুইয়ে শুকানো শুরু করুন। কাজটি অত্যন্ত সাবধানে করতে হবে যেন ল্যাপটপের কোনো জটিল অংশের ক্ষতি যাতে না হয়।\n***গুরুত্বপূর্ণ!!! কখনও রোয়া বা ফাইবারযুক্ত কাপড় ব্যবহার করবেন না। ফাইবার জড়িয়ে গিয়ে আপনার ডিভাইসের আরও ক্ষতি হতে পারে এবং অবস্থা আরও খারাপ করে তুলতে পারে। যেসব স্থানে কাপড় পৌছায় না সেসব জায়গা শুকানোর জন্য ভাল টিপ হল কটন ইয়ারবাড ব্যবহার করা।\nআরেকটি গুরুত্বপূর্ণ নিয়ম হল, হেয়ার ড্রায়ারের মতো মেশিন দিয়ে জোরপূর্বক গরম বাতাস ব্যবহার না করা। গরম বা তাপ ল্যাপটপের ক্ষতি করতে পারে। আপনি যদি সত্যিই ব্লোয়ার ব্যবহার করতে চান তাহলে নিশ্চিত করুন যে এটি কম চাপ, কম গরম এবং আপনার ডিভাইসের আরও ক্ষতি করবে না।\nজলে ক্ষতিগ্রস্ত আপনার ল্যাপটপটি শুকান, তবে অবশ্যই নিরাপদ পন্থা অবলম্বন করবেন!\nতাঁবুর মতো উল্টো ‘V’ আকারে ডিভাইসটিকে দাঁড় করান। এর মানে ল্যাপটপ উল্টো হয়ে দাঁড়াবে এবং স্ক্রিন এবং কীবোর্ড নিচের দিক ফেস করবে। ল্যাপটপের নীচে একটি তোয়ালে বা কাপড় রাখুন যাতে আর্দ্রতা বা পানির ফোটা শোষণ করতে পারে। কাপড় ছুইয়ে সম্ভবত সবকিছু নাও শুকাতে পারে। অতিরিক্ত সাবধানতার জন্য এই পন্থা অবলম্বন করবেন।\nল্যাপটপ রোদে দেবেন না। শুকানোর প্রক্রিয়াটিকে দ্রুত করার জন্য আপনার কাছে এটি ভাল উপায় বলে মনে হতে পারে, কিন্তু দয়া করে এই ঝুঁকি নেবেন না। রোদের তাপ ডিভাইসের ক্ষতি করতে পারে।\n২৪ ঘণ্টার জন্য ল্যাপটপকে ‘তাঁবু’ সেট আপে রাখুন। যদিও আমরা জানি যে, আপনার জন্য ল্যাপটপ ছাড়া এটি একটি দীর্ঘ সময়, কিন্তু সমস্ত পানি শুকানোর জন্য অপেক্ষা করা জ্রুরি। আপনি যদি যথেষ্ট সময় অপেক্ষা না করেন, আপনি ডিভাইসটি পুনরায় চালু করার পরে আরেকটি শর্ট সার্কিট হওয়ার ঝুঁকি থেকেই যাবে, যার ফলে পারমানেন্ট ক্ষতি হতে পারে।\nপরিশেষে, আসুন আমাদের ল্যাপটপের রিপেয়ার কেমন হল পরীক্ষা করি\nউপরের সমস্ত ধাপ অনুসরণ করার পরে এবং আপনার যদি মনে হয় আপনি আর্দ্রতা শুকানোর জন্য যথেষ্ট অপেক্ষা করেছেন, তাহলে এবার ব্যাটারি এবং অন্যান্য ডিভাইসগুলিকে আবার প্লাগ ইন করুন এবং ল্যাপটপটি চালু করুন।\nযদি সবকিছু পরিকল্পনা অনুযায়ী হয়, তাহলে আপনার ল্যাপটপটি চালু হওয়া উচিত এবং কাজ করা উচিত, যেমন এটি পানিতে ভেজার পূর্বে ছিল।\nআপনার ক্ষতিগ্রস্ত ল্যাপটপটি ঠিক করার জন্য এই নিবন্ধে আলোচনা করা ধাপগুলি অনুসরণ করুন, কিন্তু যদি ডিভাইসটিতে এরপরও ত্রুটি থাকে, তাহলে এক্সপার্ট বা বিশেষজ্ঞদের সাথে যোগাযোগ করুন।


খালেদা জিয়ার সিটি স্ক্যানে ‘মিনিমাম ইনভলমেন্ট’ রিপোর্ট\nঢাকা: করোনা আক্রান্ত বিএনপির চেয়ারপারসন বেগম খালেদা জিয়ার সিটি স্ক্যানের ফাইনাল রিপোর্টে ‘মিনিমাম ইনভলমেন্ট’ রিপোর্টে এসেছে বলে জানিয়েছেন তার ব্যক্তিগত চিকিৎসক ও বিএনপির ভাইস চেয়ারম্যান অধ্যাপক ডা. এ জেড এম জাহিদ হাসান।\nশুক্রবার (১৬ এপ্রিল) বিকেলে সারাবাংলাকে তিনি এসব তথ্য জানান।\nঅধ্যাপক এ জেডএম জাহিদ হোসেন বলেন, “আমরা গতকাল গভীর রাতে ম্যাডামের সিটি স্ক্যানের ফাইনাল রিপোর্ট হাতে পেয়েছি। সেখানে ‘মিনিমাম ইনভোলমেন্ট’—এর কথা বলা হয়েছে। যেটা সাময়িক রিপোর্টে বলা হয়েছিলো।”\nতিনি বলেন, ‘রাতেই লন্ডনে অবস্থানরত আমাদের ভাইস চেয়ারম্যান তারেক রহমানের সহধর্মিনী ডা. জোবাইদা রহমানসহ দেশ-বিদেশে ওনার মেডিকেলে টিমের বিশেষজ্ঞ চিকিতসকদের সঙ্গে আমরা পুরো রিপোর্টটি পর্যালোচনা করেছি। সবার পরামর্শ নিয়ে আরেকটা ওষুধ যুক্ত করা হয়েছে। চিকিৎসায় যেসব ঔষধপত্র আগে দেওয়া হয়েছে তা ঠিক আছে।”\n‘আমরা সবাইকে জানাতে চাই যে, সিটি স্ক্যানের ফাইন্ডিংস, সেটাকে ক্লিনিক্যালী আমরা মনে করতে পারি যে এটি অত্যন্ত মিনিমাম, নেগলিজিবল’— বলেন ডা. এ জেড এম জাহিদ হোসেন।\nএর আগে, বৃহস্পতিবার (১৫ এপ্রিল) রাতে বসুন্ধরায় এভারকেয়ার হাসপাতালে খালেদা জিয়ার সিটি স্ক্যান করানো হয়। গুলশানের বাসা থেকে তাকে স্বাস্থ্যবিধি মেনে বিশেষ নিরাপত্তায় এভারকেয়ারে নিয়ে পরীক্ষা করিয়ে আবার গুলশানের বাসায় ফিরিয়ে আনা হয়।\nখালেদা জিয়ার করোনা পজেটিভ শনাক্ত হওয়ার পর প্রখ্যাত ‘বক্ষব্যাথি ও মেডিসিন’ বিশেষজ্ঞ অধ্যাপক এফ এম সিদ্দিকীরে নেতৃত্বে ব্যক্তিগত চিকিৎসক টিম গুলশানের বাসায় তার চিকিৎসা শুরু করে। বিএনপি চেয়ারপারসন ছাড়াও তার বাসার আরও ৮ জন করোনায় আক্রান্ত হয়েছেন। তাদের চিকিৎসাও এখানে চলছে।\nবাংলাদেশে নভেল করোনাভাইরাস শনাক্ত হওয়ার ১৭ দিনের মাথায় গত বছর ২৫ মার্চ নির্বাহী আদেশে সাময়িক মুক্তি পান বেগম খালেদা জিয়া। মুক্তির পর গুলশানের ভাড়া বাসা ‘ফিরোজায় অবস্থান করছিলেন না। করোনা মহামারির মধ্যে তার সঙ্গে নিকট আত্মীয় এবং দলের কয়েকজন শীর্ষ নেতা ছাড়া কেউ দেখা-সাক্ষাৎ করতে পারেননি। এমন একটা পরিবেশ পরিস্থিতির মধ্যেও গত ১০ এপ্রিল তার শরীরে করোনা শনাক্ত হয়।


Blood Donation Bangladesh। এর প্রথম বছর পূর্তি উপলক্ষে ফ্রী রক্তের গ্রুপ নির্নয় ক্যাম্পেইন সম্পন্ন – NotunAloNews24\nBlood Donation Bangladesh। এর প্রথম বছর পূর্তি উপলক্ষে ফ্রী রক্তের গ্রুপ নির্নয় ক্যাম্পেইন সম্পন্ন\n“যদি হই রক্তদাতা\nজয় করব মানবতা”\nএই স্লোগানকে পুজি করে অসহায় মূমূর্ষ রোগীদের রক্তের প্রয়োজন মেটাতে পাশাপাশি বিভিন্ন সামাজিক সমস্যা দূরীকরণে নিরলস ভাবে কাজ করছে “ব্লাড ডোনেশন বাংলাদেশ” ( ইহা একটি অনলাইন ভিত্তিক সেচ্ছাসেবী সংগঠন )সংগঠনটির এক বছর পূর্তি উপলক্ষে ২২ শে জুলাই ২০১৮ ইংরেজি রোজ রোববার। হযরত শাহজালাল রহ. সিনিয়র কামিল মাদরাসা উসমানীনগর সিলেটে অনুষ্টিত হয় ফ্রী রক্তের গ্রুপ নির্নয় ও রক্তদানে উৎসাহিতকরণ ক্যাম্পেইন ২০১৮ । ক্যাম্পেইনটি উদ্বোধন করনে অত্র মাদারাসার অধ্যক্ষ মাও. আমিরুল ইসলাম সাহেব। ক্যাম্পেইনে উপস্থিত ছিলেন। Blood Donation Bangladesh গ্রুপের এডমিন মোঃ ওলিউল হাসান, মোঃ খালেদ আহমদ, মোঃ আবু বকর ও মোছাঃ সিদ্দিকা পাম্মী। আরো উপস্থিত ছিলেন ইচ্ছে পুরন সামাজিক সংগঠনের সভানেত্রী জান্নাতুল রেশমা। হিলফুল ফুযুল ইসলামী যুব সংঘ বৃহত্তর সৎপুর এর সেক্রেটারি মোঃ কামরুল হাসান। প্রতিস্রুতি দ্যা প্রমিজ সংগঠনের কার্যকারী সদস্য শাহাদাত হোসেন জয় এবং শাহজালাল রহ. কামিল মাদরাসার শিক্ষক বৃন্দ।\nসকাল ১০ থেকে ক্যাম্পেইন টি শুরু হয়ে দুপুর ২টা পর্যন্ত ১৬৫ জন ছাত্রছাত্রীদের সম্পূর্ণ বিনামূল্যে রক্তের গ্রুপ জানিয়ে দেওয়া হয়। ক্যাম্পেইনে উপস্থিত ছাত্রছাত্রীদের কে রক্তদানের উপকারিতা সম্পর্কে বুঝানোর পর অনেকে সেচ্ছায় রক্তদান করবেন বলে কথা দিয়েছেন।\nPrevious সুনামগঞ্জ সাংবাদিক ফোরামের আত্মপ্রকাশ -কুলেন্দু সভাপতি ও মাহতাব সাধারন সম্পাদক\nNext মাহুমুদুর রহমানকে রক্তাক্ত করে ৭১ এর চেতনাকে কবর দিলো ছাত্রলীগ। -রাকেশ রহমান ( লেখক ও কলামিষ্ট )\nসুনামগঞ্জে(সুসক)-৯৪ ক্লাবের কার্যনির্বাহী কমিটি গঠিত,সভাপতি আমানুল, সাধারণ সম্পাদক শহীদুল।


‘লীগ’ যুক্ত সংগঠন আছে তিন শতাধিক – সোনার দেশ\nআপডেট: জুলাই ২৫, ২০২১, ১২:৩২ অপরাহ্ণ\nসামাজিক যোগাযোগ মাধ্যমে ভাইরাল ‘আওয়ামী চাকরিজীবী লীগ’ ও ‘জনসেবা লীগ’\nআওয়ামী লীগের গঠনতন্ত্র অনুযায়ী সহযোগী সংগঠনগুলো হচ্ছে যুবলীগ, কৃষক লীগ, স্বেচ্ছাসেবক লীগ, বঙ্গবন্ধু আওয়ামী আইনজীবী পরিষদ, যুব মহিলা লীগ, মহিলা আওয়ামী লীগ, মৎস্যজীবী লীগ ও তাঁতী লীগ। ভ্রাতৃপ্রতীম সংগঠন রয়েছে ছাত্রলীগ ও শ্রমিক লীগ। এ ছাড়া অঙ্গ সংগঠন হিসেবে স্বাধীনতা চিকিৎসক পরিষদ (স্বাচিব), মহিলা শ্রমিক লীগসহ কয়েকটি সংগঠন আছে আওয়ামী লীগের। দলের গঠনতন্ত্রে লীগ নামে আর কোনও সংগঠনের ভিত্তি নেই।\n১. জননেত্রী শেখ হাসিনা কেন্দ্রীয় লীগ ২. জননেত্রী শেখ হাসিনা কেন্দ্রীয় সংসদ ৩. আওয়ামী প্রচার লীগ ৪. আওয়ামী সমবায় লীগ ৫. আওয়ামী তৃণমূল লীগ ৬. আওয়ামী ছিন্নমূল হকার্স লীগ ৭. আওয়ামী মোটরচালক লীগ ৮. আওয়ামী তরুণ লীগ ৯. আওয়ামী রিকশা মালিক-শ্রমিক ঐক্য লীগ ১০. আওয়ামী যুব হকার্স লীগ ১১. আওয়ামী মুক্তিযোদ্ধা প্রজন্ম লীগ ১২. আওয়ামী পঙ্গু মুক্তিযোদ্ধা লীগ ১৩. আওয়ামী পরিবহন শ্রমিক লীগ ১৪. আওয়ামী নৌকার মাঝি শ্রমিক লীগ ১৫. আওয়ামী ক্ষুদ্র মৎস্যজীবী লীগ ১৬. আওয়ামী যুব সাংস্কৃতিক জোট ১৭. বঙ্গবন্ধুর আদর্শ ও চেতনা গবেষণা পরিষদ ১৮. বঙ্গবন্ধু সৈনিক লীগ ১৯. বঙ্গবন্ধু একাডেমি ২০. বঙ্গবন্ধু নাগরিক সংহতি পরিষদ ২১. বঙ্গবন্ধু ফাউন্ডেশন ২২. বঙ্গবন্ধু লেখক লীগ ২৩. বঙ্গবন্ধু প্রজন্ম লীগ ২৪. বঙ্গবন্ধু যুব পরিষদ, ২৫. বঙ্গবন্ধু ছাত্র পরিষদ ২৬. বঙ্গবন্ধু স্মৃতি সংরক্ষণ পরিষদ ২৭. বঙ্গবন্ধু বাস্তুহারা লীগ ২৮. বঙ্গবন্ধু আওয়ামী হকার্স ফেডারেশন ২৯. বঙ্গবন্ধুর চিন্তাধারা বাস্তবায়ন পরিষদ ৩০. বঙ্গবন্ধু ডিপ্লোমা প্রকৌশলী পরিষদ ৩১. বঙ্গবন্ধু গ্রাম ডাক্তার পরিষদ ৩২. বঙ্গবন্ধু নাগরিক সংহতি পরিষদ ৩৩. বঙ্গবন্ধু লেখক লীগ ৩৪. বঙ্গবন্ধু গবেষণা পরিষদ ৩৫. বঙ্গবন্ধু আদর্শ পরিষদ ৩৬. আমরা মুজিব সেনা ৩৭. আমরা মুজিব হবো ৩৮. চেতনায় মুজিব ৩৯. বঙ্গবন্ধুর সৈনিক লীগ ৪০. মুক্তিযোদ্ধা তরুণ লীগ ৪১. নৌকার সমর্থক গোষ্ঠী ৪২. দেশীয় চিকিৎসক লীগ ৪৩. ছিন্নমূল মৎস্যজীবী লীগ ৪৪. ক্ষুদ্র ব্যবসায়ী লীগ ৪৫. নৌকার নতুন প্রজন্ম ৪৬. ডিজিটাল ছাত্রলীগ ৪৭. ডিজিটাল আওয়ামী প্রজন্ম লীগ ৪৮. ডিজিটাল আওয়ামী ওলামা লীগ ৪৯. বাংলাদেশ আওয়ামী পর্যটন লীগ ৫০. ঠিকানা বাংলাদেশ ৫১. জনতার প্রত্যাশা ৫২. রাসেল মেমোরিয়াল একাডেমি ৫৩. জননেত্রী পরিষদ ৫৪. দেশরত্ন পরিষদ ৫৫. বঙ্গমাতা পরিষদ ৫৬. বঙ্গমাতা শেখ ফজিলাতুন্নেসা মুজিব পরিষদ ৫৭. আমরা নৌকার প্রজন্ম ৫৮. আওয়ামী শিশু যুবক সাংস্কৃতিক জোট ৫৯. তৃণমূল লীগ ৬০. একুশে আগস্ট ঘাতক নির্মূল কমিটি ৬১. আওয়ামী প্রচার লীগ ৬২. সজীব ওয়াজেদ জয় লীগ ৬৩. বাংলাদেশ তথ্য-প্রযুক্তি লীগ ৬৪. আওয়ামী শিশু লীগ ৬৫. আওয়ামী তৃণমূল লীগ, ৬৬. আওয়ামী তরুণ প্রজন্ম লীগ, ৬৭. আওয়ামী চাকরিজীবী লীগ, ৬৮. বাংলাদেশ জনসেবা লীগ।\nআওয়ামী লীগের সাংগঠনিক সম্পাদক আবু সাঈদ আল মাহমুদ স্বপন বাংলা ট্রিবিউনকে বলেন, ‘এগুলো আওয়ামী লীগের অনুমোদিত বা সমর্থিত সংগঠন নয়। কিছু সুযোগসন্ধানী চক্র এসব করছে। আমাদের কিছু নেতা সরল বিশ্বাসে এসব চতুর ব্যক্তিকে ছবি তুলতে, সেলফি তুলতে অনুমতি দেন। এসব ছবি ব্যবহার করে প্রতারণা অব্যাহত রেখেছেন তারা। যেকোনও নামে যেকোনও নাগরিকের সংগঠন করার অধিকার রয়েছে। কিন্তু এরা তো আওয়ামী লীগের নামের সঙ্গে নাম মিলিয়ে প্যাড-সর্বস্ব সংগঠন করে দলের অর্জন ম্লান করছে। এই অপতৎপরতা বন্ধে আওয়ামী লীগ কাজ শুরু করেছে।’


জা ফন্টেইন: বিশ্বকাপের এক আসরে সবচেয়ে বেশি গোল করা ফুটবলার - প্রিয়লেখা\nপ্রথম পাতা » খেলাধুলা » জা ফন্টেইন: বিশ্বকাপের এক আসরে সবচেয়ে বেশি গোল করা ফুটবলার\nজা ফন্টেইন: বিশ্বকাপের এক আসরে সবচেয়ে বেশি গোল করা ফুটবলার\n২০১৪ বিশ্বকাপে গোল্ডেন বুট (বিশ্বকাপে সবচেয়ে বেশি গোল করার পুরষ্কার) জিতেছিলেন হামেস রদ্রিগেজ, গোল করেছিলেন ৬ টি। ২০১০ বিশ্বকাপে গোল্ডেন বুট জিতেছিলেন থমাস মুলার, করেছিলেন ৫ গোল। ২০০৬ বিশ্বকাপে গোল্ডেন বুট যায় মিরোস্লাভ ক্লোসার ঘরে, তিনি করেছিলেন ৫ গোল। আর ১৯৫৮ বিশ্বকাপের গোল্ডেন বুট পেয়েছিলেন জা ফন্টেইন। কত গোল করে জানেন? ১৩ গোল!\nডন ব্র্যাডম্যানের ৯৯.৯৬ গড়ের মত কিছু রেকর্ড এমন অবিনশ্বর মর্যাদা পেয়ে গেছে, যা ভাঙবে এমন চিন্তা করাটা একটু মুশকিলই। জা ফন্টেইনের ১৩ গোলের রেকর্ডও এতদিনে অবিনশ্বরের মর্যাদা পেয়েই গেছে। ১৪ টি বিশ্বকাপ পার হয়ে গেলেও এখনো যে ফন্টেইনের রেকর্ড ধরাছোঁয়ার বাইরেই আছে!\nসাম্প্রতিক সময়ে ফন্টেইনের সবচেয়ে কাছাকাছি আসতে পেরেছিলেন ব্রাজিলিয়ান ফেনোমেনন রোনালদো। ২০০২ বিশ্বকাপ জেতানোর পথে ৮ গোল করেছিলেন ‘দ্য ফেনোমেনন’, সেটিও কিনা ফন্টেইনের চেয়ে ৫ গোল কম।\nমজার ব্যাপার হচ্ছে, ফন্টেইনের রেকর্ড করা তো দূরে থাক, ১৯৫৮ বিশ্বকাপে খেলাটাই কিন্তু নিশ্চিত ছিল না। মরক্কোতে জন্ম নেয়া ফন্টেইনের ক্যারিয়ার শুরু ইউএসএম কাসাব্লাঙ্কা নামের এক ক্লাবের হয়ে। এরপর আসেন ফ্রেঞ্চ ক্লাব নিস এ, সেখান থেকে রেইমসে। বিশ্বকাপে যেই রেমন্ড কোপার সাথে জুটি বেঁধেছিলেন, মাদ্রিদে যোগ দেয়া সেই কোপার শূন্যস্থান পূরণ করতেই রেইমসে এসেছিলেন ফন্টেইন।\nবিশ্বকাপের আগে ২৬ ম্যাচে ৩৪ গোল করে রেইমসেকে জোড়া শিরোপা জেতালেও বিশ্বকাপের দলে জায়গা নিশ্চিত ছিল না ফন্টেইনের। শেষ পর্যন্ত অনেক যদি কিন্তুর পর স্কোয়াডে জায়গা পান, কিন্তু একাদশে জায়গা পাওয়ার জন্য লড়াই করতে হত রেনে ব্লিয়ার্ডের সাথে।\nফন্টেইনের ভাগ্য সুপ্রসন্নই বলতে হবে, প্রস্তুতি ম্যাচে ইনজুরিতে পড়ে যান ব্লিয়ার্ড। ব্যস, ফ্রান্স দলে নাম্বার টেন কোপার সঙ্গী হয়ে যান ফন্টেইন। আর এরপর? বাকিটা ইতিহাস!\nপ্রথম ম্যাচে সামনে প্যারাগুয়ে। তখনকার প্যারাগুয়ে বেশ সমীহ জাগানিয়া দলই ছিল। ফ্রান্সের ৭-৩ গোলে জেতা ম্যাচে ৩ গোল করেন ফন্টেইন। পরের ম্যাচ যুগোস্লাভিয়ার বিপক্ষে। ফ্রান্স ৩-২ গোলে হারলেও দুইটি গোলই করেছিলেন ফন্টেইন। গ্রুপ পর্বের শেষ ম্যাচে স্কটল্যান্ডকে ২-১ গোলে হারালো ফ্রান্স, ফন্টেইন করলেন ১ গোল।\nকোয়ার্টার ফাইনালে সামনে উত্তর আয়ারল্যান্ড, ফন্টেইনের জোড়া গোলে ৪-০ গোলে জিতে সেমিতে ফ্রান্স। সেমিতে ফন্টেইন মুখোমুখি হলেন পেলে, গারিঞ্চা, জাগালো, ভাভাদের নিয়ে গড়া ফেভারিট ব্রাজিলের। ৫-২ গোলে হারলেও ব্রাজিল প্রথম গোল করার পর সমতা ফিরিয়েছিলেন ফন্টেইনই।\nসেমিফাইনাল থেকে বাদ পরলেও ফন্টেইনের ঝুলিতে এরই মধ্যে তখন ৯ গোল। ঠিক আগের বিশ্বকাপেই করা স্যান্ডর ককসিসের ১১ গোলের রেকর্ড ভাঙ্গতে তাই দরকার অন্তত ৩ গোল। হাতে আছে একটি ম্যাচ, তৃতীয় স্থান নির্ধারণী ম্যাচে প্রতিপক্ষ পশ্চিম জার্মানি। ৬-৩ গোলে জেতা সেই ম্যাচে ফন্টেইন একাই করলেন ৪ গোল, হয়ে গেলেন এক বিশ্বকাপে সবচেয়ে বেশি গোলের মালিক!\nআরেকটি তথ্য দিয়ে রাখা যেতে পারে, ফন্টেইনের গোল ১৩ টি না হয়ে ১৬ টিও হতে পারত। গ্রুপ পর্বের শেষ ম্যাচে স্কটল্যান্ডের বিপক্ষে দুইটি নিশ্চিত গোল বারে লেগে ফেরত আসে। আরেকটি পেনাল্টি নিজে না নিয়ে নিতে দেন কোপাকে। আর এই ১৩ গোলের একটিও কিন্তু ফন্টেইনের নিজের বুট পরে আসেনি! সতীর্থ স্টেফান ব্রুয়ির থেকে ধার করা বুট দিয়ে খেলেই বিশ্বরেকর্ড করেছিলেন ফন্টেইন!\nতবে বিশ্বরেকর্ড দিয়ে শুরু করলেও এরপর ক্যারিয়ারটা আর বেশি লম্বা করতে পারেননি ফন্টেইন। ১৯৬০ সালে মাত্র ২৭ বছর বয়সেই পা ভেঙ্গে ক্যারিয়ারে যতি পড়ে যায় ফন্টেইনের। আন্তর্জাতিক ম্যাচে ফন্টেইনের ২১ ম্যাচে ৩০ গোল, ম্যাচপ্রতি গোল ১.৪৩। আন্তর্জাতিক ম্যাচে অন্তত ৩০ গোল করেছেন, এমন ফুটবলারদের মধ্যে ফন্টেইনের ম্যাচপ্রতি গোলই সবচেয়ে বেশি।\nখেলোয়াড়ি জীবন ছাড়ার পর অবশ্য নাম লিখিয়েছিলেন কোচিংয়েও। পিএসজি, টুলুজ এর মত ক্লাবকে কোচিং করিয়েছেন, ফ্রান্স ও মরক্কো জাতীয় দলের ম্যানেজারও ছিলেন তিনি।\nমিরোস্লাভ ক্লোসা বিশ্বকাপে সবচেয়ে বেশি ১৬ গোলের রেকর্ড করেছেন ৪ টি বিশ্বকাপ খেলে, রোনালদোও ১৫ গোলের রেকর্ড করেছিলেন ৩ বিশ্বকাপ খেলে। ইনজুরির কারণে এত আগেই ক্যারিয়ার শেষ না হয়ে গেলে কে জানে ১৩ গোলের রেকর্ডটাকে কোথায় নিয়ে থামাতেন ফন্টেইন!


মানসিক চাপে দেহের তাপমাত্রা বাড়ে কেন? - বিজ্ঞান ব্লগ\nবিজ্ঞান ব্লগ > ব্লগ > অনুবাদ > মানসিক চাপে দেহের তাপমাত্রা বাড়ে কেন?\nPosted by লিখেছেন Abid Abdullah December 19, 2020 পড়তে 8 মিনিট লাগবে\nLast Updated:December 21, 2020\nকোষের শক্তি কোত্থেকে আসে?\n(লেখাটি Nature এ প্রকাশিত আর্টিকেল “How stress can causeafever” এর ভাবানুবাদ)\nস্টেজে দর্শকের সামনে কথা বলতে গেলে আমাদের সকলেরই হৃদস্পন্দন বেড়ে যায়, রক্তচাপ বাড়ে, আমরা ঘামতে থাকি। পাশাপাশি আমাদের দেহের তাপমাত্রা বেড়ে যায়। এই উদ্দীপনার মূলে রয়েছে শারীরবৃত্তীয় প্রক্রিয়া যা আমাদের দেহকে আসন্ন বিপদের মুখোমুখি হতে তৈরি করে। এই মনস্তাত্ত্বিক চাপ হতে মানুষসহ অন্যান্য স্তন্যপায়ী প্রাণীদের জ্বর হতে পারে। কিন্তু আমরা কি জানি এই ঘটনার পেছনে কোন স্নায়বিক প্রক্রিয়া কাজ করছে?\nজাপানের নাগোয়া (Nagoya) বিশ্ববিদ্যালয়ের প্রফেসর নাকামুরা (Kazuhiro Nakamura)ও তার গবেষক দল Science জার্নালে প্রকাশিত গবেষণাপত্র\nআমাদের দেহের সকল অনুভূতি কোনো না কোনো স্নায়বিক প্রক্রিয়ার সাথে জড়িত। কিন্তু মানসিক চাপে পড়লে বা ভয় পেলে কেন আমাদের দেহের তাপমাত্রা বৃদ্ধি পায় তা আমরা অনেকেই জানিনা । কোন স্নায়ুবিক প্রক্রিয়া দেহে এই তাপ উৎপাদনের সূত্রপাত করে তা সম্পর্কে জাপানের নাগোয়া (Nagoya) বিশ্ববিদ্যালয়ের প্রফেসর নাকামুরা (Kazuhiro Nakamura)ও তার গবেষক দল Science জার্নালে একটি গবেষণাপত্র প্রকাশ করেন। তারা 2004 সালে যে নিউরোনাল সার্কিট এই তাপ উৎপাদনকে ট্রিগার করে সেটার অনুসন্ধান শুরু করেছিলেন। তাদের গবেষণায় তারা আমাদের দেহে বিদ্যমান ব্রাউন ফ্যাটকে এন্ট্রি পয়েন্ট হিসেবে চিন্তা করেছিলেন যা দেহের প্রয়োজন সাপেক্ষে তাপ উৎপাদন করে। ব্রাউন ফ্যাটে প্রচুর পরিমাণে β3-adrenergic receptor প্রোটিন বিদ্যমান। কোনো কারনে এই প্রোটিনের কাজে বাধা পেলে ব্রাউন ফ্যাট নিউরনের উদ্দীপনায় সাড়া দেয় যা মানসিক চাপ জনিত হাইপোথারমিয়া( তাপমাত্রা বৃদ্ধি) সৃষ্টি করে।\nজাপানের নাগোয়া বিশ্ববিদ্যালয়ের প্রফেসর Kazuhiro Nakamura\n2004 সালে বৈজ্ঞানিক দল ব্রাউন ফ্যাট মস্তিষ্কের কোন অংশ হতে স্নায়বিক উদ্দীপনা পায় তা চিহ্নিত করতে ইঁদুরের দেহে ভাইরাল ট্রেসার প্রবেশ করায়। এর মাধ্যমে বিজ্ঞানীরা মস্তিষ্কের যে স্নায়ুগুলোকে চিহ্নিত করেন তা rostral medullary raphe (rMR) নামে পরিচিত যা ব্রাউন ফ্যাটকে সংযুক্ত করে । পরবর্তীতে বিজ্ঞানীরা মস্তিষ্কে dorsomedial hypothalamus (DMH) আবিষ্কার করেন। তারা DMH-to-rMR পর্যন্ত নিউরাল পথকে কৃত্রিমভাবে উদ্দীপ্ত করে যার দরুন স্নায়বিক তৎপরতা এবং ব্রাউন ফ্যাটের তাপমাত্রা বৃদ্ধি পাচ্ছিল। পাশাপাশি হৃদস্পন্দন ও রক্তচাপ বাড়লো। এ থেকে বুঝা যায় যে,DMH–rMR মানসিক চাপের সময় বিভিন্ন শারীরবৃত্তীয় প্রক্রিয়া-কে সমন্বয় করতে পারে।\nনাকামুরা ও তার দল ইঁদুরের ক্ষেত্রে মানসিক চাপজনিত তাপমাত্রা বৃদ্ধিতে মস্তিষ্কের Dorsal Peduncular cortex and Dorsal Taenia Tecta (DP/DTT) চিহ্নিত করেন। মস্তিষ্কের অপর দুটি অঞ্চল প্যারাভেন্ট্রিকুলার (PVT) এবং মেডিওডোরসাল (MD) থ্যালামিক নিউক্লিয়াস থেকে মানসিক চাপজনিত এই সংকেত DP/DTT তে পৌঁছায়। DP/DTT থেকে স্নায়ু পথে সংকেতটি মস্তিষ্কের Dorsomedial Hypothalamus (DMH) এ আসে। DMH সংকেতটি Rostral Medullary Raphe (rMR) এ পাঠায়। সবশেষ, এই অঞ্চল থেকে স্নায়ুর মাধ্যমে দেহের Brown fat সংকেতটি পায় এবং দেহের তাপমাত্রা বৃদ্ধি কর।\nতবে মানষের ক্ষেত্রে মানসিক চাপে সৃষ্ট পরিস্থিতি মোকাবেলায় অবশ্যই ব্রেনের কর্টেক্স থেকে নির্দেশনার প্রয়োজন হয়। কিন্তু মানসিক চাপের সময় DMH মস্তিষ্কের কোন কর্টিক্যাল অঞ্চল থেকে নির্দেশনা পায় তা বিজ্ঞানীদের জানা ছিল না। তাই তারা এবার DMH এ এক ধরনের ট্রেসার প্রবেশ করালেন। এর মাধ্যমে তারা মস্তিস্কের কর্টেক্সের এক ক্ষুদ্র অঞ্চল চিহ্নিত করলেন যা dorsal peduncular cortex and dorsal taenia tecta (DP/DTT) নামে পরিচিত। ইঁদুরের ক্ষেত্রেও এই অঞ্চলটি অনেক সক্রিয় থাকে ( বিশেষ করে যখন একটি ইঁদুর অন্য একটি ইঁদুরের সাথে লড়াইয়ে হেরে যায় ! )\nমস্তিষ্কের এই অংশটি মানসিক চাপের সময় আমাদের দেহে কী ধরনের প্রভাব রাখে তা আবিষ্কার করতে বিজ্ঞানীরা DMH এর সংযোগ কে তিন ধাপে বাধা দিয়ে দেখলেন। তারা কেমিক্যাল ইনহিবিটার ব্যবহার করে পুরো DP/DTT জুড়ে কার্যকলাপ অবরুদ্ধ করলেন; DP/DTT থেকে DMH-এ অভিক্ষিপ্ত কোষগুলিকে হত্যা করার জন্য একটি ভাইরাস ব্যবহার করেছিলেন; একটি বিশেষ জেনেটিক পদ্ধতি অবলম্বন করে DP/DTT ও DMH এর মধ্যকার ক্রিয়া-কলাপ পর্যবেক্ষণ করলেন। তারা লক্ষ্য করলেন স্নায়বিক মিথস্ক্রিয়া বাধা পাওয়ায় প্রতি ক্ষেত্রেই মানসিক চাপ জনিত তাপমাত্রা বৃদ্ধি (হাইপারথার্মিয়া) কমতে লাগলো। এর মাধ্যমে গবেষক দলটি প্রমাণ করলো যে, DP/DTT থেকে উত্তেজক স্নায়ুবিক সংকেত DMH এ প্রেরিত হয় এবং DP/DTT DMH কোষগুলোর কাছাকাছি সমাপ্ত হয় যা কিনা পরবর্তীতে rMR এ পৌঁছায়। তাদের এ পরীক্ষা DP/DTT–DMH–rMR–brown fat সার্কিট কে তীব্রভাবে সমর্থন করে যার দরুন মানসিক চাপের সময় আমাদের দেহের তাপমাত্রা, রক্তচাপ, হৃদস্পন্দন বৃদ্ধি পায় । এ থেকে বোঝা যায় মানসিক চাপে আমাদের মস্তিষ্ক হতে স্নায়বিক সংকেত DP/DTT–DMH–rMR–brown fat circuit এ বাহিত হয় এবং আমরা জ্বর জ্বর অনুভব করি।\nকিন্তু মানসিক চাপজনিত এই সংকেতগুলো DP/DTT-তে পৌঁছায় কিভাবে? তাই পরবর্তীতে আরো ট্রেসিং ব্যবহার করে গবেষণা চালানো হয় যার মাধ্যমে জানা যায় যে, DP/DTT-তে সংকেত আসে মস্তিষ্কের মিডলাইন থ্যালামিক অঞ্চলগুলো (Midline Thalamic regions), প্যারাভেন্ট্রিকুলার (PVT) এবং মেডিওডোরসাল (MD) থ্যালামিক নিউক্লিয়াস থেকে। PVT বিভিন্ন শারীরিক এবং মনস্তাত্ত্বিক চাপ, যেমন (শিকারের সংকেত এবং ব্যথার প্রতি) অত্যন্ত সংবেদনশীল। অপরদিকে, MD বিভিন্ন জটিল জ্ঞান সম্পর্কিত কার্যাবলীর (যেমন: নিয়ম শিক্ষা, মানুষের মূল্যায়ন, কল্পনা) জন্য প্রিফ্রন্টাল কর্টেক্সের (Prefrontal cortex) সাথে যোগাযোগ করে। সুতরাং, শারীরিক ব্যথা থেকে প্রত্যাশিত সমস্যা মোকাবেলায় চাপজনিত সংকেত DP/DTT-তে যেতে পারে। কিন্তু এটি এখনও অস্পষ্ট যে, কীভাবে DP/DTT এই সংকেতগুলো বিশ্লেষণ (encode) করে। DP/DTT কোষগুলির ইলেক্ট্রোফিজিওলজিকাল (electrophysiological) বা অপটিক্যাল রেকর্ডিং (optical recordings) ব্যবহার করে ভবিষ্যতে গবেষণার মাধ্যমে হয়তো এই প্রশ্নগুলোর সমাধান পাওয়া যাবে।\nউইলিয়াম জেম্‌স (জানুয়ারি ১১, ১৮৪২ – আগস্ট ২৬, ১৯১০) ছিলেন একজন মার্কিন অগ্রজ মনোবিজ্ঞানী ও দার্শনিক\nদার্শনিক এবং মনোবিজ্ঞানী উইলিয়াম জেমস মনে করেন, ভয় হচ্ছে আসন্ন হুমকির প্রতি আমাদের শারীরিক প্রতিক্রিয়া। জেমস যদি ঠিক হয়ে থাকেন, তাহলে আসন্ন কোনো হুমকির প্রতি ইঁদুরদের শারীরিক প্রতিক্রিয়া অবরুদ্ধ রাখলে ইঁদুরের ভয় পাওয়া আর উচিত নয়। সুতরাং, নাকামুরা ও তার গবেষক দলের মনে প্রশ্ন জাগে, যদি DP/DTT–DMH পথকে নিষ্ক্রিয় রাখা যায়, তাহলে কী একটি ইঁদুর কোনো এক ভয়ঙ্কর পরিস্থিতি বা আক্রমণাত্মক পরিবেশে উদ্ভূত মানসিক চাপে আর ভয় পাবে না ?\nসাধারণত, আক্রমনাত্মক পরিবেশে কোনও পরাজিত প্রাণী হিংস্র প্রতিপক্ষ থেকে দূরে থাকার চেষ্টা করবে যাতে আরও বেশি ক্ষতি না ঘটে। অপরদিকে, নিরীহ-সাদাসিধে প্রাণী যারা আগে এ ধরনের কোন ভয়ঙ্কর পরিস্থিতির মধ্য দিয়ে যায়নি তারা ভয়ের কোনও চিহ্ন দেখায় না বরং, আক্রমনাত্মক প্রাণীটিকে খুব আগ্রহের সাথে পর্যবেক্ষণ করে। লক্ষণীয়ভাবে, যখন গবেষকেরা পরাস্ত ইঁদুরগুলোতে DP/DTT–DMH পথ অবরুদ্ধ করে দিয়েছিলেন, প্রাণীগুলো তখন সাদাসিধে ইঁদুরের মতো আচরণ করছিলো।\nসুতরাং, এই গবেষণা হতে এটা অনুমান করা যায়, ভয় পেলে আচরণগত পরিবর্তন ভয়ের এই উপলব্ধি এবং হুমকির প্রতি শারীরিক প্রতিক্রিয়ার উপর নির্ভর করে। এই তথ্যগুলো বুঝায় করে যে, মানসিক চাপের সময় আমাদের শারীরবৃত্তীয় প্রতিক্রিয়া দমন করার মাধ্যমে এই চাপজনিত অনুভূতিগুলো (দেহের তাপমাত্রা, রক্তচাপ, হৃদস্পন্দন বৃদ্ধি পাওয়া) দমন করা যায়। তবে,মানসিক চাপের বাইরে অন্যান্য তাপ বৃদ্ধি (thermoregulation)- (যেমন: ইনফেকশনের কারণে দেহের অভ্যন্তরীণ বা বাহ্যিক তাপমাত্রার পরিবর্তন) DP/DTT দ্বারা নয়, বরং DMH-এর অন্য একটি অঞ্চল (Preoptic Area) দ্বারা প্রবাহিত হয়। এই ক্ষেত্র, DP/DTT–DMH পথকে অবরুদ্ধ করে তাপমাত্রার এই পরিবর্তনকে রোধ করা যায় না। তারপরেও, আরো গবেষণার মাধ্যমে একসময় হয়তো DP/DTT–DMH পথকে অবরুদ্ধ করে দীর্ঘস্থায়ী মানসিক চাপ কমানোর সম্ভাব্য উপায় হতে পারে।\nদৈনন্দিন জীবনে আমরা নানা চ্যালেঞ্জের মুখোমুখি হই ,মানসিক চাপ অনুভব করি, ভয় পেলে আমাদের দেহের তাপমাত্রা বৃদ্ধি পায়। এই লেখাটি পড়ে আপনারা এতক্ষণে নিশ্চয়ই বুঝতে পেরেছেন এই তাপমাত্রা বৃদ্ধির পেছনে রয়েছে স্নায়বিক প্রক্রিয়া । তবে কি এই ভীতি বা জড়তা কোনভাবেই কাটানো সম্ভব নয়?_অবশ্যই সম্ভব। মানসিক চাপকে কোন তোয়াক্কা না করে মস্তিষ্কের এই স্নায়বিক প্রক্রিয়াটি কমিয়ে আনা যায়। আর এভাবেই অডিটোরিয়ামে অনেক দর্শকের সামনে কথা বলতে গিয়ে আমরা যখন ভয় পাই, তখন একটা বড় শ্বাস নিয়ে আমরা নিজেদের শান্ত রাখতে পারি।\nTags: অবসাদ জ্বর তাপমাত্রা বৃদ্ধি ভয় মানসিক চাপ স্ট্রেস স্নায়ু\nAbid Abdullah December 19, 2020\nপ্রকৃতির অদ্ভুত সব ঘটনা ও বৈজ্ঞানিক ব্যাখ্যা, বৈপ্লবিক আবিষ্কার-গুলো জানতে ও জানাতে ভালো লাগে। বর্তমানে পড়াশোনা করছি বাংলাদেশ প্রকৌশল বিশ্ববিদ্যালয় (বুয়েটে)।\nচমৎকার ভাবানুবাদ হয়েছে। বিষয়টা জটিল, অবশ্য একটা গবেষণাপত্র নিয়ে লেখা তাই টেকনিক্যাল জার্গন অনেক বেশি। তবে বাংলাতে এ ধরনের লেখা অনেক দরকার। লেখার ভাষা আর ফরম্যাটিং দারুণ হয়েছে। বিজ্ঞান ব্লগে স্বাগতম!\nধন্যবাদ স্যার 😀। দোয়া করবেন, সামনে ইনশাআল্লাহ আরো ভালো লেখার চেষ্টা করব😇।\nস্টিফেন হকিং এর ভবিষ্যদ্বাণী: কৃষ্ণগহ্বর কি অনন্ত বন্দিশালা?\nলেজার ফিজিক্সে হাতেখড়ি\nসংস্কৃতি কিভাবে মানুষের জিনেটিক্স কে প্রভাবিত করেছে


পরবর্তী নির্বাচনে প্রার্থী হতে পারবেন ট্রাম্প? পরবর্তী নির্বাচনে প্রার্থী হতে পারবেন ট্রাম্প? – Mridubhashan\nমৃদুভাষণ ডেস্ক :: মার্কিন ইতিহাসে দ্বিতীয়বারের মতো অভিশংসিত হওয়া প্রথম কোনো প্রেসিডেন্ট হলেন ডোনাল্ড ট্রাম্প। এখন ২০২৪ সালের নির্বাচনে প্রার্থী হওয়ার যে প্রত্যাশা ট্রাম্প ব্যক্ত করেছেন, তাতে তিনি নিষিদ্ধ হচ্ছেন কিনা; সেই প্রশ্ন তৈরি হয়েছে।


ভবিষ্যতের জ্বালানির জন্য গ্যাস এবং হাইড্রোজেনের মিশ্রণ? - খবর এবং খবর, পরিবহন\nভবিষ্যতের জ্বালানির জন্য গ্যাস এবং হাইড্রোজেনের মিশ্রণ?\nএক্সটেনেন্স সেন্টারের AUTO21 নেটওয়ার্কের মধ্যে পরিচালিত পরিষ্কার গ্যাস প্রকল্প, শীঘ্রই গ্যাস এবং হাইড্রোজেন আমাদের ইঞ্জিন চালু করতে পারে।\nশুচি গ্যাস, তার ইংরেজি নাম উল্লেখ: কম নির্গমন মোটরগাড়ি-মতন প্রাকৃতিক গ্যাস, ডাঃ স্টিভেন Rogak, ব্রিটিশ কলম্বিয়া বিশ্ববিদ্যালয়ের মেকানিক্যাল ইঞ্জিনিয়ারিং এর সহযোগী অধ্যাপক নেতৃত্বে এবং দহন একটি চেয়ার ঝুলিতে পরিষ্কার শক্তি সিস্টেম গবেষণা\nগাড়ির জন্য সবচেয়ে প্রতিশ্রুতিশীল জ্বালানীর মধ্যে, হাইড্রোজেন ভাল করছে, কিন্তু এর উৎপাদন খরচ শক্তির একমাত্র উৎস হিসাবে ব্যবহার করা যথেষ্ট আকর্ষণীয় এটি করা হয় না। বিপরীতভাবে, প্রাকৃতিক গ্যাস অনেক বেশি বিস্তৃত, কিন্তু এটি সম্পূর্ণ পরিষ্কার নয়, তাই এর নিষ্কাশন গ্যাসগুলি একই চিকিত্সা প্রয়োজন যেমনটি প্রচলিত জ্বালানীর উপর প্রয়োগ করা হয়।\nঅন্যদিকে, প্রাকৃতিক গ্যাস এবং হাইড্রোজেনের মিশ্রণটি একটি বিজয়ী সংমিশ্রণ হতে পারে যা বর্তমানে একটি সার্ভিস স্টেশনে পাওয়া যায়। প্রাথমিক পরীক্ষাগুলো দেখিয়েছে যে, প্রাকৃতিক গ্যাসের সাথে হাইড্রোজেন মিশিয়ে প্রায় আট শতাংশ হারে উৎসের উপাদান দ্বারা হাইড্রোকার্বন এবং কণা নির্গমন কমাতে প্রায় অর্ধেক সম্ভব।\n← ফটো এবং ভিডিওগুলিতে বায়ু\n1939-2005 তেল প্রেস রিভিউ →


রহস্যজনক বিস্ফোরণ রাজারহাটে! আহত ২ শ্রমিক | Blast in Rajarhat injured2- Bengali Oneindia\n57 min ago ২০২১-এর লক্ষে পরিকল্পনা কমিশনের! সব থেকে বেশি কেন্দ্রীয় বাহিনী ব্যবহারের সম্ভাবনা\n| Published: May 10 2019, 14:07 [IST]\nভোটের আগে হঠাৎ বিস্ফোরণে আতঙ্ক ছড়াল রাজারহাটে। এদিন রাজারহাটে বৈদিক ভিলেজের কাছে রাস্তায় কাজ চলছিল। যন্ত্রের মাধ্যমে রাস্তার ধারে রাখা পাথর সরানোর সময় হঠাইৎ বিস্ফোরণ ঘটে বলা জানা গিয়েছে। বিস্ফোরণে ২ শ্রমিক আহত হন। পুলিশ ঘটনার তদন্ত শুরু করেছে।\nস্থানীয় সূত্রে জানা গিয়েছে, রাস্তার ধারে স্টোন চিপস রাখা ছিল। এদিন সকালে তা সরানোর কাজ শুরু করেন শ্রমিকরা। সেই সময়ই হঠাৎ বিস্ফোরণ হয়। প্রাথমিক ভাবে অনুমান ওই স্টোনচিপসের মধ্যে বোমা কিংবা অন্য কোনও বিস্ফোরক রাখা ছিল।\n১৯ মে এলাকায় নির্বাচন। তার আগে এলাকায় বিস্ফোরক মজুত করা হচ্ছে কিনা তা খতিয়ে দেখতে শুরু করেছে পুলিশ।\nexplosion rajarhat বিস্ফোরণ রাজারহাট আহত\nBlast in Rajarhat injured 2\nStory first published: Friday, May 10, 2019, 14:07 [IST]


Page5- Coronavirus News in Bangla, Coronavirus Latest News, Coronavirus News\nনষ্ট হয়ে গেল ২০ লক্ষ টাকার জীবনদায়ী ওষুধ! ওষুধ নষ্টে দায়ী কে?\nঅভিষেকের ডায়মন্ড হারবার মডেল ব্যাপক সফল! একই পথে হাঁটার সিদ্ধান্ত ব্যারাকপুরের\nকরোনায় দু'বছরের কম বয়সি শিশুরা আক্রান্ত হচ্ছে কেন?\nরাত পোহালেই জয়দেবের মেলা, তবে দেখা নেই মনের মানুষের!\nওমিক্রনে আক্রান্ত হলে কোন দিনটা সবচেয়ে বেশি সংক্রমণ ছড়ায়? জানুন ও সতর্কতা নিন\nবর্ধমানের পাশাপাশি এ বার করোনার ঝোড়ো ব্যাটিং কালনা কাটোয়াতেও\nবাড়ছে টেস্টিং, বাংলার এই জেলায় দৈনিক করোনা আক্রান্তের সংখ্যা আটশো ছুঁই ছুঁই!\nদেশে দৈনিক আক্রান্ত প্রায় আড়াই লক্ষ, কমল সুস্থতার হার, বাড়ল সংক্রমণের হার\nকোভিড বিধি? অভিনব কায়দায় প্রচারে একাই-একশো চন্দননগরের 'বাইক-ভোলা'!\nশুনশান রাস্তাঘাট, বাজার বন্ধের জেরে বারাসাতে কার্যত মিনি লকডাউন, দেখুন\nযারা স্কুলছুট, যাদের ভোটার বাআধার কার্ড নেই, তাদের কীভাবে হবে Covid Vaccination?\nরোজ যাচ্ছে ৮০০ ঝুড়ি! বড়বাজারের এই দোকান থেকে আরোগ্য-ফল পাঠাচ্ছে রাজ্য\nরাস্তায় কেন ক্রমশ কমে যাচ্ছে দূরপাল্লার বাস? আসল সত্যিটা কী? জানুন বিস্তারিত...\nকোভিডের পরে কীভাবে ফিরবেন জীবনের স্বাভাবিক ছন্দে? জানালেন চিকিৎসক\nপ্রত্যেককে ৫ হাজার করে টাকা দিচ্ছে কেন্দ্র, আবেদনের শেষ তারিখ ১৫ জানুয়ারি? জানুন\n৪ পুরনিগমের ভোটে করোনা আক্রান্তদের জন্যে নয়া বিধি কমিশনের, জানুন\nপর পর দু' দিন কমল পজিটিভিটি রেট, রাজ্যের করোনা চিত্রে কিছুটা হলেও আশার আলো\nসরকারি মহিলা আবাসে করোনা হানা, এই জেলায় দৈনিক সংক্রমণ ছাড়ালো পাঁচশোর গণ্ডি\nকীভাবে নিজেকে করোনামুক্ত রাখবেন? আয়ুষ মন্ত্রকের তরফে আয়ুর্বেদিক টিপস\nমাস্ক ছাড়াই চলছে মিষ্টি তৈরির কাজ, হঠাৎ হানা চেয়ারম্যানের! তার পর...\nভোট দিতে পারবেন করোনা আক্রান্তরাও, আতঙ্কের করোনাকালে জরুরি নির্দেশিকা কমিশনের


পদ্মশ্রীর মতো রাষ্ট্রীয় সম্মাননা পেয়েছেন ভরতনাট্যম গুরু ড. নর্তকী নটরাজ। সোশ্যাল ওয়েলফেয়ার সোসাইটি ‘বন্ধু’র আমন্ত্রণে আগামীকাল ঢাকায় আসছেন তিনি। একজন ট্রান্সজেন্ডার হয়ে ‘পদ্মশ্রী’র মতো রাষ্ট্রীয় সম্মাননা পাওয়ায় শুক্রবার সন্ধ্যা সাড়ে ৬টায় জাতীয় যাদুঘরের মূল মিলনায়তনে ড. নর্তকী নটরাজকে সংবর্ধনা দেবেন বন্ধু। বন্ধু সংগঠনের পাবলিক রিলেশন ও কমিউনিকেশনের দায়িত্বে থাকা রুহুল রবিন খান তথ্যটি নিশ্চিত করেছেন। তিনি জানান, সংবর্ধনার পর শুক্রবার সন্ধ্যা ৬টা ৩০ মিনিট থেকে রাত ৮টা ৩০ মিনিট পর্যন্ত শাহবাগের যাদুঘরে সৌজন্য নৃত্য পরিবেশন করবেন ড. নর্তকী নটরাজ। উল্লেখ্য, ভরতনাট্যম গুরু ড. নর্তকী নটরাজ সংস্কৃতি (নৃত্যে) ক্ষেত্রে তার অবদানের জন্য ২০১৯ সালে ভারত সরকারের কাছ থেকে ‘পদ্মশ্রী’ সম্মাননা লাভ করেন। একজন ট্রান্সজেন্ডার (হিজড়া) জনগোষ্ঠীর সদস্য হিসেবে ড. নর্তকী নটরাজ সারা বিশ্বে প্রথম এরকম রাষ্ট্রীয় সম্মাননা অর্জন করেছেন। বাংলাদেশের ট্রান্সজেন্ডার (হিজড়া) জনগোষ্ঠীর মধ্যে আত্ম-সচেতনতা তৈরি করতেই এই সংবর্ধনা অনুষ্ঠানের আয়োজন করেছে বন্ধু সোশ্যাল ওয়েলফেয়ার সোসাইটি (বন্ধু)।


ঢাকায় ৭১ শতাংশ ও চট্টগ্রামে ৫৫ শতাংশ মানুষের শরীরে করোনার এন্টিবডি পাওয়া গেছে। | JoyBD24\nঢাকায় ৭১ শতাংশ ও চট্টগ্রামে ৫৫ শতাংশ মানুষের শরীরে করোনার এন্টিবডি পাওয়া গেছে।\nপ্রকাশিত হয়েছেঃ 02:49 PM, 22 June 2021\nরাজধানী ঢাকায় ৭১ শতাংশ ও বন্দর নগরী চট্টগ্রামে ৫৫ শতাংশ মানুষের শরীরে করোনার এন্টিবডি পাওয়া গেছে। আইসিডিডিআর,বির এক সংবাদ বিজ্ঞপ্তিতে এ তথ্য জানানো হয়েছে। ঢাকা ও চট্টগ্রামে বসবাসকারী ৩,২২০ জনের ওপর গবেষণা চালিয়ে এমন তথ্য পেয়েছে প্রতিষ্ঠানটি।\nবিজ্ঞপ্তিতে বলা হয়, এই গবেষণার মূল উদ্দেশ্য ছিল বস্তি এবং বস্তির বাইরে বসবাসকারীদের রক্তে কোভিড-১৯ এর উপস্থিতি এবং তার সম্ভাব্য কারণ নির্ণয় করা।\nযেসকল সম্ভাব্য কারণ বিশ্লেষণ করা হয়েছে সেগুলো হলো- শরীরে অন্য কোন শ্বাসকষ্টজনিত ভাইরাসের উপস্থিতি, পুষ্টিগত অবস্থা (যেমন: ভিটামিন-ডি, জিঙ্ক, সেলেনিয়াম) এবং রোগ প্রতিরোধ করার ক্ষমতা। এই সমীক্ষাটি ২০২০ সালের অক্টোবর থেকে ২০২১ সালের ফেব্রুয়ারি সময়ের মধ্যে পরিচালনা করা হয়। এটি ঢাকা এবং চট্টগ্রাম শহরে বস্তি এবং বস্তি সংলগ্ন বাইরের এলাকায় বসবাসকারী মোট ৩,২২০ জনের মধ্যে একটি আন্ত-বিভাগীয় গবেষণা হিসেবে পরিচালনা করা হয়। গবেষণায় গৃহস্থালি পর্যায়ে সাক্ষাৎকার গ্রহণ, রক্তচাপ ও শরীরের পুষ্টি পরিমাপ এবং রক্তের নমুনা সংগ্রহ করা হয়।\nগবেষণা থেকে প্রাপ্ত মূল তথ্য হলো-\n১. ৩,২২০ জন অংশগ্রহণকারীর মধ্যে চট্টগ্রামের তুলনায় ঢাকায় সেরোপজিটিভিটির হার বেশি।\nঢাকায় যেটি ৭১%, চট্টগ্রামে তা ৫৫%। বয়স্ক ও তরুণদের সেরোপজিটিভিটির হার প্রায় সমান।\nমহিলাদের মধ্যে সেরোপজিটিভিটির হার ৭০.৬%,যা পুরুষদের (৬৬%) তুলনায় বেশি। যেসব অংশগ্রহণকারীদের (মোট ২২০৯)মাঝে সেরো পজিটিভিটি পাওয়া গেছে তাদের মধ্যে শুধুমাত্র ৩৫.৫% এর ক্ষেত্রে মৃদু উপসর্গ দেখা দিয়েছিল।\n২. স্বল্প শিক্ষিত, অধিকও জন, উচ্চরক্ত চাপও ডায়াবেটিস রয়েছে যাদের, তাদের মাঝে অধিক মাত্রায় সেরোপ্রিভেলেন্স (রক্তে কোভিড উপস্থিতির হার) দেখা গিয়েছে।\n৩. বারবার হাত ধোয়ার প্রবণতা, নাক-মুখ কম স্পর্শ করা, বিসিজি টিকা গ্রহণ এবং মাঝারি ধরনের শারীরিক পরিশ্র্রম করা ব্যাক্তিদের মাঝে কমমাত্রার সেরোপ্রিভেলেন্স দেখা গেছে।\n৪. সেরোনেগটিভ ব্যক্তিদের তুলনায় সেরোপজিটিভ ব্যক্তিদের মাঝে সেরাম জিংক এর মাত্রা বেশি দেখা গেছে। এটাই হয়তো গবেষণায় অংশগ্রহণকারী ব্যক্তিদের মাঝে রোগের মৃদুলক্ষণ এর সাথে সম্পৃক্ত।\n৫. গবেষণায় ভিটামিন-ডি এর অপর্যাপ্ততার সাথে সেরোপজিটিভিটির কোনো প্রভাব দেখা যায়নি। বরং গবেষণায় অংশগ্রহণকারীদের মাঝে ভিটামিন-ডি এর উচ্চ মাত্রার ঘাটতি দেখা গেছে।\nগবেষণায় দেখা গেছে, বস্তির বাইরে, বস্তিসংলগ্ন এলাকার নিম্ন-মধ্যম আয়ের মানুষের তুলনায় SARS-CoV-2 অ্যান্টিবডি সেরোপ্রিভ্যালেন্স বস্তিতে বেশি। প্রতিরোধমূলক ব্যবস্থার মধ্যে ঘনঘন হাতধোয়া, সংক্রমণ প্রতিরোধে প্রভাব ফেলেছে। সেরোপ জিটিভিটির সাথে যুক্ত অন্যান্য প্রভাবক কারণ গুলির মধ্যে রয়েছে, অতিরিক্ত ওজন, ডায়াবেটিস এবং উচ্চরক্ত চাপ। মাঝারি কায়িক শ্রম যারা করে তাদের মাঝে সেরোপ জিটিভিটির সম্ভাবনা কম দেখা গেছে।\nসীতাকুণ্ডে বিস্ফোরণের প্রভাব ঢাকা পর্যন্ত চলে আসতে পারে :অধ্যাপক ড. মো. আফতাব আলী শেখ।\n‘ওমিক্রন’ ডেল্টা ভেরিয়েন্ট নি‌য়ে ১৫টি নির্দেশনা দিয়েছে স্বাস্থ্য অধিদপ্তর।\nগণটিকাদান কর্মসূচির আওতায় দ্বিতীয় ডোজের টিকাদান শেষ হচ্ছে আজ।\nনতুন অ্যান্টিবায়োটিকের সন্ধান পেয়েছেন বাংলা‌দেশী বিজ্ঞানী


থাকছে না জিপিএ-৫, কমে আসছে পরীক্ষার সময় – Boichitra News 24\nimage slider News Slider জাতীয় শিক্ষাঙ্গন\nথাকছে না জিপিএ-৫, কমে আসছে পরীক্ষার সময়\nবৈচিত্র ডেস্ক: পাবলিক পরীক্ষাগুলোতে সর্বোচ্চ গ্রেড পয়েন্ট এভারেজ জিপিএ-৫ আর থাকছে না। এবার তা কমিয়ে জিপিএ-৪ করা হচ্ছে। সর্বোচ্চ গ্রেড জিপিএ-৪ ধরে এর ভিত্তিতেই পরীক্ষাগুলোর ফলাফল প্রকাশ করা হবে। উচ্চ শিক্ষাস্তরে দেশীয় ও আন্তর্জাতিক বিশ্ববিদ্যালয়ের সঙ্গে সামঞ্জস্য করতে এ সিদ্ধান্ত নিতে যাচ্ছে শিক্ষা মন্ত্রণালয়। এ ছাড়া বিভিন্ন পাবলিক পরীক্ষার সময় বা ব্যাপ্তিও কমিয়ে আনা হবে। এক মাস বা তার বেশি সময় ধরে পরীক্ষা নেওয়া থেকে সরে আসছে শিক্ষা মন্ত্রণালয়। গতকাল আন্তঃশিক্ষা বোর্ড সমন্বয় সাব কমিটির সঙ্গে মন্ত্রণালয়ের এক বৈঠকে এ ব্যাপারে নীতিগত সিদ্ধান্ত হয়েছে। বিভিন্ন স্টেকহোল্ডারদের সঙ্গে বৈঠক ও পরীক্ষা নিরীক্ষা শেষে চূড়ান্ত সিদ্ধান্ত নেওয়া হবে। বিভিন্ন শিক্ষা বোর্ডের চেয়ারম্যান ও বৈঠকসূত্র এসব তথ্য জানিয়েছেন। এর আগে বিভিন্ন সময় প্রধানমন্ত্রী শেখ হাসিনা পাবলিক পরীক্ষার সময় কমিয়ে আনার ব্যাপারে তাগিদ দিয়েছিলেন।\nশিক্ষা মন্ত্রণালয়ের সভাকক্ষে বৈঠকে সভাপতিত্ব করেন শিক্ষামন্ত্রী ডা. দীপু মনি। অনুষ্ঠানে সব শিক্ষা বোর্ডের চেয়ারম্যান, বোর্ডগুলোর দায়িত্বপ্রাপ্ত সচিব, মন্ত্রণালয়ের বিভিন্ন স্তরের কর্মকর্তা ও মাধ্যমিক ও উচ্চশিক্ষা অধিদফতরের কর্মকর্তারা উপস্থিত ছিলেন। তথ্যমতে, বিভিন্ন বিশ্ববিদ্যালয়ে বর্তমানে কিউমুলেটিভ গ্রেড পয়েন্ট এভারেজ (সিজিপিএ) পদ্ধতি রয়েছে। সর্বোচ্চ গ্রেড সিজিপিএ ৪ ধরে বিশ্ববিদ্যালয়ে ফল প্রকাশ করা হয়। আর প্রাথমিক সমাপনী, ইবতেদায়ি সমাপনী, জুনিয়র স্কুল সার্টিফিকেট (জেএসসি) ও সমমান, এসএসসি ও সমমান এবং এইচএসসি ও সমমানে জিপিএ পদ্ধতি চালু রয়েছে। এসব পরীক্ষায় সর্বোচ্চ গ্রেড-৫ ধরে ফল নির্ধারণ করা হয়। বিদেশে উচ্চশিক্ষার ক্ষেত্রেও গ্রেড সিজিপিএ-৪ নির্ধারিত রয়েছে। বর্তমানে এক মাস বা তার বেশি সময় ধরে বিভিন্ন পাবলিক পরীক্ষা নেওয়া হয়। ফলে কেন্দ্রগুলোতে বন্ধ থাকে ক্লাসসহ অন্য একাডেমিক কার্যক্রম। এতে ক্ষতিগ্রস্ত হয় ছাত্র-ছাত্রীরা। এ ক্ষেত্রে একটি পরীক্ষার পর অন্য পরীক্ষার বিরতি কমিয়ে আনা হবে। এক পরীক্ষার পর অন্য পরীক্ষার মধ্যকার ছুটি বাতিল করা হবে। শিক্ষা বোর্ড কর্তৃপক্ষ বলছে, পরীক্ষা সম্পন্ন করতে প্রায় দেড় মাস সময় চলে যায়। এ সময়ে পরীক্ষার্থীসহ অভিভাবকদেরও দুশ্চিন্তার সীমা থাকে না। গত বছর জুলাইয়ে এইচএসসি ও সমমান পরীক্ষার ফল প্রকাশের দিন প্রধানমন্ত্রী শেখ হাসিনা বলেন, কোনো পরীক্ষা শেষ করতে দুই মাস সময় লেগে যায়। সময় কমিয়ে আনতে পারলে শিক্ষার্থীরা আরও মনোযোগী হবে। পরীক্ষায় প্রশ্নফাঁস নিয়ে গুজব আর অপপ্রচার থেকেও মুক্তি মিলবে। গতকাল শিক্ষা মন্ত্রণালয়ে বৈঠকে আন্তঃশিক্ষা বোর্ড সমন্বয় সাব কমিটি জিপিএ-৪ এর ভিত্তিতে ফলাফল নির্ধারণের প্রস্তাবনা তুলে ধরলে শিক্ষামন্ত্রী এতে সমর্থন দেন। আন্তঃশিক্ষা বোর্ড সমন্বয় সাব কমিটির সভাপতি ও ঢাকা শিক্ষা বোর্ডের চেয়ারম্যান অধ্যাপক মু. জিয়াউল হক বাংলাদেশ প্রতিদিনকে বলেন, জিপিএ-৫ এর পরিবর্তে সর্বোচ্চ জিপিএ-৪ নির্ধারণ এবং পরীক্ষার সময় কমিয়ে আনার ব্যাপারে নীতিগতভাবে একমত হয়েছি। বিভিন্ন স্টেকহোল্ডারদের সঙ্গে বৈঠক ও পরীক্ষা নিরীক্ষা শেষে আন্তঃশিক্ষা বোর্ডের পক্ষ থেকে মন্ত্রণালয়ে প্রস্তাবনা জমা দেব। পরে এসবের ব্যাপারে চূড়ান্ত সিদ্ধান্ত নেওয়া হবে। তিনি বলেন, এখন থেকে পরীক্ষার প্রায় ছয় মাস আগেই রুটিন প্রকাশ করা হবে। এক পরীক্ষার পর অন্য পরীক্ষার গ্যাপের (বন্ধ/ছুটি) কোনো প্রয়োজনীয়তা নেই। জেএসসি, জেডিসি আট থেকে ১০ দিনের মধ্যে এবং এসএসসি ও এইচএসসি পরীক্ষা ২০ থেকে ২২ দিনের মধ্যে শেষ করার চেষ্টা করব। ঢাকা বিশ্ববিদ্যালয়ের ইংরেজি বিভাগের শিক্ষক অধ্যাপক সৈয়দ মন্জুরুল ইসলাম বাংলাদেশ প্রতিদিনকে বলেন, একটি পরীক্ষার পর দুই-চার দিন বন্ধ বা গ্যাপ রাখা অনাবশ্যক। পরীক্ষার সময় কমিয়ে আনা যুগোপযোগী ও ভালো সিদ্ধান্ত।\nআমরা এক দিনে দুটি করে পরীক্ষা দিয়েছি। এ ছাড়া পাবলিক পরীক্ষায় সর্বোচ্চ জিপিএ-৪ করা হলে এটি হবে আন্তর্জাতিক মানের। বিদেশের শিক্ষাব্যবস্থার গ্রেডিং পদ্ধতির সঙ্গে সমান্তরাল হবে। দেশের উচ্চশিক্ষা প্রতিষ্ঠানেও সর্বোচ্চ সিজিপিএ-৪ নির্ধারিত রয়েছে। এ ছাড়া বৈঠকে শিক্ষাপ্রতিষ্ঠান পরিচালনার বিধিমালা, শিক্ষা বোর্ডগুলোর অর্গানোগ্রাম যুগোপযোগী করাসহ নানা বিষয়ে আলোচনা করা হয়।\nShare the post "থাকছে না জিপিএ-৫, কমে আসছে পরীক্ষার সময়"\n← সম্মানী বাড়ছে মুক্তিযোদ্ধাদের\nপছন্দের পাত্রকে মেনে না নেওয়ায় কলেজ ছাত্রীর আত্মহত্যা →


দাক্ষিণাত্যের কৃষ্ণমৃত্তিকা অঞ্চলের দুটি উল্লেখযোগ্য শিল্পের নাম লেখ। – প্রশ্ন উত্তর অয়েব পোর্টাল\nদাক্ষিণাত্যের কৃষ্ণমৃত্তিকা অঞ্চলের দুটি উল্লেখযোগ্য শিল্পের নাম লেখ।\nপ্রশ্ন ও উত্তর সমূহ › Category: ভূগোল › দাক্ষিণাত্যের কৃষ্ণমৃত্তিকা অঞ্চলের দুটি উল্লেখযোগ্য শিল্পের নাম লেখ।\n(১) বস্ত্র শিল্প এবং (২) চিনি শিল্প।\nকৃষিজাত দ্রব্য প্রক্রিয়াকরণের সময় কোন্ কোন্ গ্যাসীয় উপাদান বায়ুমণ্ডলে নির্গত হয়\nভূমিকম্পের দেশ কাকে বলে?\nতেজস্ক্রিয় বিকিরণের কয় ভাগে ভাগ করা যায়\nবায়ুপ্রবাহের দিক নির্ণয় করা হয় কোন্ যন্ত্রের সাহায্যে?\nদুটি শীতল স্থানীয় বায়ুর নাম করো।


‘শিরক’ হলো আরবী শব্দ। এর আভিধানিক অর্থ সমকক্ষ করা, মিলানো, সংমিশ্রণ করা, একত্রীকরণ, অংশীদার, ভাগাভাগি, সমান করা, সম্পৃক্ত করা। শিরক মানে বিশ্ব প্রভু আল্লাহর সঙ্গে অন্য কাউকে অংশীদার বা সমকক্ষ বানানো। এটা এমনসব বিশ্বাস, কাজ, কথা বা অভ্যাসকে বোঝায় যা দ্বারা মহান আল্লাহর রুবুবিয়াত, উলুহিয়াত এবং সিফাতে অপর কারও অংশীদারিত্ব বা সমকক্ষতা প্রতীয়মান হয়।\n* আল্লাহর ‘রুবুবিয়াতে’ কাউকে শরিক বানানোর অর্থ লালন-পালন, সৃষ্টি, জীবন-জীবিকা, জন্ম-মৃত্যু ইত্যাদিতে অন্যকে অংশীদার করা।\n* তাঁর ‘উলুহিয়াত’ বৈশিষ্ট্যে কাউকে সমকক্ষ করার অর্থ সালাত, সাওম, কোরবানী, মান্নত প্রভৃতিতে অন্য কারও উপাস্য মেনে নেয়া।\n* আর আল্লাহর ‘সিফাতে’ কাউকে শরিক বানানোর অর্থ হচ্ছে কোনো ব্যক্তির গায়েব জানা, নিজকে অমুখাপেক্ষী ভাবা, অভাবমুক্ত মনে করা প্রভৃতি।\nযারা শিরক করে তারা আল্লাহকে অস্বীকার করে না। তারা আল্লাহকে বিশ্বাস করে বটে, কিন্তু আল্লাহ সাথে অন্যান্য সত্তা বা শক্তিকে বিভিন্নভাবে শরীক করে। আল্লাহর সাথে কী কী ভাবে শরীক করা হয় তা বুঝতে হলে শিরক সর্ম্পকে ধারণা থাকতে হবে তাহলেই শিরক থেকে বেঁচে থাকাও সজহ হবে। শিরকমুক্ত আকিদা-বিশ্বাসই পরকালে সৎকর্মের প্রতিদান পাওয়ার পূর্বশর্ত। আল্লাহর সর্বাধিক প্রিয়ভাজন হওয়া সত্ত্বেও রাসুলুল্লাহ সাল্লাল্লাহু আলাইহি ওয়া সাল্লামকে অনেকটা কড়া ভাষায় সম্বোধন করে আল্লাহতায়ালা ইরশাদ করেন। তুমি যদি শিরক কর, তাহলে তোমার আমল নিষম্ফল হয়ে যাবে এবং তুমি ক্ষতিগ্রস্তদের অন্তর্ভুক্ত হয়ে যাবে।’ (যুমার : ৬৫)। যুগে যুগে মানুষ শয়তানের কবলে পড়ে চন্দ্র, সূর্য, গ্রহ, নক্ষত্র, দেব-দেবী, গাছ, পাথর প্রভৃতির পূজা করতে শুরু করে দিত। তারা তাদের হৃদয়-মনের সব আবেগ, শ্রদ্ধা, ভালোবাসা, বিশ্বাস ও আকুতি-মিনতি দিয়ে এদের ডাকত। এ পথহারা পাপিষ্ঠ বনি আদমগুলোকে সরল-সঠিক দ্বীন তথা তাওহীদি জিন্দেগীতে নিয়ে আসার জন্য আল্লাহর পক্ষ থেকে প্রেরিত হয়েছে অসংখ্য নবী-রাসূল। তারা প্রত্যেকেই শিরকের পথ পরিহার করে খাঁটি ঈমানের দিকে মানুষকে দাওয়াত দিতেন।\nইমাম ইযযাহাবী তাঁর বিশ্ববিখ্যাত ‘আল-কাবায়ের’ (কবীরা গোনাহ) নামক গ্রন্থে লিখেছেন শিরক দুই প্রকার : (১) আকিদগত শিরক\nআকিদাগত শিরক অর্থাৎ আল্লাহ ছাড়া অন্য কাউকে আল্লাহ সমকক্ষ মনে করা এবং তার ইবাদত করা।\nআকিদাগত শিরক ৪ (চার প্রকার) ঃ\nক) শিরকুন ফিয-যাত অর্থাৎ আল্লাহর সত্তা\nখ) শিরকুন ফিস-সিফাত অর্থাৎ আল্লাহর গুনাবলি\nক) শিরকুন ফিয-যাত অর্থাৎ আল্লাহর সত্তার উদাহরণ : আল্লাহ সত্তাকে শরীক করা যেমন কাউকে আল্লাহ পুত্র, স্ত্রী মনে করা। ফেরেশতা, দেব-দেবী ইত্যাদিকে আল্লাহ বংশধর বলে বিশ্বাস করা।\nখ) শিরকুন ফিস-সিফাত অর্থাৎ আল্লাহর গুনাবলির উদাহরণ : যে সব গুন একান্তই আল্লাহ সে সবগুন কারোর মধ্যে আছে বলে বিশ্বাস করা শিরক। আল্লাহ ছাড়া কাউকে সকল রকম দুর্বলতা ও দোষক্রটি থেকে পাক মনে করা। যেমন-গায়েবী ইলম বা অদৃশ্য সর্ম্পকে জ্ঞান। কারো সর্ম্পকে এমন ধারণা করা যে, তিনি সবকিছু জানেন, দেখেন বা শুনেন এবং সব দোষ ত্রুটি থেকে মুক্ত।\nগ) শিরকুন ফিল এখতিয়ারাত অর্থাৎ আল্লাহর ক্ষমতার উদারহণ : আলৌকিকভাবে উপকার বা ক্ষতি করার ক্ষমতা, প্রয়োজন পূরণ ও হেফাযত করার যোগ্যতা, মানুষের ভাগ্য গড়া ও ভাঙ্গা, দোয়া করা, মানব জীবনের জন্য আইন কানুন রচনা করা, সন্তান দান করা, রোগ ভাল করা, গুনাহ মাফ করা, হায়াত ও মওত দেয়া, রিযক দান করা ইত্যদি।\nঘ) শিরকুন ফিল হুকুক অর্থাৎ আল্লাহর অধিকারের উদাহরণ : কাউকে রুকু, সিজদা ও পূঁজা পাওয়ার অধিকারী বা হাত বেঁধে নত হয়ে দাড়িয়ে ভক্তি করার পাত্র মনে করা, কারো আস্তানাকে চুমু দেয়ার যোগ্য মনে করা, কুরবানী করা, নযর, নিয়ত, মানত পেশ করার যোগ্য মনে করা। নিয়ামতের শুকরিয়া পাওয়ার অধিকারী বা আপদে বিপদে সাহায্যের জন্য আবেদন গ্রহনের যোগ্য, সব অবস্থায় যাকে ভয় করা যায় বা যার জন্য আর সব মহ্বত ত্যাগ করা যায় বলে মনে করা।\nলোক দেখানোর উদ্দেশ্যে সৎ কাজ করা। রাসুলুল্লাহ সাল্লাল্লাহু আলাহি ওয়া সাল্লাম বলেছেন : ‘তোমরা ছোট শিরক থেকে দূরে থাক। সাহাবীরা জিজ্ঞেস করলেন : ছোট শিরক কী? তিনি বললেন : রিয়া অর্থৎ লোক দেখিয়ে সৎ কাজ করা। যেদিন আল্লাহ বান্দাদের কর্মফল দেবেন সেদিন তাদের বলবেন, যাদের দেখিয়ে দেখিয়ে তোমরা নেক কাজ করতে, তাদের কাছে চলে যাও। দেখ তারা তোমাদের কী প্রতিদান দেয়? (মুসনাদে আহমাদ ও সুনানে বায়হাকী)। ফজল ইবনে ইয়াজ বলেন : ‘লোকের ভয়ে খারাপ কাজ বর্জনকারী রিয়াকারী এবং মানুষকে খুশি করার জন্য ভালো কাজ করা শিরক। আর ইখলাস হচ্ছে এই উভয় রোগ থেকে মুক্ত থাকার নাম’।\nশিরকে লিপ্ত হওয়ার কারণ\nমানুষ নানাবিধ কারণে শিরকে লিপ্ত হয়ে থাকে। আল্লাহ যে কত মহান, কত ক্ষমতাধর, তার কর্তৃত্বের পরিধি যে কত বিশাল বিস্তৃত ও প্রসারিত, তিনি যে কত নিকটতম; তার যথার্থ মূল্যায়নের অভাবে মানুষ শিরকে লিপ্ত হয়। আবার অনেকে তাদের বাপ-দাদার কৃষ্টি রেওয়াজের প্রতি আকৃষ্ট হয়ে আল্লাহর সঙ্গে শরিক করে ফেলে। কখনও কখনও অতি ভক্তি কিংবা অতি আবেগের বশীভূত হয়ে মানুষ মানুষের পায়ে সেজদায় লুটিয়ে পড়ে, চুমু খায়, পায়ের ধুলা গায়ে মাখে যা সুস্পষ্ট শিরকের শামিল। আমাদের দেশে প্রচলিত শিরকগুলোর মধ্যে পীরপূজা, মাজারপূজা, কবরপূজা, মাজারের পার্শ্ববর্তী গাছের শিকড়, ছাল-বাকল ইত্যাদিতে রোগ আরোগ্য হয় বলে বিশ্বাস, মাজার থেকে আনা সুতা, তাগা, দড়ি প্রভৃতি আরোগ্য দান করে, মাজার পুকুরের পানি, কুমির, কাছিম, গজার মাছ, কবুতর প্রভৃতিকে খাবার দিলে মনের আশা পূর্ণ হয়, মৃত ওলীরা জীবিতদের সাহায্য করতে পারেন, দুর্ঘটনা রোধের জন্য মাজারে টাকা দেয়া, নবী-ওলীরা গায়েব (অদৃশ্য) জানেন, নানাবিধ ফায়েজ-বরকত হাসিলের জন্য মাজারের গিলাপে চুমু খাওয়া, টিয়া পাখি কিংবা বানরের মাধ্যমে ভাগ্য গণনা করা, কোনো বুযুর্গ একই সময় অনেক স্থানে অবস্থান করতে পারা প্রভৃতি। এগুলো সবই অজ্ঞতা ও বাড়াবাড়িরই নামান্তর। মানুষ অজ্ঞতা ও ভুল বিশ্বাসের কারণে তার যবান, বিশ্বাস, অভ্যাস, আচার-আচরণ প্রভৃতি দ্বারা শিরক করে থাকে। সতর্ক থাকার পরেও কখনও কখনও মনের অজান্তে এ মারাত্মক পাপ কর্মটি সংঘটিত হয়ে যায়। আখেরী জামানার দুর্বল মু’মিন হিসেবে আমাদের যতসামান্য নেক আমলগুলো সংরক্ষণের জন্য শিরক ও তাওহীদ সম্পর্কে সুস্পষ্ট ধারণা অর্জন করা সময়ের অনিবার্য দাবী।\nশিরক নেক আমল নষ্ট করে দেয়\nশিরক নেক আমলকে সম্পূর্ণরুপে বিনষ্ট করে দেয় এবং ব্যক্তিকে নিশ্চিত জাহান্নামের উপযোগী করে গড়ে তোলে। মানুষের সবচেয়ে বড় সম্পদ ও কল্যাণকর জীবনযাপনের মহৎশক্তি হলো ঈমান। ঈমান এক অচলায়তন পর্বতের ন্যায়, যা চির অবিচল, সদা সমুন্নত। ইহা একটি দিগন্ত উজ্জ্বলকারী সূর্যশক্তি, যা জীবনের সবগুলো দিক ও আনাচ-কানাচ আলোকম-িত ও উজ্জ্বল করে দেয়। শিরক এমন একটি অন্ধকার জগত, যেখান থেকে আল্লাহর আক্রোশ আর গজবের হাওয়াই নির্গত হয়ে থাকে। আর যারা তাওবা করে না, আল্লাহ তাদের জালেম বলে আখ্যায়িত করেছেন।


সংসদ সদস্য’র হামলায় বরিশাল জেলা পরিষদ চেয়ারম্যানসহ আহত ৮ - barisal news and entertainment 24x7 - barisallive24.com\nসংসদ সদস্য’র হামলায় বরিশাল জেলা পরিষদ চেয়ারম্যানসহ আহত ৮\nমে ২২ ২০১৭, ০৭:৪৩\nবরিশাল: বরিশাল ৪ আসনের সংসদ সদস্য পঙ্কজ নাথ’র নেতৃত্বে মেহেন্দিগঞ্জ উপজেলা আওয়ামী লীগ সভাপতির জেলা পরিষদ চেয়ারম্যান মাইদুল ইসলামের ওপর হামলার অভিযোগ পাওয়া গেছে।\nরোববার রাত পৌনে ১২টার দিকে মেহেন্দিগঞ্জের চাঁনপুর ইউপি’র উপ-নির্বাচনে দলিয় প্রার্থীর উঠান বৈঠক শেষে বাড়ি ফেরার পথে পাতারহাট বন্দর সংলগ্ন টিএন্ডটি ব্রিজে এ ঘটনা ঘটে।\nএতে জেলা পরিষদ চেয়ারম্যান মইদুল ইসলাম, মেহেন্দিগঞ্জ পৌর-মেয়র কামাল উদ্দিন খান সহ বেশ কয়েকজন আহত হয়েছে বলে জানা গেছে।\nমেহেন্দিগঞ্জ উপজেলা আওয়ামী লীগের সভাপতি ও বরিশাল জেলা পরিষদ চেয়ারম্যান মইদুল ইসলাম জানান, চাঁনপুর ইউপি’র নির্বাচনী উঠান বৈঠক শেষে রাত সারে ১১টার দিকে তিনি সহ মেহেন্দিগঞ্জ উপজেলা আওয়ামীলীগের সাধারন সম্পাদক পৌর মেয়র কামাল উদ্দিন খান, জেলা আওয়ামী লীগের সাংগঠনিক সম্পাদক শাহাব আহমেদ, জেলা পরিষদ প্যানেল চেয়ারম্যান মিজানুর রহমান আরজু সহ ১০/১৫ জন মোটর সাইকেলে পাতারহাটস্থ বাসায় ফিরছিলেন।\nপাতারহাট বন্দরে পৌছলে টিএন্ডটি ব্রিজে বসে স্থানীয় সংসদ সদস্য পঙ্কজ নাথ পরিকল্পিত ভাবে উপজেলা নির্বাহী কর্মকর্তার গাড়ি নিয়ে ব্যারিকেট দিয়ে অতর্কিত ভাবে হামলা চালায়।\nপুলিশের উপস্থিতিতেই পঙ্কজ নাথ তার শতাধিক সন্ত্রাসী নিয়ে নেতৃবৃন্দের ওপর সশস্ত্র হামলা চালিয়েছে বলে অভিযোগ করেন তিনি।\nতিনি আরো জানান, দলীয় প্রার্থীর বিরুদ্ধে প্রচারণা করায় এই হামলার ঘটনা ঘটেছে। কেননা এমপি পঙ্কজ নাথ বাহাউদ্দিন ঢালী নামে অপর একজনকে সেখানে বিদ্রোহী প্রার্থী করেছেন।\nতিনি বলেন, হামলার সময় মেহেন্দিগঞ্জ থানার ওসিকে\nএকাধিকবার ফোন করলেও তার কল রিসিভ করা হয়নি। তবে ঘটনাস্থল থেকে ফিরে আসার পরে রাত পৌনে ১২টার দিকে ওসি কল দিয়ে বিষয়টি দেখছেন বলে জানায়। হামলার সময় মেহেন্দিগঞ্জ থানার এসআই ইয়াদুল ও এসআই মাহতাবসহ পুলিশ সদস্যরা উপস্থিত থাকলেও তারা কোনো ভূমিকা পালন করেনি বলে অভিযোগ বরিশাল জেলা পরিষদ চেয়ারম্যান মাইদুল ইসলামের।\nহামলায় তিনি সহ পৌর মেয়র কামাল উদ্দিন খান ও ৭/৮ নেতাকর্মী আহত হয় বলেও জানান তিনি।\nএদিকে হামলার পর পুলিশের উপস্থিতিতের সংসদ সদস্য পঙ্কজ নাথ’র নেতৃত্বে পাতারহাট বন্দরে সশস্ত্র মহড়া দেয় সন্ত্রাসীরা। এসময় পৌর কাউন্সিলর আব্দুল মোতালেব জাহাঙ্গীর’র কার্যালয় ও ব্যবসা প্রতিষ্ঠানে ভাংচুর চালানো হয় হয় বলে অভিযোগ পাওয়া গেছে।\nঅভিযোগের বিষয়ে এমপি পঙ্কজ দেবনাথ মুঠোফোনে বলেন, আমি ঘটনাস্থলে থাকাতো দূরের কথা এ প্রসঙ্গে আমার কিছুই জানা নেই। রাজনৈতিক প্রতিপক্ষরা আমার বিরুদ্ধে মিথ্যাচার করছে বলে উল্টো অভিযোগ ছুড়ে দেন তিনি। মেহেন্দিগঞ্জ থানার ওসি মুঠোফোনে বলেন, কোনো মারামারি হয়নি। নিজেদের মধ্যে একটু ঝামেলা হয়েছে বলে শুনেছি। তবে সেখানে এমপি মহোদয় ছিলেন না। খবর পেয়ে পুলিশ গিয়ে পরিস্থিতি নিয়ন্ত্রণ করেছে বলে দাবি করেন ওসি।\nঅপরদিকে জেলা পরিষদ চেয়ারম্যান, মেহেন্দিগঞ্জ উপজেলা আওয়ামীলীগ সভাপতি-সাধারণ সম্পাদক ও পৌরসভার মেয়র কামাল উদ্দিন খান’র উপর হামলার ঘটনায় নিন্দা ও প্রতিবাদ জানিয়েছেন জেলা আওয়ামী লীগ সাধারণ সম্পাদক এ্যাড. তালুকদার মো. ইউনুস এমপি।


কেন চতুর্থ টেস্ট থেকে সরে দাঁড়ালেন জসপ্রীত বুমরাহ? উত্তর দিলেন অধিনায়ক বিরাট কোহলি\nby Jr. Staff\t February 28, 2021\nভারত ও ইংল্যান্ডের মধ্যে চার ম্যাচের টেস্ট সিরিজের শেষ ম্যাচটি আহমেদাবাদের নরেন্দ্র মোদী ক্রিকেট স্টেডিয়ামে আগামী ৪ মার্চ থেকে খেলা হবে। বর্তমানে সিরিজটিতে টিম ইন্ডিয়া ২-১ ব্যবধানে এগিয়ে রয়েছে। এই সিরিজের শেষ ম্যাচে ফাস্ট বোলার জসপ্রীত বুমরাহকে বিশ্রাম দেওয়া হয়েছে। তিনি বিসিসিআইয়ের কাছে শেষ টেস্ট ম্যাচের জন্য ছুটি চেয়েছিলেন, এবং এই দাবি মেনে নেওয়া হয়েছে।\nকিন্তু তারপর থেকে প্রশ্ন উঠেই যাচ্ছে, কেন জসপ্রীত বুমরাহ খেললেন না এই গুরুত্বপূর্ণ চতুর্থ টেস্ট? কি ব্যক্তিগত কারণ থাকতে পারে তাঁর বিদায় চাওয়ার? সব জল্পনা সরিয়ে বুমরাহ এর না খেলার আসল কারণ এখন টিম ইন্ডিয়ার ক্যাপ্টেন বিরাট কোহলিই দিয়েছেন। অধিনায়ক জানিয়েছেন যে তিনি ওয়ার্কলোড ম্যানেজমেন্টে কাজ করছেন।\nম্যাচের পরে, কোহলিকে যখন বুমরাহ সম্পর্কে একটি প্রশ্ন করা হয়েছিল, তখন তিনি বলেন, “তিনি (বুমরাহ) নিজের ওয়ার্কলোড ম্যানেজমেন্টে কাজ করছেন। সেখানে ইশান্ত নিজের শততম টেস্ট ম্যাচে খুব বেশি বল করতে পারেননি।” এরপর কোহলি বলেছেন, “ওয়াশিংটন সুন্দরকে আমি তিনটি বল করাতে পেরে খুশি হয়েছিলাম। এর আগে এত দ্রুত টেস্ট ম্যাচ শেষ হতে দেখিনি।” এই ম্যাচে ওয়াশিংটন সুন্দরও একটি উইকেট পেয়েছিল। বিসিসিআই এর পক্ষে বলা হয়েছিল যে বুমরাহ শেষ টেস্ট ম্যাচ থেকে ছুটি চেয়েছিলেন, যা মেনে নেওয়া হয়েছে।\nভারত ও ইংল্যান্ডের মধ্যে খেলা তৃতীয় টেস্ট দুই দিনের মধ্যে শেষ হয়েছে। দ্বিতীয় দিনে মোট ১৭ উইকেট পড়েছিল। সেই থেকে পিচটি নিয়ে তীব্র সমালোচনা হয়েছে। তবে ক্যাপ্টেন কোহলি সহ অনেক খেলোয়াড় পিচের সমর্থনে কথা বলেছেন। তৃতীয় টেস্ট ম্যাচটি টিম ইন্ডিয়া ১০ উইকেটে জিতেছিল। শেষ ম্যাচটি বিশ্ব টেস্ট চ্যাম্পিয়নশিপের জন্য খুব গুরুত্বপূর্ণ হবে। টিম ইন্ডিয়া যদি এই ম্যাচটি না হারে তবে তারা ফাইনালে পৌঁছে যাবে।\nTagged: 4th Test, England, India, Jasprit Bumrah, Virat Kohli\nটেস্ট সিরিজ শুরুর আগেই মাথায় আঘাত তারকা ক্রিকেটারের, গভীর সমস্যায় টিম ইন্ডিয়া\nআত্মসমর্পণ করব না! ইংল্যান্ডের বিরুদ্ধে হুঁশিয়ারির সুরে বার্তা ভারত অধিনায়ক বিরাট কোহলির\nIND vs ENG preview: কঠিন চ্যালেঞ্জ বিরাট বাহিনীর সামনে, স্টোকস ছাড়াও এগিয়ে ইংল্যান্ড


বাংলাদেশের কাছে মার্কিন নির্বাচন গুরুত্বপূর্ণ কেনো - The Dhaka Times\nরিপাবলিকান নাকি ডেমোক্র্যাট, ট্রাম্প নাকি বাইডেন, কে জয়ী হলে কেমন প্রভাব পড়তে পারে বাংলাদেশের ওপর?\nদি ঢাকা টাইমস্ ডেস্ক ॥ মার্কিন যুক্তরাষ্ট্রের প্রেসিডেন্ট নির্বাচনের ফল পাওয়া যাবে যে কোনো সময়। কে হবেন যুক্তরাষ্ট্রের রাষ্ট্রপ্রধান, সেই আলোচনা বাংলাদেশেও চলছে। কারণ হলো বেশ কয়েকটি কারণ বাংলাদেশের কাছে মার্কিন নির্বাচন অত্যন্ত গুরুত্বপূর্ণ।\nরিপাবলিকান নাকি ডেমোক্র্যাট, ট্রাম্প নাকি বাইডেন, কে জয়ী হলে কেমন প্রভাব পড়তে পারে বাংলাদেশের ওপর? এমন আলোচনাই শোনা যাচ্ছে বর্তমানে। বিষয়টি নিয়ে জার্মান সংবাদমাধ্যম ডয়চে ভেলে একটি প্রতিবেদনও করেছে। আজ (৩ নভেম্বর) হচ্ছে মার্কিন মুলুকের নির্বাচন।\nমার্কিন যুক্তরাষ্ট্রে সরকার পরিবর্তন হলেও দেশটির পররাষ্ট্রনীতিতে সাধারণত তেমন কোনো পরিবর্তন আসে না। তবে এবারের নির্বাচনের পর দেশটির দক্ষিণ এশিয়াবিষয়ক নীতিতে কিছুটা পরিবর্তন আসতে পারে বলে মনে করছেন সাবেক রাষ্ট্রদূত মেজর জেনারেল (অব.) শহীদুল হক। তার মতে, এই নির্বাচনে যদি ডেমোক্র্যাট প্রার্থী জো বাইডেন নির্বাচিত হন, তাহলে দেশটির চীন-ভারত বিষয়ক সমীকরণে পরিবর্তন আসতে পারে। যার প্রভাব পড়তে পারে বাংলাদেশেও।\nসংবাদ মাধ্যমকে শহীদুল হক বলেন, ‘বর্তমান প্রেসিডেন্ট ডোনাল্ড ট্রাম্প আবারও ক্ষমতায় এলে মুসলিম বিশ্ব নিয়ে তাঁর অবস্থানের পরিবর্তনও ঘটতে পারে। সেটিও বাংলাদেশের জন্যই ভালো হবে। বাংলাদেশের প্রধান উদ্বেগই হলো তৈরি পোশাক রপ্তানি। ডেমোক্র্যাটরা ক্ষমতায় এলে এই খাতে সুবিধা পাবে বাংলাদেশ।’\nবিশ্লেষকেরা বলেছেন, বাংলাদেশের সঙ্গে বর্তমানে যুক্তরাষ্ট্রের সম্পর্কের কয়েকটি স্থান বেশি গুরুত্বপূর্ণ। সেগুলো হলো:\n# করোনা ভাইরাসের ভ্যাকসিন\n# শিক্ষার্থী ভিসা\n# বৈধ অভিবাসন\n# জিএসপি সুবিধা\n# রোহিঙ্গা প্রত্যাবাসন\n# বঙ্গোপসাগরে তেল-গ্যাস অনুসন্ধান\n# ইন্দো-প্যাসিফিক জোট (সম্প্রতি যুক্ত হয়েছে)।\nমার্কিন যুক্তরাষ্ট্রের কাছে বাংলাদেশের ভূ-রাজনৈতিক গুরুত্বও বাড়ছে। গত মাসে মার্কিন উপ-পররাষ্ট্রমন্ত্রী স্টিফেন ই বিগানের বাংলাদেশ সফরের মধ্যদিয়ে তা আরও স্পষ্ট হয়েছে। সফরে এসে বিগান বলেন, তারা রোহিঙ্গা সমস্যার স্থায়ী সমাধান চান। তারা এই ইস্যুতে সব সময় বাংলাদেশের পাশে থাকবেন।\nঢাকা বিশ্ববিদ্যালয়ের আন্তর্জাতিক সম্পর্ক বিভাগের অধ্যাপক ড. ইমতিয়াজ আহমেদ ডয়চে ভেলেকে বলেছেন, ‘দক্ষিণ এশিয়ায় ভারতের মাধ্যমে মার্কিন যুক্তরাষ্ট্র কূটনৈতিক সম্পর্ক বিস্তৃতির নীতি অনুসরণ করে আসছিলো। তাতে কিছু পরিবর্তন আসছে। কারণ হলো, ভারতের সঙ্গে প্রতিবেশী দেশগুলোর সম্পর্কও বেশ খারাপ। তাদের রাজনীতিতে হিন্দুত্ববাদের প্রভাবকে মার্কিন যুক্তরাষ্ট্র মোটেও ভালো চোখে দেখছে না। যে কারণে যুক্তরাষ্ট্র বর্তমানে বাংলাদেশসহ দক্ষিণ এশিয়ার দেশগুলোর সঙ্গে সরাসরি সম্পর্ক বাড়াতে আগ্রহী।’\nঅধ্যাপক ড. ইমতিয়াজ আহমেদ আরও বলেছেন, ‘মূল বিষয়ই হলো অর্থনীতি। এই করোনার মধ্যেও বাংলাদেশের অর্থনীতি ঘুরে দাঁড়াচ্ছে। এটি যদি এভাবে অব্যাহত থাকে, যে কারণে যুক্তরাষ্ট্রে যারাই ক্ষমতায় আসুক, তাদের কাছে বাংলাদেশের গুরুত্ব আরও বাড়বে।’\nমার্কিন যুক্তরাষ্ট্রে কারা ক্ষমতায় এলো, তার ওপর ভিত্তি করে বাংলাদেশের রাজনীতিতে কোনো প্রভাব পড়ে কিনা জানতে চাইলে অধ্যাপক ইমতিয়াজ বলেছেন যে, ‘ডোনাল্ড ট্রাম্প ক্ষমতায় এলে যা হচ্ছিল তা-ই হবে। বাইডেন ক্ষমতায় এলে ট্রাম্পের কারণে যুক্তরাষ্ট্রের যেসব ক্ষতি হয়েছে, বিশেষ করে অর্থনীতি ও ভাবমূর্তি তা কাটিয়ে উঠতেই ব্যস্ত থাকতে হবে। যে কারণে বহির্বিশ্ব নিয়ে ভাবার তেমন একটা সময় তাদের হাতে থাকবে না।’\nঅধ্যাপক ইমতিয়াজের মতে, গণতন্ত্র, মানবাধিকার এবং সহনশীলতায় যুক্তরাষ্ট্র নিজেই বর্তমানে অনেকটা পিছিয়ে গেছে। তাই অন্য দেশের গণতন্ত্র এবং মানবাধিকার নিয়ে তারা ভবিষ্যতে কবে কতোটুকু কথা বলতে পারবে, তা নিয়েও সন্দেহ প্রকাশ করেন তিনি। অধ্যাপক ইমতিয়াজ বলেন, ‘বাংলাদেশকে শুধু মাথা ঠাণ্ডা রেখে উন্নয়নটা ধরে রাখতে হবে।’\nঅপরদিকে শহীদুল হক বলেছেন, ‘বাইডেন ক্ষমতায় এলে মার্কিন যুক্তরাষ্ট্র বিশ্বায়ন নিয়ে ভাববে। তবে সেটি সময় নিয়েই। তার সেই ভাবনায় বাংলাদেশ লাভবান হবে।’\nimportant for BangladeshWhy US electionগুরুত্বপূর্ণ কেনোবাংলাদেশের কাছে মার্কিন নির্বাচন\nশিক্ষার্থীদের ধ্বংসের হাত থেকে বাঁচান: দয়া করে শিক্ষা…


ইতালি বনাম ইংল্যান্ড: কেমন হতে পারে দল? - স্পোর্টস গসিপ ইতালি বনাম ইংল্যান্ড: কেমন হতে পারে দল? - স্পোর্টস গসিপ\nবৃহস্পতিবার, ০৫ অগাস্ট ২০২১, ০৫:৩৬ অপরাহ্ন\nইউরোর ফাইনালে মুখোমুখির প্রস্তুতি নিচ্ছে ইতালি ও ইংল্যান্ড। বহুকালের শিরোপা খরা কা'টানোর মিশন নিয়ে ওয়েম্বলি স্টেডিয়ামে নামছে দুই দল। রোববার (১১ জুলাই) বাংলাদেশ সময় দিবাগত রাত ১টায় হবে শিরোপার লড়াই।\n৫৩ বছরে প্রথম ইউরোপিয়ান শিরোপার দাবিদার ইতালি। ২০০০ ও ২০১২ সালের পরাজিত ফাইনালিস্ট ১৯৬৮ সালে রোমে যুগোস্লাভিয়াকে হারিয়ে শেষ ইউরো জিতেছিল। আর ইংল্যান্ড এই টুর্নামেন্টে কখনও সেমিফাইনালের বাধা পেরোতে পারেনি।\n১৯৬৬ সালের পর প্রথম কোনও বড় ট্রফির হাতছোঁয়া দূরত্বে থ্রি লায়নরা। ৫৫ বছর আগে বিশ্বকাপ জয়ই ছিল আন্তর্জাতিক ফুটবলে তাদের একমাত্র সাফল্য। রোমাঞ্চকর সেমিফাইনালে টাইব্রেকারে স্পেনকে হারিয়ে ইতালি পৌঁছালো ফাইনালে। আর ইংল্যান্ড হ্যারি কেইনের অতিরিক্ত সময়ের গোলে ২-১ ব্যবধানে জিতেছে ডেনমা'র্কের বিপক্ষে।\nটানা ৩৩ ম্যাচ ধরে অ'পরাজিত ইতালি এই মহারণে কেমন দল মাঠে নামাবেন, তা একবার ধারণা করা যাক। রবার্তো মানচিনির দলে কোনও নিষে'ধাজ্ঞার খাড়া নেই। ইনজুরিতে অনুপস্থিতির তালিকায় আছেন কেবল লিওনার্দো স্পিনাজ্জোলা। বেলজিয়ামের বিপক্ষে কোয়ার্টার ফাইনালে চোটাক্রা'ন্ত হন তিনি।\nস্পিনাজ্জোলার স্থলাভিষিক্ত হয়ে স্পেনের বিপক্ষে রক্ষণের বাঁদিক ভালোভাবে সামাল দেন এমা'রসন পালমিয়েরি। ফাইনালেও তাকে দেখা যাব'ে।\nকোয়ার্টার ও সেমিফাইনালে ডেমোনিকো বেরার্দিকে পেছনে ফেলে জায়গা করে নেন উই'ঙ্গার ফেদেরিকো চিয়েসা। স্পেনের বিপক্ষে দারুণ পারফর্ম করেন তিনি, ইতালির একমাত্র গোল করে ফাইনালেও জায়গা ধরে রাখছেন।\nইতালিয়ান সংবাদমাধ্যমে ঘুরঘুর করছে একটি খবর, নকআউট পর্বে একটিও গোলের দেখা না পাওয়া স্ট্রাইকার সিরো ইম্মোবিলেকে বেঞ্চে দেখা যেতে পারে। যদিও সেই সম্ভাবনা কম। ফলস নাইন হিসেবে দেখা যাব'ে লরেঞ্জো ইনসিগনেকে\nইতালির সম্ভাব্য লাইনআপ: দোনারুম্মা, ডি লরেঞ্জো, কিয়েল্লিনি, বোনুচ্চি, এমা'রসন, জোর্গিনহো, ভেরাত্তি, বারেল্লা, চিয়েসা, ইনসিগনে, ইম্মোবিলে।\nএখন পর্যন্ত একই দল নিয়ে খেলাচ্ছেন ইংল্যান্ড কোচ গ্যারেথ সাউথগেট। ফাইনালে সেই প্রথা ভাঙতে পারেন তিনি। সবচেয়ে সংশয়ের মধ্যে রয়েছে আ'ক্রমণভাগের ডানদিকে। বুয়াকো সাকা মুগ্ধ করেছেন সেমিফাইনালে, ইতালির বিপক্ষেও শুরুতে দেখা যেতে পারে তাকে।\nবিশেষ করে ইংল্যান্ডের রক্ষণভাগের বাঁ দিক দিয়ে দুর্বলতা খুঁজে বেড়াতে পারে ইতালি। সেক্ষেত্রে আর্সেনালের এই ফুটবলারের আ'ক্রমণের পাশাপাশি রক্ষণ সামলানোর সা মর'্থ্য ইংলিশদের জন্য সহায়ক হবে।\nফাইনালের আগে ইংল্যান্ড শুধু ফিল ফোডেনের ফিটনেস নিয়ে ভাবনায়। ট্রেনিং সেশনে দেখা যায়নি তাকে। ছোটখাটো চোট পেয়েছেন তিনি। নিষে'ধাজ্ঞার খাড়ায় নেই কেউ। রক্ষণে চারজন রেখে দল সাজাতে পারেন সাউথগেট।\nইংল্যান্ডের সম্ভাব্য একাদশ: পিকফোর্ড, ওয়াকার, স্টোনস, ম্যাগু'ইরে, শ, রিচি, ফিলিপস, সাকা, মাউন্ট, স্টারলিং, কেইন।


ইতিহাসে প্রথম সংসদের বিশেষ অধিবেশন – আকাশছোঁয়া\nনিউজ ডেস্ক: দেশের ইতিহাসে প্রথমবারের মতো বসেছে সংসদের বিশেষ অধিবেশন। স্পিকার ড. শিরীন শারমিন চৌধুরীর সভাপতিত্বে সন্ধ্যা ৬টায় সংসদের বিশেষ অধিবেশন বসেছে।\nআকাশছোঁয়া ডেস্ক : গণতন্ত্রের মানসপুত্র, উপমহাদেশের প্রখ্যাত রাজনীতিবিদ হোসেন শহীদ সোহরাওয়ার্দীর মৃত্যুবার্ষিকী আজ। ১৯৬৩ সালের এই দিনে লেবাননের বৈরুতে একটি হোটেলে শেষ নিঃশ্বাস ত্যাগ করেন বরেণ্য এই নেতা। রাজধানীতে হাইকোর্টের পাশে তিন নেতার মাজারে হোসেন শহীদ সোহরাওয়ার্দীর সমাধি। তার মৃত্যুবার্ষিকী উপলক্ষ্যে গতকাল শুক্রবার রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা পৃথক বাণী দিয়েছেন। এছাড়া […]\nঢাকা ব্যাংক লিমিটেড বিজয় দিবস কাপ গলফ টুর্নামেন্ট ২০২১ এর পুরস্কার বিতরণ\nআর্মি গলফ ক্লাবে ৭ম ঢাকা ব্যাংক লিমিটেড বিজয় দিবস কাপ গলফ টুর্নামেন্ট ২০২১ এর পুরস্কার বিতরণ অনুষ্ঠিত আকাশছোঁয়া ডেস্ক : ঢাকা সেনানিবাসস্থ আর্মি গলফ ক্লাবে শনিবার ১৮ ডিসেম্বর ৭ম ঢাকা ব্যাংক লিমিটেড বিজয় দিবস কাপ গলফ টুর্নামেন্ট-২০২১ এর সমাপনী ও পুরস্কার বিতরণ অনুষ্ঠিত হয়। আর্মি গলফ ক্লাবের প্রধান পৃষ্ঠপোষক সেনাবাহিনী প্রধান জেনারেল এস এম শফিউদ্দিন […]\nশহীদ আহসান উল্লাহ মাস্টারের ৭০তম জন্মদিন ৯ নভেম্বর


সারাদেশে ঐতিহাসিক ৭ মার্চ উদযাপিত | বাংলারচিঠিডটকম\nদেশে করোনায় সর্বোচ্চ ৮৩ জনের মৃত্যুর রেকর্ড\n১৪ থেকে ২১ এপ্রিল পর্যন্ত কঠোর লকডাউন ঘোষণা : প্রজ্ঞাপন জারি\nবিদেশ থেকেও অনলাইনে বিশ্ববিদ্যালয়ের ক্লাস নিচ্ছেন ড. হাছান মাহমুদ\nজাতীয় টপ নিউজ প্রধান\nসারাদেশে ঐতিহাসিক ৭ মার্চ উদযাপিত\nMarch 7, 2019 admin ঐতিহাসিক ৭ মার্চ, বঙ্গবন্ধু, বাংলাদেশ, শেখ মুজিবুর রহমান\nবাংলারচিঠি ডটকম ডেস্ক : বিভিন্ন কর্মসূচির মধ্য দিয়ে আজ রাজধানী ঢাকাসহ সারাদেশে ঐতিহাসিক ৭ মার্চ উদযাপিত হয়েছে। ১৯৭১ সালের এই দিনে বঙ্গবন্ধু শেখ মুজিবুর রহমান ঐতিহাসিক রেসকোর্স ময়দানে (বর্তমান সোহরাওয়ার্দি উদ্যান) তার বজ্র নিনাদ কন্ঠে এক কালোত্তীর্ণ ভাষণের মাধ্যমে বাঙালি জাতিকে স্বাধীনতার মন্ত্রে উজ্জীবিত করেন। এই ভাষণের মধ্য দিয়ে তৎকালীন সাড়ে ৭ কোটি মুক্তিকামী বাঙালির আশা-আকাঙ্ক্ষার প্রতিফলন ঘটে।\nজাতিসংঘের শিক্ষা বিজ্ঞান ও সাংস্কৃতিক বিষয়ক সংস্থা ইউনেস্কো বঙ্গবন্ধুর ঐতিহাসিক ৭ মার্চের ভাষণকে ইতিমধ্যেই বিশ্ব প্রামাণ্য ঐতিহ্য হিসেবে স্বীকৃতি দিয়েছে।\nদিবসটি উপলক্ষে আওয়ামী লীগ ও তার সহযোগী সংগঠন জাতীয় পতাকা উত্তোলন, বঙ্গবন্ধুর প্রতিকৃতিতে শ্রদ্ধা নিবেদন, দোয়া ও মিলাদ মাহফিল, আলোচনা সভাসহ বিভিন্ন অনুষ্ঠানের আয়োজন করে।\nসকালে বঙ্গবন্ধু ভবনসহ দেশব্যাপী দলীয় কার্যালয়ে জাতীয় ও দলীয় পতাকা উত্তোলনের মধ্য দিয়ে দিবসটির কর্মসূচি শুরু হয়। প্রধানমন্ত্রী শেখ হাসিনা আজ সকালে ঐতিহাসিক ৭ই মার্চ উপলক্ষে জাতির পিতা বঙ্গবন্ধু শেখ মুজিবুর রহমানের প্রতি গভীর শ্রদ্ধা নিবেদন করেছেন।\nপ্রধানমন্ত্রী রাজধানীর ধানমন্ডি ৩২ নম্বরে বঙ্গবন্ধু স্মৃতি জাদুঘরের সামনে রক্ষিত জাতির পিতার প্রতিকৃতিতে পুষ্পার্ঘ্য অর্পণ করে স্বাধীনতার এই মহান স্থপতির প্রতি সম্মান ও শ্রদ্ধা জানান।\nশেখ হাসিনা প্রথমে প্রধানমন্ত্রী হিসেবে বঙ্গবন্ধুর প্রতিকৃতিতে পুষ্পস্তবক অর্পণ করে শ্রদ্ধা নিবেদন করেন। এ সময় তিনি স্বাধীনতার স্থপতি বঙ্গবন্ধুর স্মৃতির প্রতি শ্রদ্ধা জানাতে সেখানে কিছুক্ষণ নীরবে দাঁড়িয়ে থাকেন।\nপরে তিনি আওয়ামী লীগ সভাপতি হিসেবে দলের পক্ষ থেকে সংগঠনের কেন্দ্রীয় নেতৃবৃন্দের সঙ্গে জাতির পিতার প্রতিকৃতিতে আরেকটি পুষ্পস্তবক অর্পণ করেন।\nএসময় আওয়ামী লীগের সহযোগী ও অঙ্গ সংগঠনের নেতা-কর্মীরা জাতির পিতার প্রতিকৃতির বেদী ফুলে ফুলে ভরিয়ে দেন।\nআওয়ামী যুবলীগ, ছাত্রলীগ, মহিলা আওয়ামী লীগ, শ্রমিকলীগ, কৃষক লীগ, যুব মহিলা লীগ এবং স্বেচ্ছাসেবক লীগের পক্ষ থেকে শ্রদ্ধাঞ্জলি অর্পণ করা হয়।\nএ ছাড়াও বিকাল তিনটায় বঙ্গবন্ধু আর্ন্তজাতিক সন্মেলন কেন্দ্রে আলোচনা সভার আয়োজন করে আওয়ামী লীগ। সভায় আওয়ামী লীগ সভাপতি ও প্রধানমন্ত্রী শেখ হাসিনা সভাপতিত্ব করেন।\nইসলামিক ফাউন্ডেশন সকালে আগারগাঁও প্রধান কার্যালয়ে আলোচনা সভা ও দোয়া মাহফিলের আয়োজন করে। এতে মহাপরিচালক সামীম মোহাম্মদ আফজাল প্রধান অতিথির বক্তব্য রাখেন।\nঢাকা বিশ্ববিদ্যালয়ের উপাচার্য অধ্যাপক ড. মো. আখতারুজ্জামান ঐতিহাসিক ৭ই মার্চের ভাষণের গুরুত্ব ও তাৎপর্য তরুণ প্রজন্মের কাছে তুলে ধরায় স্ব স্ব অবস্থান থেকে কাজ করার জন্য সবার প্রতি আহ্বান জানিয়েছেন।\nআজ ছাত্র-শিক্ষক কেন্দ্র মিলনায়তনে ‘জাতির জনক বঙ্গবন্ধু শেখ মুজিবুর রহমানের ৭ই মার্চের ঐতিহাসিক ভাষণের গুরুত্ব ও তাৎপর্য’- শীর্ষক এক আলোচনা সভায় সভাপতির বক্তব্যে তিনি এই আহ্বান জানান।\nসভায় ঢাকা বিশ্ববিদ্যালয়ের প্রো-উপাচার্য (শিক্ষা) অধ্যাপক ড. নাসরীন আহমাদ, প্রো-উপাচার্য (প্রশাসন) অধ্যাপক ড. মুহাম্মদ সামাদ, কোষাধ্যক্ষ অধ্যাপক ড. মো. কামাল উদ্দীন, শিক্ষক সমিতির সভাপতি অধ্যাপক ড. এ এস এম মাকসুদ কামাল, সাধারণ সম্পাদক অধ্যাপক শিবলী রুবাইয়াতুল ইসলামসহ অন্যান্যরা বক্তব্য রাখেন। আলোচনা সভা পরিচালনা করেন ভারপ্রাপ্ত রেজিস্ট্রার মো. এনামউজ্জামান।\nএছাড়াও ঐতিহাসিক ৭ই মার্চের ভাষণ দিবস উপলক্ষে সকালে রোকেয়া হলের ৭ মার্চ ভবন চত্বরে স্থাপিত জাতির পিতা বঙ্গবন্ধু শেখ মুজিবুর রহমানের ভাস্কর্যে পুষ্পস্তবক অর্পণ করা হয়।\nবঙ্গবন্ধু একাডেমি ডিপ্লোমা ইঞ্জিনিয়ার্স ইনস্টিটিউশন মিলনায়তনে আলোচনা সভার আয়োজন করে। এতে প্রধান অতিথির বক্তব্য রাখেন মুক্তিযুদ্ধ বিষয়ক মন্ত্রী আ.ক.ম মোজাম্মেল হক ।\nতিনি বলেন, জাতির পিতা বঙ্গবন্ধু শেখ মুজিবুরের ঐতিহাসিক ৭ই মার্চের ভাষণ ছিলো ২৪ বছরের পাকিস্তানি অত্যাচারের সংক্ষিপ্ত ইতিহাস এবং পরাধীনতার শৃঙ্খল থেকে মুক্তির সামগ্রিক নির্দেশনা। পাকিস্তানি হানাদার বাহিনীর বিরুদ্ধে আসন্ন যুদ্ধের সব প্রস্তুতির উল্লেখ ছিলো এই ভাষণে ।\nঐতিহাসিক ৭ই মার্চ উপলক্ষে জাতীয় বিশ্ববিদ্যালয়ের ভাইস-চ্যান্সেলর অধ্যাপক ড. হারুন-অর-রশিদ এর নেতৃত্বে প্রো-ভাইস চ্যান্সেলর ড. হাফিজ মুহম্মদ হাসান বাবু, ড. মো. মশিউর রহমান, ট্রেজারার মো. নোমান উর রশীদসহ বিভাগীয় প্রধানরা ধানমন্ডি ৩২ নম্বরে জাতির পিতা বঙ্গবন্ধু শেখ মুজিবুর রহমানের প্রতিকৃতিতে পুষ্পার্ঘ্য অর্পণ করেন।\nরংপুরে বেগম রোকেয়া বিশ্ববিদ্যালয়ে, যথাযোগ্য মর্যাদায় ঐতিহাসিক ৭ মার্চ উদযাপন করা হয়েছে। দিবসটি উপলক্ষে সেখানেও জাতির পিতা বঙ্গবন্ধু শেখ মুজিবুর রহমানের প্রতিকৃতিতে শ্রদ্ধাঞ্জলি অর্পণ করা হয়।\nবকশীগঞ্জে বীজ ও সার বিতরণ\nজামালপুরে সাংবাদিক গড়ার কারিগর শফিক জামানকে স্মরণ\nলসঅ্যাঞ্জেলেসে তিন শিশু সন্তানকে হত্যা করলেন মা\nবিশ্বে নতুন করে ৬ লাখ ৪৬ হাজারেরও বেশি লোক করোনায় আক্রান্ত : বিশ্ব স্বাস্থ্য সংস্থা\nআলুবীজ সংগ্রহ মূল্য বাড়ানোর দাবি বিএডিসির চুক্তিবদ্ধ চাষীদের\nশিশুর কাশি হলে কী করবেন?\nসৌদি আরবে রোজা শুরু ১৩ এপ্রিল\nমিতা হকের দাফন সম্পন্ন\n← সংসদ সদস্য হিসেবে শপথ নিয়েই গণফোরাম থেকে বহিষ্কার মনসুর\nজম্মু-কাশ্মীরে গ্রেনেড হামলায় নিহত এক, আহত ২৮ →


আইসিসির উচিত ভারতে খেলা বন্ধ করা : জাভেদ মিঁয়াদাদ – Chandpur24\nUpdate Time : ডিসেম্বর, ২৭, ২০১৯, ৮:২২ অপরাহ্ণ\nমো. নাছির উদ্দীন: ২০০৯ সালে লাহোরে শ্রীলঙ্কান ক্রিকেটারদের বহণকারী বাসের ওপর হামলার পর থেকেই পাকিস্তানে ক্রিকেট এক কথায় নির্বাসিত। টুকটাক কিছু আন্তর্জাতিক সিরিজ হলেও পাকিস্তানকে পুরোপুরি ‘নিরাপদ মনে করছে না ক্রিকেট খেলুড়ে দেশগুলো। বাংলাদেশও পাকিস্তানের মাটিতে আসছে বছরে টেস্ট খেলতে অস্বীকৃতি জানিয়েছে নিরাপত্তার শঙ্কা থেকেই।\nনিজ দেশে পরবাসী সেই পাকিস্তানের কিংবদন্তিতুল্য ব্যাটসম্যান জাভেদ মিঁয়াদাদ নিরাপত্তা নিয়ে জানালেন অন্য কথা। তিনি বললেন, ভারতের এখন যে পরিস্থিতি, তাতে আইসিসির উচিত সেখানে দলগুলোকে যেতে বারণ করা। ভারত তাদের নিজেদের জনগণের সঙ্গেই লড়াই করছে বলেও মন্তব্য করেছেন এই কিংবদন্তিতুল্য সাবেক পাকিস্তানি ব্যাটসম্যান। যদিও সামান্যতম অসুবিধার সম্মুখীন না হয়ে সম্প্রতি বেশ ভালোভাবেই পাকিস্তান থেকে টেস্ট সিরিজ খেলে গেছে ২০০৯ সালে লাহোরে আক্রমণের শিকার সেই শ্রীলঙ্কা। এই সিরিজ শেষ হওয়ার পর পাকিস্তান ক্রিকেট বোর্ডের (পিসিবি) প্রধান এহসান মানি দাবি করেন, পাকিস্তান এখন নিরাপদ। পাকিস্তানের চেয়ে বরং ভারতই বেশি অনিরাপদ।\nএবার মানির সুরেই কথা বললেন জাভেদ মিঁয়াদাদও। পাকিস্তানের সর্বকালের অন্যতম সেরা এই ব্যাটসম্যান প্রতিবেশী ভারতকে ‘অনিরাপদ’ বলেই থেমে থাকেননি। কেউ যেন ভারতে খেলতে না যায় সেজন্য ইন্টারন্যাশনাল ক্রিকেট কাউন্সিলকে (আইসিসি) পদক্ষেপ নিতেও বললেন।\nজাভেদ মিঁয়াদাদ বলেন, ‘আইসিসির উদ্দেশ্যে বলবো, দয়া করে সব দেশকে ভারত সফরে যেতে বারণ করুন। এখন আপনারা দেখবেন, এখন আমরা সবাই দেখব, আইসিসি কতটা ন্যায়বিচার দেখাতে পারে। তারা কি করে এবং বিশ্বকে কি বলে তা আমরা দেখবো।’\nপাকিস্তানের সাবেক অধিনায়ক যোগ করেন, ‘ইন্টারন্যাশনাল ক্রিকেট কাউন্সিল (আইসিসি), এগিয়ে আসুন এবং আইসিসির সব সদস্য দেশকে বলুন যে, ভারতে খেলা বন্ধ রাখতে হবে। কেননা ভারত আর নিরাপদ নেই। অন্য দেশগুলো ভারতের চেয়ে ভালো আছে। কারণ ভারত তো তাদের নিজেদের মানুষদের সঙ্গে, নিজেদের সঙ্গেই লড়াই করছে। দেখুন কি ঘটছে! অবশ্যই এই বিষয়ে পদক্ষেপ নেয়া উচিত।’


ফরেক্স রোলওভার রেট এবং সোয়াপ, বিটকয়েন ট্রেডিং\nজুলাই 13, 2019 সেরা গ্রাহক সেবা সঙ্গে দালাল লেখক ফারজানা পারভিন 16826 দর্শকরা\nআমাকে ঐ গনা যাক এক্সচেঙ্গার, যেখানে আপনি Bitcoins কিনতে পারেন একটি ভাল ফরেক্স রোলওভার রেট এবং সোয়াপ হার এবং ভয় যে আপনার প্রতারিত হবে ছাড়া।\nএ আর খান বলেছেন: ছোট্টমণিটির "আম্মু তুমি লক্ষীইইই" কথাটি পুরো ৯০ দশকের টিভি বিজ্ঞাপনে সবচেয়ে মায়া ভরা উক্তি। নিজ হাতে কিছু করে বাড়ীতে টাকা করা কিভাবে\nফরেক্স রোলওভার রেট এবং সোয়াপ - আপনি কি জানেন ট্রেডিং এ আপনি কেন বারবার লস করছেন\nপরবর্তী ধাপ আমরা বিশেষ প্রোগ্রাম করতে হবে। তাদের নাম টাইপ নির্বাচিত cryptocurrency এবং তার পরিমাণ ফরেক্স রোলওভার রেট এবং সোয়াপ উপর নির্ভর করে। ডাউনলোড এই সফটওয়্যার বিভিন্ন সাইট, বা খনির জন্য তৃতীয়-পক্ষের পরিষেবার অফার দিই। বেশীর ভাগ তাদের সময় এবং তারিখ পূর্বেই নির্ধারণ করা হয়, তাদের পূর্বাভাস পূর্বেই অনুমান করে নেওয়া যায়। অধিকন্তু, কিছু কিছু সময় তারা অপ্রত্যাশিত এবং শক্তিশালী এবং অনুমানহীন মুদ্রার গতিবিধি ঘটায়। ধারণকারী বিবৃতি দীর্ঘ সময়ের ঘটনার ফলাফল সরূপ( যেমন সুদের হারের পরিবর্তনের হার এবং ফেডারাল বাজেট)।\nএকই বিভাগে SWOT বিশ্লেষণ সঞ্চালিত হয়। তার মূল উদ্দেশ্য - শক্তি এবং কোম্পানী, সম্ভাবনা এবং হুমকি দুর্বলতার মূল্যায়ন। এটা এই ব্যবসায়িক পরিকল্পনা বিশ্লেষণের মাধ্যমে সবচেয়ে সম্পূর্ণ ও সংশোধন পাবেন। এটি দিয়ে আপনি2পক্ষের প্রতিফলিত করতে পারে, সংগঠন জীবন প্রভাবিত: অভ্যন্তরীণ, যা কোম্পানির প্রাসঙ্গিক, এবং বহিরাগত - বাইরে সব আর কোনটা প্রভাবিত করা যাবে না।\nআমি প্রায় প্রতিভাশালী একজন মানুষ! লোকেরা ইন্টারনেটে হাজার হাজার রুবেল উপার্জন করে এবং হাজার টাকা উপার্জন করে! মেটাট্রেডার4এ সামাজিক ব্যবসার একটি গুরুত্বপূর্ণ বৈশিষ্ট্য হল বিরক্তিকর কাগজপত্রের সম্পূর্ণ অনুপস্থিতি। আপনি কি সিগন্যাল পছন্দ করেছেন? তারপর এই মুহূর্তে এটি ফরেক্স রোলওভার রেট এবং সোয়াপ সাবস্ক্রাইব করুন। সিগন্যাল প্রোভাইডার বা অন্য কারোর সঙ্গে কোনও সমঝোতা নেই, কোন চুক্তি নেই, কোনও পত্রব্যবহার নেই। সবকিছু সরাসরি ট্রেডিং প্ল্যাটফর্মে কয়েকটি মাউস ক্লিকে সম্পন্ন করা হয়।\nআমরা আপনাকে গতি পড়া এবং বিকাশ সাহায্য করার জন্য বিভিন্ন উপায় প্রস্তাব। আপনি যদি বইগুলিও মুছতে চান তবে থিওডোর রুজভেল্টের মতো পড়তে শিখুন, তারপরে আপনি ব্যায়াম করতে শুরু করতে পারেন।\nচেষ্টা করবেন লিফটে একা ওঠা এড়িয়ে চলতে৷ কিংবা সন্দেহভাজন কাউকে দেখলে তার সাথে লিফটে ওঠা থেকে বিরত থাকুন। কেউ যদি উঠেও থাকে, তাহলে সাথে সাথে লিফট থেকে নেমে যান। লিফটে উঠে যদি কোনো বিপদের গন্ধ পান, তাহলে লিফটের বাটনগুলো যেখানে আছে, সেখানে দাঁড়িয়ে পড়ুন ও সবগুলো বাটন চাপা শুরু করে দিন। যাতে দরকার পরলে দ্রুত লিফট থেকে নেমে যেতে পারেন। কোন ভাইরাস নেই! অতএব, নিরাপদে অ্যান্টিভাইরাস প্রোগ্রামটি বন্ধ করুন, আপনার কম্পিউটার বা Android স্মার্টফোন বা ট্যাবলেটে কিছুই ঘটবে না!\nনীতিগতভাবে, এটি একটি ভাল-সম্পাদনযোগ্য লাইব্রেরির জন্য কাছাকাছি খোঁজার যোগ্য, যদিও দুর্ভাগ্যবশত আমি একটিকে পুনর্বিবেচনা করতে পারছি না খরগোশ (যার থেকে আপনি একটি শুষ্ক গুঁড়া, অভ্যন্তরীণ উদ্ভিদ খাওয়ানোর জন্য উপযুক্ত করতে পারেন)।\n১) কেন বিটকয়েন এ বিনিয়োগ করবো : ফেসবুকে, এটি আপনার বন্ধুদের ভাগ করে নেওয়া আপনার পছন্দের অলাভজনক পৃষ্ঠার সাথে সেই শক্তিশালী পোস্টের সাথে ভাগ করে নেওয়ার এবং ট্যাগ করা হতে পারে।\nঅলিম্পিক ট্রেড কর্মজীবন - নতুনদের পেস নেভিগেশন একটি নতুন আক্রমণ\nউপরন্তু, প্রতিটি ব্লক ডেটা কাঠামোতে চারটি লিংক থাকে যা প্রতিটি পক্ষের সাথে প্রতিটি সন্নিহিত (স্পর্শিং ব্লক) সাথে সংযুক্ত ফরেক্স রোলওভার রেট এবং সোয়াপ হয়। মুঠোফোনে যারা মুঠোফোনে কাজ করতে চায়, সেই মুঠোফোনটি জয় থেকে 0,1 এর মত একটি মার্জিন সেট করে। এর মানে হল যে বিজয়ী প্লেয়ারটি 100 $ 200 এর প্রাথমিক বিট সঙ্গে পাবেন, কিন্তু 190.\nআগামীকাল(১৯ মার্চ)বিশ্বকাপের দ্বিতীয় কোয়ার্টার ফাইনাল ফরেক্স রোলওভার রেট এবং সোয়াপ ম্যাচে বর্তমান চ্যাম্পিয়ন ভারতের মুখোমুখি হবে বাংলাদেশ। গ্রুপ পর্বের ছয়টি ম্যাচেই জয় পায় ধোনি-কোহলিরা। অপরদিকে প্রথমবারের মতো নকআউট পর্ব নিশ্চিত করে আত্মবিশ্বাসের তুঙ্গে মাশরাফি-সাকিবরা। ক) আপনি যদি দ্রুত সিদ্ধান্ত বদলে অভ্যস্থ হোন তবে দ্রুত হতাশাগ্রস্থ ইষার কারণ মাল্টিলেভেল মার্কেটিং ব্যবসা সময়ের সাথে ধৈর্য্য যথেষ্ঠ গুরুত্বপূর্ণ।\nমূল্য পার্থক্য তাদের কাছ থেকে একই ফরেক্স রোলওভার রেট এবং সোয়াপ utsrs বিয়োগ 0.00 পরিবর্তে 1.9। তিনি প্রশাসক, মস্কো nekakoy প্রতিক্রিয়া ডেকে লিখেছিলেন। ছাপ যে এই খালি শব্দের জন্য গ্রাহকদের হয়। সদরুল অাইন: বিএনপির নেতারাই দলের চেয়ারপারসন বেগম খালেদা জিয়ার শাস্তি চায় বলে মন্তব্য করেছেন আওয়ামী লীগের প্রচার ও প্রকাশনা সম্পাদক হাছান মাহমুদ।


প্রকাশিত: ১০:৩৬ অপরাহ্ণ, জুলাই ৪, ২০২০\nবাংলাদেশ এক সময় দুর্নীতিতে সেরা ছিলো, এখন কিন্তু বেরিয়ে এসেছে। আমাদের হাতে দেশের মান-ইজ্জত, আমরা ভালো থাকলেই দেশ ভালো থাকবে বলে মন্তব্য করেছেন বিদ্যুৎ জ্বালানি ও খনিজ সম্পদ প্রতিমন্ত্রী নসরুল হামিদ।\nশনিবার বিকেলে বিপিএমআই (বাংলাদেশ পাওয়ার ম্যানেজমেন্ট ইনস্টিটিউট) বুনিয়াদি প্রশিক্ষণ কোর্সের সমাপনী অনুষ্ঠানে প্রকৌশলীদের উদ্দেশ্যে তিনি এ মন্তব্য করেন। ৬০ দিনব্যাপী বুনিয়াদি প্রশিক্ষণ কোর্সে অংশ নেন ডেসকোর ৩২জন প্রকৌশলী।\nপ্রতিমন্ত্রী আরও বলেন- আমাদের দেশের ডিগ্রি বিদেশে অনেক জায়গায় ভ্যালু নাই। এখানে মর্যাদাপূর্ণ কোর্স করতে হবে। অনেক জায়গায় বিদেশি প্রকৌশলীকে নিতে হচ্ছে। ইপিসি ঠিকাদার নিতে হচ্ছে। কোর্সের মান ওয়াল্ড ক্লাস হতে হবে। আমরা স্বনির্ভর হতে চাই।\nপ্রতিমন্ত্রী বলেন- প্রকৌশলীদেরকে ট্রেন্ডআপ করতে হবে। যাতে তারা দক্ষ ব্যবস্থাপক হিসেবেও গড়ে ওঠেন। অনেক কর্মকর্তার ইলেক্ট্রিসিটি আইন-২০১৮ সম্পর্কে ধারণা নেই। কোর্সে আইনের বিষয়ে বেসিক ধারণা দিতে হবে।\nতিনি বলেন- সোনারবাংলা কিন্তু এখন স্পষ্ট। আপনারা যারা নতুন যুক্ত হচ্ছেন। তারা কিন্তু উন্নত বাংলাদেশ দেখতে পাবেন। উন্নত দেশ কেমন হয় সে বিষয়ে ধারণা থাকতে হবে। জাতির জনক বলেছেন সোনারবাংলা গড়ে তুলবেন। প্রত্যেক ঘরে তো সোনা থাকবে না, তবে সোনার ছেলে থাকবে।\nতিনি বলেন- করোনার কারণে আগামি বছরগুলো একটা প্রভাব পড়বে। আমি দেখেছি প্রকৌশলীরা কাস্টমার সার্ভিস বিষয়ে অনেকে দুর্বল। এবারের বিদ্যুতের বিল নিয়ে অনেক কর্মকর্তা বাজে ব্যবহার করেছে। ব্যবহার জানতে হবে, হেসে কথা বলা ও বিরক্ত হয়ে কথা বলা আরেক রকম।\nভার্চুয়াল এই সভায় বক্তব্য রাখেন প্রধানমন্ত্রীর মূখ্যসচিব ড. আহমেদ কায়কাউস,বিদ্যুৎ বিভাগের সচিব ড. সুলতান আহমেদ, বিপিএমআই’র প্রকল্প পরিচালক ও রেক্টর মাহবুব-উল আলম, বিদ্যুৎ বিভাগের অতিরিক্ত সচিব ডেসকো বোর্ডের চেয়ারম্যান মাকছুদা খাতুন, কোর্স পরিচালক রফিকুল ইসলাম, প্রশিক্ষণার্থী আবির সাফি বিন্দু ও নিরূপম দাশ। অন্যদের মধ্যে অংশনেন ডেসকোর ব্যবস্থাপনা পরিচালক কাওসার আমীর আলী ও বিদ্যুৎ বিভাগের বিভিন্ন সংস্থার কর্মকর্তাবৃন্দ।\nডিইউপিএস’র দায়িত্বে নতুন মুখ\nআরও ৭ দিন লকডাউন বাড়ল সাতক্ষীরায়\nবদলির জন্য ‘তদবির কালচারকে’ চিরতরে বিদায় করতে চাই: আইজিপি\nভূতুড়ে বিদ্যুৎ বিল: ডিপিডিসির ৪ প্রকৌশলী বরখাস্ত, ৩৬ জনকে শোকজ


এক পরমাণু শীতকাল কি পৃথিবীর দিকে ধেয়ে আসছে? | প্রিয়দেশ\nপ্রিয়দেশ » আন্তর্জাতিক » এক পরমাণু শীতকাল কি পৃথিবীর দিকে ধেয়ে আসছে?\nরাশিয়ার (তৎকালীন সোভিয়েত ইউনিয়ন) সঙ্গে তিন দশক আগে করা একটি গুরুত্বপূর্ণ পারমাণবিক চুক্তি থেকে আনুষ্ঠানিকভাবে সরে এসছে যুক্তরাষ্ট্র। তৎকালীন মার্কিন প্রেসিডেন্ট রোনাল্ড রিগান ও সোভিয়েত নেতা মিখাইল গর্ভাচেভ ১৯৮৭ সালে স্নায়ুযুদ্ধ নিরসনে চুক্তিটি করেন।\nমস্কো বারবার চুক্তির শর্ত ভঙ্গ করছে বলে অভিযোগ তুলে মার্কিন প্রেসিডেন্ট ডোনাল্ড ট্রাম্পের প্রশাসন। এ কারণেই যুক্তরাষ্ট্র চুক্তি থেকে সরে আসে। ধারণা করা হচ্ছে, চুক্তি থেকে বেরিয়ে যাওয়ার ঘোষণাকে রাশিয়ার সঙ্গে নতুন করে অস্ত্র প্রতিযোগিতায় যাওয়ার পরোক্ষ ঘোষণই দিল যুক্তরাষ্ট্র।\nএদিকে পরমাণু শক্তিশালী দু’টি দেশের মধ্যে যদি কোনো কারণে উত্তেজনা বেড়ে যায় তাহলে সারাবিশ্ব মুহূর্তের মধ্যে ধ্বংস হয়ে যেতে পারে। বিশ্বের পারমাণবিক শীতও নেমে আসতে পারে বলে একটি নতুন গবেষণায় বলা হচ্ছে। জার্নাল অব জিওফিজিকাল রিসার্চ: অ্যাটমোস্ফিয়ারসে গবেষণাপত্রটি প্রকাশ করা হয়েছে।\nগবেষণাটি ২০০৭ সালের একটি জলবায়ু মডেলের সঙ্গে তুলনা করে বিষয়টি নিশ্চিত করেছে। সেখানে বলা হয়, যদি কোনো কারণে এই পরাশক্তি দুটি পরমাণু যুদ্ধে জড়িয়ে পরে আর প্রচুর পরিমাণে পারমাণবিক বোমা নিক্ষেপ করা হয়; তাহলে পারমাণবিক বিস্ফোরণে উত্পন্ন ধোঁয়ায় সারাবিশ্ব যথেষ্ট পরিমাণে শীতল হয়ে যাবে। বিস্ফোরণের ফলে ধোঁয়া সূর্যকে ঢেকে রাখবে। বছরের পর বছর ধরে এই গ্রহে সূর্যের আলো এসে পৌঁছবে না।\n২০০৭ সালের একটি জলবায়ু মডেল ব্যবহারের পরও আরো একটি নতুন মডেল ব্যবহার করে গবেষণায় একই ফলাফল পাওয়া যায়। গবেষণায় কমিউনিটি আর্থ সিস্টেম মডেল-হোল অ্যাটমোস্ফিয়ার কমিউনিটি ক্লাইমেট মডেল-ভার্সন ফোর নামে একটি মডেল ব্যবহার করা হয়। সেই মডেলে দেখানো হয়, পারমাণবিক যুদ্ধের ফলে সারা বিশ্বে শীতল অবস্থা তৈরি হতে পারে। এতে করে বৈশ্বিক তাপমাত্রা মারাত্মকভাবে হ্রাস পেতে পারে।\nগবেষণায় বলা হয়, যুদ্ধের কয়েক মাস পর ৩০ শতাংশ বৃষ্টিপাতের পরিমাণ কমে যাবে। আর যদি এ অবস্থা চলতে থাকে তাহলে সারা বিশ্বে ধোঁয়া দীর্ঘদিন ঠিকে থাকবে। এর ফলে শীতের মাত্রা বেড়ে যাবে। নেমে আসবে পারমাণবিক শীত (নিউক্লিয়ার উইন্টার)। এর ফলে পৃথিবীতে কোনো মানুষ ঠিকে থাকতে পারবে না।\nগবেষণার বলা হয়, এ ধরনের যুদ্ধের ফল মানব জাতির জন্য ভয়বাহ পরিস্থিতি ডেকে আনতে পারে। মানব জাতির বিলুপ্তি ঘটতে পারে। অতীত তত্ত্বগুলো এমনই বার্তা দেয় বলে গবেষকরা জানান।\nপারমাণবিক শীত বা নিউক্লিয়ার উইন্টার কী?\nনিউক্লিয়ার উইন্টার বা পারমাণবিক শীত ভলকানিক উইন্টারের মতোই। খুব শক্তিশালী আগ্নেয়গিরির অগ্ন্যুৎপাতের ফলে অনেক ক্ষুদ্র ক্ষুদ্র ছাই ও বস্তুকণা তৈরি হয় যা বায়ুমণ্ডলে ভাসতে থাকে ও সূর্যালোক প্রতিফলিত করে বাইরের দিকে পাঠিয়ে দেয়। ফলে পৃথিবী ঠাণ্ডা হয়ে আসে। ইতিহাস থেকে দেখা যায় এসব ভলকানিক উইন্টার কয়েক বছর অব্যহত থাকে। এমনকি পৃথিবীতে মানুষের আগমনের আগে কয়েক বার মাস প্রাণীজগতের বিলুপ্তির পেছনে কিছুটা হলেও এসব ভলকানিক উইন্টারের হাত ছিলো। তারা পৃথিবীকে সম্ভবত কয়েকশ বছর পর্যন্ত ঠাণ্ডা করে রাখতো।\nঅনেকটা এই ধরনেরই হবে নিউক্লিয়ার উইন্টার। তবে এখানে বায়ুমণ্ডলে ভাসমান ছাইগুলো হবে রেডিওঅ্যাকটিভ। এই ছাই নিঃশ্বাসের সাঙ্গে বেশি পরিমাণে গ্রহণ করলে হবে মৃত্যু।\nএমন একটি নিউক্লিয়ার উইন্টার নিয়ে আসার জন্য রাশিয়া ও যুক্তরাশষ্ট্রের পারমাণবিক বোমা বিস্ফোরণ যথেষ্ট। এর ফলে সূর্যের প্রায় সবটা আলো থেকে বঞ্চিত হবে পৃথিবী, কয়েক বছরের জন্য। ফলে অন্ধকারে ঢেকে যাবে এই গ্রহ। এতে বন্ধ হয়ে যাবে জীবন ধারণের অপরিহার্য একটি প্রক্রিয়া, আলোকসংশ্লেষণ। বেশিরভাগ উদ্ভিদ মারা যাবে নিউক্লিয়ার উইন্টারে। আমাদের মানব প্রজাতিটিও বিলুপ্ত হয়ে যাবার সমূহ সম্ভাবনা আছে।\n← চীনের সঙ্গে যুদ্ধে কয়েক ঘণ্টায় পরাজিত হবে যুক্তরাষ্ট্র!\nবিদ্রোহীদের সঙ্গে সংঘর্ষে মিয়ানমারের ৩০ সেনা নিহত →


প্রেমিক এক সাহাবি সালমান ফারসি প্রেমিক এক সাহাবি সালমান ফারসি – জগন্নাথপুর টুয়েন্টিফোর\nবুধবার, ২৩ সেপ্টেম্বর ২০২০, ০৮:০৮ পূর্বাহ্ন\nসালমান ফারসি হজরত মুহাম্মদ (সা.)-এর একজন বিখ্যাত সাহাবি। হজরত মুহাম্মদ (সা.) তাকে সালমান আল খায়র নাম দেন। তিনি বর্তমান ইরানের ইসপাহানে জন্মগ্রহণ করেন।\nএ মহান সাহাবির সুদীর্ঘ জীবনীতে দেখা যায়, অবর্ণনীয় দুঃখ-কষ্টের সিঁড়ি পেরিয়ে মহানবী (সা.)-এর সাক্ষাৎ লাভ করে গোপনে ইসলাম গ্রহণ করেন।\nহজরত আলী (রা.) তাকে বুকে জড়িয়ে প্রগাঢ় আলিঙ্গন করেন। তিনি পিতামাতা থেকে পালিয়ে ১৯ বার দাস হিসেবে বিক্রি হন। শেষবারে এসে প্রিয় নবীর মারফতে চুক্তিপত্র লিখে নিজ জীবন মুক্ত করতে পেরেছেন। বিধর্মী কাফেরের শর্ত ছিল, যদি চারশ খেজুর বৃক্ষ রোপণ করে এবং প্রত্যেক বৃক্ষ প্রচুর পরিমাণে ফলশালী হয় ও চল্লিশ তোলা স্বর্ণ দান করে তবে সালমানকে মুক্তি দেয়া যেতে পারে। মানবদরদি আল্লাহর নবী ইসলামের খেদমত ও সালমানের মুক্তির জন্য নিজে সব বৃক্ষ রোপণ করেন।\nকেবল একটি বৃক্ষ উমর (রা.) রোপণ করেছিলেন। এক সময় সব বৃক্ষ অল্প দিনের মধ্যে ফলমণ্ডিত হয়ে মদিনার সব বাগানের মধ্যে সেরা হল। কেবল উমর (রা.) রোপিত বৃক্ষটি ফলবিহীন রয়ে গেল। আল্লাহর নবী সেই বৃক্ষটি উঠিয়ে অন্য একটি বৃক্ষ সেখানে রোপণ করেন। অল্প দিনের মধ্যেই সে বৃক্ষটি ফলভারে অবনত হল। অতঃপর আল্লাহর নবী যুদ্ধে লব্ধ ধনরাশি থেকে চল্লিশ তোলা স্বর্ণ দিয়ে বিধর্মী মনিবের সব ওয়াদা পূর্ণ করে সালমানকে মুক্তি দান করেন। দাসত্ব থেকে মুক্তি পেয়ে তিনি কখনও প্রিয় নবীর সংস্পর্শ ত্যাগ করেননি এবং নবীজির সঙ্গে সব যুদ্ধে শরিক ছিলেন।\nতিনি যখন যুদ্ধে নামতেন উন্মুক্ত তরবারি হাতে বলতেন, হে আল্লাহ! এই সালমান বেঁচে থাকবে আর তোমার দ্বীন কাফেরদের হাতে লাঞ্ছিত হবে- তা কোনোদিন হতে দেব না। আল্লাহর নবী বহু সংখ্যক সাহাবাদের মধ্যে পবিত্র কোরআনের সূরা মুহাম্মদের এ আয়াত তেলাওয়াত করেন- অর্থাৎ তোমরা যদি আল্লাহকে ও আল্লাহর দ্বীন ইসলামকে অমান্য করে মুখ ফিরিয়ে নাও, তবে আল্লাহ তোমাদের ধ্বংস করে দিয়ে তোমাদের পরিবর্তে এক নতুন কওমের সৃষ্টি করে তাদের দিয়ে তার ধর্ম মান্য করিয়ে তাওহিদ প্রচারের ব্যবস্থা করবেন। তারা কিন্তু তোমাদের মতো হবে না, সে কওম জ্ঞান-গুণে, চরিত্রে-ধর্মপরায়ণতায় ও ইমানের পরিপক্বতায় তোমাদের চেয়ে অনেক উন্নত হবে।\nউপস্থিত আরব সাহাবারা এক বাক্যে জিজ্ঞেস করলেন, মানহা-উলাইল্লাজিনা? হে আল্লাহর নবী! আমরা আপনার আনীত দ্বীন ইসলামকে অমান্য করলে আমাদের পরিবর্তে বর্তমান বিশ্বে এমন কোনো কওম আছে, যারা ইসলাম ধর্মকে মান্য করার ব্যাপারে আমাদের চেয়েও ভালো হবে। যাদের বর্ণনা আল্লাহ কোরআনে ঘোষণা করেছেন।\nআল্লার নবী তাদের কথার জবাব ও প্রমাণের জন্য বলেন, এই যে- তোমাদের মধ্যে তোমাদের হজরত সালমান ফারসি। ইনি এবং তার কওম। তারা এমনই লৌহমানব, আল্লাহর দ্বীন যদি পৃথিবী থেকে আসমানের ওপরে সুরাইয়া তারকার কাছেও চলে যায় তাহলেও সালমান ও তার লোকরা পাবে। তখন উপস্থিত সাহাবারা প্রশ্ন করেন, হে আল্লাহর রাসূল! তখন আমাদের বংশধররা কী করবে?\nরাসূল (সা.) উত্তরে বলেন, তোমাদের বংশধররা তখন আমোদ-ফুর্তিতে ব্যস্ত থাকবে। বাস্তবেও তাই, একদিন খেজুর পাতার চাটাইয়ে তারা যা অর্জন করেছিলেন সোনার গালিচায় তা হারিয়ে ফেললেন। রাসূল (সা.) তাঁর জীবদ্দশায় বহু ক্রীতদাসকে অর্থের বিনিময়ে ক্রয় করে মুক্তি দিতেন।\nতারা ইসলামের জৌলুশে মুগ্ধ হয়ে ইসলামের জন্য জীবন উৎসর্গ করতেন। আজকের মুসলমানরা হৃত গৌরব পুনরুদ্ধারের ঐতিহ্য ঐক্য এবং সত্যকে যতটা পারে আড়াল করছে। বিবেক-বুদ্ধি হারিয়ে ধর্মহীন পার্থিব বিষয় আঁকড়ে ধরছে। ফলে মজলুম-নিপীড়িত-দুর্বল জাতিতে পরিণত হচ্ছে মুসলমান। হে আল্লাহ! আমাদের দৃঢ় ইমান ও ইসলামকে আঁকড়ে ধরার তাওফিক দান করুন।\nলেখক : অধ্যাপিকা, চৌধুরী ছবুরুন্নেছা মহিলা ডিগ্রি কলেজ, শেরপুর


কর্মসংস্থান নিয়ে মুখ্যমন্ত্রী মমতা বন্দ্যোপাধ্যায়কে আক্রমণ প্রদেশ কংগ্রেস সভাপতি অধীর চৌধুরীর, Congress leader Adhir Chowdhury slams Mamata Banerjee over employment - Bengali Oneindia\n2 min ago রাজীব যে দলেই থাকুন না কেন ডোমজুড়েই লড়বেন! একুশে চ্যালেঞ্জ নিলেন তৃণমূলের\n20 min ago দিল্লিতে জাতীয় পতাকার অপমান ! 'ভারত মাতার জয়' স্লোগান দিয়ে পথে নামলেন শোভন-বৈশাখী\n22 min ago আইএসএল ২০২০-২১ : এটিকে মোহনবাগান ও নর্থইস্টের হাড্ডাহাড্ডি ম্যাচের প্রথমার্ধ গোলশূন্য\n29 min ago ইংল্যান্ড সিরিজের আগে টিম ইন্ডিয়ার সদস্যদের মূল্যবান নির্দেশ বিসিসিআইয়ের!\n| Published: December 1 2020, 22:50 [IST]\nক'দিন পর আর মুখ্যমন্ত্রীর চাকরি থাকবে না। রাজ্যে বেহাল কর্মসংস্থান নিয়ে আক্রমণ শানালেন প্রদেশ কংগ্রেস সভাপতি অধীর চৌধুরী। তিনি অভিযোগ করেছেন রাজ্য যুবকদের চাকরি দেওয়ার নাম করে মিথ্যে প্রতিশ্রুতি দিচ্ছেন মমতা। মিথ্যের বেসাতি শুরু করেছেন তিনি। কাজ না পেয়ে অসংখ্য যুবক তীব্র অনিশ্চয়তার মধ্যে রয়েছে। অধীরের সুরে সুর মিলিয়েছেন বাম নেতা সুজন চক্রবর্তীও।\nমুখ্যমন্ত্রী মমতা বন্দ্যোপাধ্যায় চাকরি নিয়ে মিথ্যের বেসাতি শুরু করেছেন। কদিন মুখ্যমন্ত্রীর চাকরিটাই থাকবে না বলে কটাক্ষ করেছেন প্রদেশ কংগ্রেস সভাপতি অধীর রঞ্জন চৌধুরী। তিনি অভিযোগ করেছেন মিথ্যে চাকরির প্রতিশ্রুতি দিয়ে রাজ্যের যুবকদের বেকারত্বের কাটা ঘায়ে নুনের ছিটে দিচ্ছেন মমতা। ৩৫ লক্ষ চাকরির প্রতিশ্রুতি পুরোচাই ভাঁওতাবাজি বলে আক্রমণ শানিয়েছেন অধীর।\nপ্রদেশ কংগ্রেস সভাপতির সুরে সুর মিলিয়ে আক্রমণ শানিয়েছেন সিপিএম নেতা সুজন চক্রবর্তীও। তিনি কটাক্ষ করে বলেছেন, জনগণের টাকায় পার্টির প্রচার চালাচ্ছেন মমতাষ বেকারদের সমস্যা নিয়ে ছেলে খেলা করছেন মুখ্যমন্ত্রী। বেকার যুবররাই এবার ভোট বাক্সে মমতাকে মোক্ষম জবাব দেবেন বলে দাবি করেছেন সুজন। রাজ্যের শিল্প নিয়েও মুখ্যমন্ত্রীকে আক্রমণে বিঁধেছেন সুজন চক্রবর্তী।\n৩৫ লক্ষ চাকরির প্রতিশ্রুতি\n৩৫ লক্ষ চাকরির প্রতিশ্রুতি দিয়েছেন মুখ্যমন্ত্রী মমতা বন্দ্যোপাধ্যায়। একুশের ভোটের কথা মাথায় রেখেই এই চাকরির প্রতিশ্রুতি বলে মনে করছে রাজনৈতিক মহল। মুখ্যমন্ত্রী প্রাথমিক শিক্ষক নিয়োগের কথাও ঘোষণা করেছেন। তার বিজ্ঞপ্তিও প্রকাশ করেছে রাজ্য সরকার। টেট পাস করা চাকরি প্রার্থীদের আবেদন জানাতে বলা হয়েছে। একে রাজনীতি ছাড়া আর কিছু বলতে চাইছেন না বিরোধীরা।\nদেশের কৃষকদের ক্ষমতা এন ডি এ সরকারের চেয়ে বেশি বললেন অধীর চৌধুরী\nশিল্প ঘোষণা মমতার\nমঙ্গলবার নবান্নে সাংবাদিক বৈঠক করে এক গুচ্ছ শিল্প প্রকল্পের ঘোষণা করেছেন মুখ্যমন্ত্রী মমতা বন্দ্যোপাধ্যায়। ২০টি তথ্য প্রযুক্তি সংস্থাকে ছাড় পত্র দেওয়ার কথা ঘোষণা করেছেন মমতা বন্দ্যোপাধ্যায়। এতে রাজ্যে হাজার হাজার কর্মসংস্থান হবে বলে জানিয়েছেন তিনি। মমতার এই ঘোষণা পুরোটাই ভাঁওতাবাজি বলে আক্রমণ শানিয়েছেন কংগ্রেস-বামেরা।\nadhir chowdhury mamata banerjee tmc congress cpm sujan chakraborty west bengal assembly election 2021 অধীর চৌধুরী মমতা বন্দ্যোপাধ্যায় টিএমসি কংগ্রেস সিপিএম সুজন চক্রবর্তী পশ্চিমবঙ্গ বিধানসভা নির্বাচন ২০২১ politics\nCongress leader Adhir Chowdhury slams Mamata Banerjee over employment\nStory first published: Tuesday, December 1, 2020, 22:50 [IST]